Mozhi - കഥയെഴുത്തിലെ പ്രേംനസീർ രോഗം?\nഇങ്ങനെയും ഒരു രോഗമുണ്ടോ? അൽഷീമർ രോഗം എന്നും, എഡിസൺ രോഗം എന്നും കേട്ടിട്ടുണ്ട്. ഇതാദ്യമായിട്ടാണ് പ്രേംനസീർ രോഗം എന്നു കേൾക്കുന്നത്! ഉണ്ടല്ലോ! കഥ എഴുതുന്നവരിലാണ് ഈ രോഗം വളരെ ഗുരുതരാവസ്ഥയിൽ കണ്ടുവരുന്നത്. രോഗലക്ഷണം ഇങ്ങനെയാണ്. പ്രേംനസീറിന്റെയും ജയഭാരതിയുടേയും കഥ ഒരു മൂന്നാമനായി (third person) മാറിനിന്നുകൊണ്ടു പറഞ്ഞു തുടങ്ങും. ഒരു പാട്ടുസീൻ കഴിയുമ്പോൾ കഥ പറയുന്ന ആൾ, പ്രേംനസീറിലേക്കു പരകായപ്രവേശം നടത്തി, പ്രേംനസീർ ആയി (First person) മാറിയിരിക്കും. പിന്നെ ജയഭാരതിയെ ഗാഢമായി പ്രേമിച്ചു തുടങ്ങുകയായി. സ്വയമ്പൻ ഡയലോഗുകളുടെ ഉരുൾപൊട്ടലാണ് പിന്നീടു സംഭവിക്കുന്നത്. ഈ ഉരുൾപൊട്ടലിൽ വായക്കാരുടെ രമ്യഹർമ്യങ്ങൾ തകരുകയും, അവർ പെരുവഴിയിൽ ആവുകയും ചെയ്യും.\nരോഗം എഴുത്തുകാരിലാണു കണ്ടുവരുന്നതെങ്കിലും, പെരുവഴിയിലാകുന്നത് വായനക്കാരാണ്. കഥാകൃത്താരാണ്, കഥാപാത്രങ്ങൾ ആരാണ് എന്നറിയാതെ, കിളിപോയി അവർ റോഡിന്റെ നടുവിൽ നിൽക്കും. (രോഗം വളർത്തുന്നതും അവരാണല്ലോ! ചുമ്മാതെ 'ഗംഭീരം' എന്നു പറഞ്ഞു, പറഞ്ഞു രോഗിയെ വളർത്തി വഷളാക്കും.)\nL S Asok kumar


court cancelled medical management entrance exam\nഐസ്‌ക്രിം കേസ്: കുഞ്ഞാലിക്കുട്ടിയെ ചോദ്യം ചെയ്യും\nWednesday 17th August 2011 4:02pm\nസ്വാശ്രയ മെഡിക്കല് പ്രവേശന പരീക്ഷ റദ്ദാക്കി, സര്‍ക്കാറിന് രൂക്ഷ വിമര്‍ശനം\nWednesday 17th August 2011 3:04pm\nകൊച്ചി: സ്വാശ്രയ മെഡിക്കല് കോളജുകളിലേക്ക് മാനേജ്‌മെന്റുകള് നടത്തിയ പ്രവേശന പരീക്ഷ കോടതി റദ്ദാക്കി. മാനേജ്‌മെന്റുകള് നടത്തിയ പ്രവേശന പരീക്ഷ നിയമവിരുദ്ധമാണെന്നും പൊതുപ്രവേശന പരീക്ഷാ ലിസ്റ്റില് നിന്ന് പ്രവേശനം നടത്തണമെന്നും കോടതി വ്യക്തമാക്കി. പരീക്ഷ സുതാര്യമല്ലെന്നും സീറ്റുകള് സര്‍ക്കാര് ഏറ്റെടുക്കണമെന്നും കേസ് പരിഗണിച്ച ജസ്റ്റിസ് ആന്റണി ഡൊമനിക് ഉത്തരവിട്ടു.\nമാനേജ്‌മെന്റുകളില് നിന്നും സീറ്റ് എടുക്കാന് അവസരമുണ്ടായിട്ടും അത് ചെയ്യാതിരുന്ന സര്‍ക്കാര് നടപടിയെ കോടതി വിമര്‍ശിച്ചു. വിഷയത്തില് സര്‍ക്കാര് നിലപാട് നാണം കെട്ടതാണെന്ന് കോടതി വ്യക്തമാക്കി. മാനേജ്‌മെന്റുകളുടെ പരീക്ഷയ്ക്ക് മുഹമ്മദ് കമ്മിറ്റിയുടെ അംഗീകാരവും മേല്‍നോട്ടവുമില്ലെന്നും കോടതി നിരീക്ഷിച്ചു.\nപ്രവേശനം നിയമവിരുദ്ധമെന്ന് കോടതി ചൂണ്ടിക്കാട്ടി. കോടതി ചെലവുകള്‍ക്കായി 5.15 ലക്ഷം രൂപ അടക്കാന് മാനേജ്‌മെന്റുകളോട് നിര്‍ദേശിച്ചിട്ടുണ്ട്.\nസര്‍ക്കാരുമായി ധാരണയിലെത്തിയ 11 മെഡിക്കല് കോളേജുകളിലെ 420 മാനേജ്‌മെന്റ് സീറ്റുകളിലേക്ക് ജൂലായ് 14നാണ് പരീക്ഷ നടത്തിയത്.1,218 പേര് പരീക്ഷയെഴുതിയിരുന്നു.


ഫ്ലക്സ് ബോര്‍ഡ് വീണ് ടെക്കി മരിച്ച സംഭവം: വിചിത്ര വാദവുമായി അണ്ണാ ഡിഎംകെ നേതാവ്\nChennai, First Published 6, Oct 2019, 2:33 PM IST\nസംഭവത്തില് ആര്‍ക്കെതിരെയെങ്കിലും കേസെടുക്കാമെങ്കില് അത് കാറ്റിനെതിരെയാണെന്ന് പൊന്നയ്യന് പറഞ്ഞു. പെണ്‍കുട്ടിയുടെ മരണത്തില് ഉത്തരവാദിത്തമില്ലെന്നും അദ്ദേഹം പറഞ്ഞു.\nചെന്നൈ: റോഡരികില് സ്ഥാപിച്ച ഹോര്‍ഡിംഗ് പൊളിഞ്ഞ് വീണ് ഐടി ജീവനക്കാരിയായ പെണ്‍കുട്ടി മരിച്ച സംഭവത്തില് വിചിത്രവാദവുമായി എഐഎഡിഎംകെ നേതാവ് സി പൊന്നയ്യന്. ടെലിവിഷന് ചാനലിന് നല്‍കിയ അഭിമുഖത്തിലാണ് സി പൊന്നയ്യന് വിചിത്ര വാദമുന്നയിച്ചത്. സംഭവത്തില് ആര്‍ക്കെതിരെയെങ്കിലും കേസെടുക്കാമെങ്കില് അത് കാറ്റിനെതിരെയാണെന്ന് പൊന്നയ്യന് പറഞ്ഞു. പെണ്‍കുട്ടിയുടെ മരണത്തില് ഉത്തരവാദിത്തമില്ലെന്നും അദ്ദേഹം പറഞ്ഞു. പെണ്‍കുട്ടിയുടെ മരണത്തെ തുടര്‍ന്ന് അനധികൃതമായി ഹോര്‍ഡിംഗ് സ്ഥാപിച്ചതിന് എഐഎഡിഎംകെ നേതാവ് ജയഗോപാലിനെ അറസ്റ്റ് ചെയ്തിരുന്നു.\nപെണ്‍കുട്ടി മരിച്ച സംഭവത്തില് ബാനര് സ്ഥാപിച്ചയാള്‍ക്ക് ഉത്തരവാദിത്തമില്ല. കാറ്റിനാണ് മരണത്തില് ഉത്തരവാദിത്തമെന്നും പൊന്നയ്യന് പറഞ്ഞു. സംഭവം പാര്‍ട്ടിയുടെ സല്‍പേരിന് കളങ്കമുണ്ടാക്കിയോ എന്ന ചോദ്യത്തിനാണ് പൊന്നയ്യന്‍റെ പ്രതികരണം. സെപ്റ്റംബര് 12നാണ് ശുഭശ്രീ രവി എന്ന ഐടി ജീവനക്കാരി സ്കൂട്ടറില് സഞ്ചരിക്കവെ ഹോര്‍ഡിംഗ് വീണ് അപകടത്തില്‍പ്പെട്ട് മരിക്കുന്നത്. മുഖ്യമന്ത്രി ഇ പളനിസ്വാമി, മുന് മുഖ്യമന്ത്രി ജയലളിത എന്നിവരുടെ ചിത്രമടങ്ങിയ കൂറ്റന് ബോര്‍ഡ് പെണ്‍കുട്ടിയുടെ മേല് വീണത്. സംഭവം തമിഴ്നാട്ടില് പ്രക്ഷോഭത്തിന് കാരണമായി.\nതമിഴ്നാട്ടിലെ ചലച്ചിത്ര-സാമൂഹിക രംഗത്തെ പ്രമുഖര് തമിഴ്നാട്ടിലെ ഹോര്‍ഡിംഗ് സംസ്കാരത്തിനെതിരെ രംഗത്തെത്തിയിരുന്നു. അനധികൃതമായി ഹോര്‍ഡിംഗുകള് സ്ഥാപിക്കുന്നതിനെതിരെ മദ്രാസ് ഹൈക്കോടതിയും രംഗത്തെത്തിയിരുന്നു. 2017 ലും സമാനമായി മരണം നടന്നിരുന്നു.\nLast Updated 3:04 PM IST\nAIADMK vetaran leader C Ponnaiyan\nchennai techie dies\nchennai techie dies by hording\nലോക്ക് ഡൌണ് പരിശോധന മറികടക്കാന് അസിസ്റ്റന്‍റ് കമ്മീഷണറായി, യുവാവ് പിടിയില്\nഎട്ട് വയസ്സുകാരിയെ പീഡിപ്പിച്ച് കൊലപ്പെടുത്തി: 19 വയസുകാരന് അറസ്റ്റില്\nഉത്തര്‍പ്രദേശില് ലോക്ക്ഡൌണിനിടയില് 8 വയസുകാരിയെ ബലാത്സംഗം ചെയ്ത് കൊലപ്പെടുത്തിയ 19കാരന് പിടിയില്\nദില്ലി കലാപം: ജാമിഅ വിദ്യാര്‍ത്ഥി അറസ്റ്റില്\nഎട്ടു വയസ്സുകാരിക്ക് സ്‌കൂളിലെ ശുചിമുറിയില് പീഡനം; നാല് സ്‌കൂള് വിദ്യാര്‍ത്ഥികള്‍ക്കെതിരെ കേസ്\nനിർഭയ കേസ്: കുറ്റവാളികളെ തൂക്കിലേറ്റാൻ ഇനിയൊരു പകൽ മാത്രം ബാക്കി\nമൊബൈല് ഷോപ്പുകളും വര്‍ക്ക് ഷോപ്പുകളും തുറക്കുമെന്ന് മുഖ്യമന്ത്രി; ഈ ദിവസങ്ങളിൽ മാത്രം\n'എംപിമാരുടെ ഫണ്ട് ജനങ്ങൾക്ക് അവകാശപ്പെട്ടതല്ലേ?', കേന്ദ്രത്തിനെതിരെ മുഖ്യമന്ത്രി\n'ഞങ്ങളുടെ പ്രണയം വ്യത്യസ്തമായിരുന്നു; അതുകൊണ്ട് ഇതും ഞങ്ങള്‍ക്ക് ഓക്കെയാണ്'\nപൂട്ടിക്കിടന്ന വീട്ടിൽ ഓടിളക്കി ഒരാഴ്ച സുഖവാസം; ഇതരസംസ്ഥാന തൊഴിലാളി പിടിയിൽ\nകൊവിഡ് ബാധയുള്ള ഏത് ജില്ലയിലും ജോലി ചെയ്യാന് തയ്യാറെന്ന പാപ്പ ഹെൻറിയുടെ പ്രഖ്യാപനം ഏഷ്യാനെറ്റ് ന്യൂസിലൂടെ\n'ജനങ്ങളിൽ നിന്ന് എന്ത് പ്രതീക്ഷിക്കുന്നുവെന്ന് പ്രധാനമന്ത്രി വ്യക്തമാക്കണം'; വിമർശനവുമായി ശിവ സേന\nസംസ്ഥാനത്ത്9പേര്‍ക്ക് കൂടി കൊവിഡ് 19; ഇന്ന് മാത്രം 131 പേരെ ആശുപത്രിയില് പ്രവേശിപ്പിച്ചതായി മുഖ്യമന്ത്രി\nഇന്ത്യ ഒരുദിവസം പരിശോധിക്കുന്നത് 10000ത്തില് ഒരാളെ മാത്രം! തെറ്റുകള് ചൂണ്ടിക്കാട്ടി വിദഗ്ധര്


ഉന്നാവ് ബലാത്സംഗ കേസ്; ആപ്പിള് കമ്പനിയും ഉത്തരം നല്‍കണമെന്ന് കോടതി - IBC Live\nദില്ലി: ഉന്നാവ് ബലാത്സംഗ കേസുമായി ബന്ധപ്പെട്ട നിര്‍ണ്ണായക ചോദ്യത്തിന് അമേരിക്കന് മൊബൈല് കമ്പനിയായ ആപ്പിള് ഉത്തരം നല്‍കണം. കുറ്റകൃത്യം നടന്ന ദിവസം പ്രതിയും എംഎല്‍എയും മുന് ബിജെപി നേതാവുമായ കുല്‍ദീപ് സിംഗ് സെംഗാര് എവിടെയായിരുന്നുവെന്നാണ് പറയേണ്ടത്. ഈ വിവരം ലഭ്യമാക്കുന്നതിനൊപ്പം, ഇക്കാര്യം സാക്ഷ്യപ്പെടുത്തിക്കൊണ്ട് ഉത്തരവാദപ്പെട്ട സിസ്റ്റം അനലിസ്റ്റിന്റെയോ അല്ലെങ്കില് മറ്റേതെങ്കിലും ഉദ്യോഗസ്ഥന്റെയോ സാക്ഷ്യപത്രം കൂടി സമര്‍പ്പിക്കാന് കോടതി ആവശ്യപ്പെട്ടു.\nഒക്ടോബര് ഒന്‍പത് വരെയാണ് ആപ്പിളിന് സമയം നല്‍കിയിരിക്കുന്നത്. ആപ്പിള് കമ്പനി രണ്ടാഴ്ചത്തെ സമയം ആവശ്യപ്പെട്ടതിന് പിന്നാലെയാണിത്. ഈ വിവരങ്ങള് സൂക്ഷിച്ച് വച്ചിട്ടുണ്ടോയെന്ന് വ്യക്തമല്ലെന്നും, ഉണ്ടെങ്കില് തന്നെ എവിടെയാണ് സൂക്ഷിച്ചതെന്നും വീണ്ടെടുക്കാന് സാധിക്കുമോയെന്നും അറിയേണ്ടതുണ്ടെന്നും ആപ്പിള് കമ്പനിക്ക് വേണ്ടി ഹാജരായ അഭിഭാഷകന് പറഞ്ഞു. ഈ വിവരങ്ങള് നല്‍കാനാവുമോയെന്ന കാര്യത്തില് തീരുമാനമെടുക്കേണ്ടതുണ്ടെന്നും അഭിഭാഷകന് വ്യക്തമാക്കി.\nജോലി സംബന്ധിച്ച ആവശ്യവുമായി 2017 ജൂണ് നാലിന് വീട്ടിലെത്തിയ പതിനാറുകാരിയെ ബിജെപി എംഎല്‍എ കുല്‍ദീപ് സെംഗാര് പീഡിപ്പിച്ചുവെന്നതാണ് കേസ്. ബലാത്സംഗത്തിന് ഇരയായ പെണ്‍കുട്ടി നീതി കിട്ടിയില്ലെന്നാരോപിച്ച് 2018 ഏപ്രില് മാസത്തില് യുപി മുഖ്യമന്ത്രി യോഗി ആദിത്യനാഥിന്റെ വീടിന് മുമ്പില് തീകൊളുത്തി ആത്മഹത്യ ചെയ്യാന് ശ്രമിച്ചതോടെയാണ് ഉന്നാവ് ബലാത്സംഗക്കേസ് ദേശീയ ശ്രദ്ധയില് വരുന്നത്. ബലാത്സംഗക്കേസ് പുറത്തുവന്നതിന് ശേഷം, ആയുധങ്ങള് കൈവശം വച്ചു എന്ന കുറ്റം ചുമത്തി അറസ്റ്റ് ചെയ്യപ്പെട്ട പെണ്‍കുട്ടിയുടെ അച്ഛന്, 2018 ഏപ്രില് മൂന്നിന് കസ്റ്റഡിയില് കൊല്ലപ്പെട്ടിരുന്നു.\nജൂലൈ 28-നാണ് റായ്ബറേലിക്ക് അടുത്ത് വച്ചുണ്ടായ വാഹനാപകടത്തില് പെണ്‍കുട്ടിയ്ക്ക് ഗുരുതരമായി പരിക്കേറ്റത്. റായ്ബറേലി ജയിലില് കഴിയുന്ന അമ്മാവനെ സന്ദര്‍ശിച്ച് മടങ്ങുമ്പോഴായിരുന്നു ഇവരുടെ കാറില് ട്രക്ക് ഇടിച്ചത്. അന്ന് പെണ്‍കുട്ടിയ്ക്ക് ഒപ്പം സഞ്ചരിച്ച രണ്ട് ബന്ധുക്കള് മരിച്ചിരുന്നു. അതിവേഗത്തില് വന്ന ട്രക്ക് പെണ്‍കുട്ടി സഞ്ചരിച്ച കാറുമായി കൂട്ടിയിടിക്കുകയായിരുന്നു. ഈ സംഭവത്തിന് പിന്നിലും കുല്‍ദീപ് സെംഗാറാണെന്ന് പെണ്‍കുട്ടി മൊഴി നല്‍കി.


കൊറോണ വൈറസ്; കേരളം കനത്ത ജാഗ്രതയിൽ: പരിഭ്രാന്തരാകേണ്ട സാഹചര്യമില്ല - Janayugom Online\nകൊറോണ വൈറസ്; കേരളം കനത്ത ജാഗ്രതയിൽ: പരിഭ്രാന്തരാകേണ്ട സാഹചര്യമില്ല\nകൊറോണ വൈറസ് ബാധക്കെതിരെ കേരളം കനത്ത ജാഗ്രതയിലാണെന്ന് ആരോഗ്യമന്ത്രി കെ കെ ശൈലജ. ജനങ്ങൾ പരിഭ്രാന്തരാകേണ്ട ഒരു സാഹചര്യവും നിലവിലില്ലെന്നും അവർ പറഞ്ഞു. കണ്ണൂർ ഗവ. മെഡിക്കൽ കോളേജിൽ കാരുണ്യ കമ്യൂണിറ്റി ഫാർമസി ഉദ്ഘാടനത്തിനെത്തിയ മന്ത്രി മാധ്യമങ്ങളോട് സംസാരിക്കുകയായിരുന്നു.\nആരോഗ്യവകുപ്പ് അധികൃതർക്ക് അടിയന്തര ജാഗ്രതാ നിർദേശം നൽകിയിട്ടുണ്ട്. ഗവൺമെന്റ് മെഡിക്കൽ കോളേജുകളിൽ ഐസൊലേഷൻ വാർഡുകൾ തയ്യാറാക്കുന്നു. വിമാനത്താവളങ്ങളിൽ പരിശോധന കർശനമാക്കിയിട്ടുണ്ട്. രോഗം പ്രതിരോധിക്കുന്നതിനായി നോർക്കയുടെ സഹായവും തേടി.\nവേണമെങ്കിൽ കേന്ദ്ര സഹായവും തേടും. സംസ്ഥാനത്ത് ഇപ്പോൾ മൂന്നു പേർ നിരീക്ഷണത്തിലാണ്. ആവശ്യമെങ്കിൽ ഇവരെ ഐസൊലേഷൻ വാർഡുകളിലേക്ക് മാറ്റുമെന്നും മന്ത്രി പറഞ്ഞു. കൊറോണ വൈറസ് ബാധയെ തുടർന്ന് ഹോങ്കോംഗിൽ ആരോഗ്യ അടിയന്തരാവസ്ഥ പ്രഖ്യാപിച്ചിരിക്കുകയാണ് ഇപ്പോൾ.\nവൈറസ് ബാധ കൂടുതൽ സ്ഥലങ്ങളിലേക്ക് വ്യാപിക്കുന്നത് തടയുന്നതിന് വേണ്ടിയാണ് അടിയന്തരാവസ്ഥ പ്രഖ്യാപിച്ചിരിക്കുന്നത്. ഫെബ്രുവരി 17 വരെ എല്ലാ സ്കൂളുകൾക്കും അവധി പ്രഖ്യാപിച്ചു. അതേസമയം ചൈനയിൽ കൊറോണ വൈറസ് ബാധയെ തുടർന്ന് മരിച്ചവരുടെ എണ്ണം 41 കഴിഞ്ഞു.


വിശ്വാസവും നിശ്ചയദാര്‍ഢ്യവും നിറയ്ക്കുന്ന വ്രതനാളുകള് – Islam Padasala\nപവിത്രമായ റമദാന് നമ്മെ കുളിരണിയിച്ചിരിക്കുന്നു. വിശ്വാസം പുതുക്കുന്നതിന്റെയും അല്ലാഹുവിനോടുള്ള ബാധ്യതയില് തനിക്കുപറ്റിയ വീഴ്ചകള് വിശ്വാസി വിലയിരുത്തുന്നതിന്റെയും മാസമാണ് അത്. തിന്മകളില് നിന്ന് സ്വയം ശുദ്ധീകരിക്കാനും, നന്മകള് ഇരട്ടിപ്പിക്കാനും വിശ്വാസി റമദാനില് ശ്രമിക്കുന്നു. തന്റെ ആത്മീയമായ ബാറ്ററി ചാര്‍ജുചെയ്യാനുള്ള അവസരമാണ് വിശ്വാസിക്ക് റമദാന്. അശ്രദ്ധയിലും വികാരങ്ങള്‍ക്കടിപ്പെട്ടും നമസ്‌കരിക്കാതെയും കഴിച്ചുകൂട്ടിയ നിമിഷങ്ങളുടെ പേരില് അവര് ഖേദം പ്രകടിപ്പിക്കുന്നു. പാപമോചിതനായി പുറത്തുവരാന് വിശ്വാസിക്ക് നല്‍കിയ അവസരമാണ് റമദാന്.\n‘വിശ്വാസത്തോടും പ്രതിഫലേഛയോടും കൂടി റമദാനില് നോമ്പനുഷ്ഠിച്ചവന്റെ മുന്‍കഴിഞ്ഞ പാപങ്ങള് പൊറുക്കപ്പെട്ടിരിക്കുന്നു’ എന്നാണ് നബിതിരുമേനി(സ) അരുള് ചെയ്തത്.\nഈ മഹത്തായ അവസരം ലഭിക്കുകയും പാപങ്ങള് പൊറുക്കപ്പെടാതിരിക്കുകയും ചെയ്തവന് അമ്പേ പരാജിതനാണ്! അവന് തന്നെയാണ് തികഞ്ഞ ദൗര്‍ഭാഗ്യവാന്. അവനെതിരില് ജിബ്‌രീല് പ്രാര്‍ത്ഥിക്കുകയും പ്രവാചകന്(സ) ആമീന് ചൊല്ലുകയും ചെയ്തിരിക്കുന്നു. ആകാശത്തിലെ വിശ്വസ്തന്റെ പ്രാര്‍ത്ഥനയ്ക്ക് ഭൂമിയിലെ വിശ്വസ്തന്റെ ആമീന്.\nശുദ്ധീകരണത്തിനും പാപമോചനത്തിനുമുള്ള അവസരമാണ് റമദാന്. പ്രവാചകന്(സ)യുടെ പ്രഭാഷണം ഹദീസ് ഗ്രന്ഥങ്ങളില് ഇപ്രകാരം വന്നിരിക്കുന്നു ‘അനുഗ്രഹത്തിന്റെ മാസമായ റമദാന് നിങ്ങളില് വന്നണഞ്ഞിരിക്കുന്നു. അല്ലാഹു അവന്റെ കാരുണ്യത്താല് റമദാനില് നിങ്ങളെ പൊതിയുകയും പാപങ്ങള് മായ്ചുകളയുകയും പ്രാര്‍ത്ഥന സ്വീകരിക്കുകയും ചെയ്യുന്നു. അല്ലാഹു നന്‍മകള്‍ക്കായുള്ള നിങ്ങളുടെ മത്സരം വീക്ഷിച്ചുകൊണ്ട് മാലാഖമാര്‍ക്ക് മുന്നില് അഭിമാനം കൊള്ളുകയും ചെയ്യുന്നു. അതിനാല് നിങ്ങള് അല്ലാഹുവിന് നന്മ കാണിച്ചുകൊടുക്കുക. റമദാനില് അല്ലാഹുവിന്റെ കാരുണ്യം തടയപ്പെട്ടവനാണ് അങ്ങേയറ്റം ദൗര്‍ഭാഗ്യവാന്’.


രോഗിക്ക് കുറിച്ച മരുന്നില് വിഷം കലര്‍ന്നുവെന്ന് ആരോപണം: വിശ്വാസ്യത ഉറപ്പു വരുത്താന് സ്വയം മരുന്ന് കഴിച്ച ഡോക്ടര് മരിച്ചു\nThu Jul 19 2018 07:52:31 GMT+0530 (IST)\nNarada Desk| Updated On: 2016-09-12 12:29:05.0 | Location :\nരോഗിക്ക് കുറിച്ച മരുന്നില് വിഷം കലര്‍ന്നുവെന്ന ആരോപണം തെളിയിക്കാന് സ്വയം മരുന്ന് കഴിച്ച ആയൂര്‍വേദ ഡോക്ടര് മരിച്ചു. മുവാറ്റുപുഴ പായിപ്ര മാനാറി പണ്ടിരി സ്വദേശി പി എ ബൈജുവാണ് മരിച്ചത്. മരുന്ന് കഴിച്ചതിനെ തുടര്‍ന്ന് ശരീരം തളര്‍ന്ന് കഴിഞ്ഞ ഒമ്പത് വര്‍ഷമായി ഡോക്ടര് ബൈജു കിടപ്പിലായിരുന്നു.\nമുവാറ്റുപുഴ: രോഗിക്ക് കുറിച്ച മരുന്നില് വിഷം കലര്‍ന്നുവെന്ന ആരോപണം തെളിയിക്കാന് സ്വയം മരുന്ന് കഴിച്ച ആയൂര്‍വേദ ഡോക്ടര് മരിച്ചു. മുവാറ്റുപുഴ പായിപ്ര മാനാറി പണ്ടിരി സ്വദേശി പി എ ബൈജുവാണ് മരിച്ചത്. മരുന്ന് കഴിച്ചതിനെ തുടര്‍ന്ന് ശരീരം തളര്‍ന്ന് കഴിഞ്ഞ ഒമ്പത് വര്‍ഷമായി ഡോക്ടര് ബൈജു കിടപ്പിലായിരുന്നു.\nഅടിമാലിയിലെ ബൈസന് വാലി സര്‍ക്കാര് ആയൂര്‍വേദ ആശുപത്രിയില് സേവനം ചെയ്യവേ 2007 ജനുവരി 24നാണ് ശാന്ത എന്ന രോഗിക്ക് നല്‍കിയ മരുന്നില് വിഷം കലര്‍ത്തിയെന്നായിരുന്നു ഡോക്ടര്‍ക്കെതിരെ ഉയര്‍ന്ന ആരോപണം. വീട്ടിലെത്തി മരുന്നു കഴിച്ച ശേഷം ശാന്തയക്ക് ശാരീരീര ബുദ്ധിമുട്ടുകള് അനുഭവപ്പെട്ടതിനെ തുടര്‍ന്ന് ബന്ധുക്കള് ആശുപത്രിയിലെത്തി ബഹളം വെക്കുകയും മോശമായി സംസാരിക്കുകയും ചെയ്തു. രോഗിയുടെ ബന്ധുക്കള്‍ക്ക് മുന്‍പില് വെച്ച് ഡോക്ടര് സ്വയം മരുന്നു കുടിച്ചു കാണിച്ചു കൊടുക്കുകയായിരുന്നു.\nമരുന്ന് കഴിച്ചതിനെ തുടര്‍ന്ന് ബൈജുവിന്റെ ചലനശേഷി പൂര്‍ണമായും നഷ്ടപ്പെട്ടു. ശരീരം തളര്‍ന്ന് സംസാരിക്കാന് സാധിച്ചിരുന്നില്ല. അടിമാലി സര്‍ക്കാര് ആശുപത്രിയിലും പിന്നീട് കോലഞ്ചേരി മെഡിക്കല് കോളേജിലും ചികിത്സിച്ചെങ്കിലും ബൈജുവിന്റെ ആരോഗ്യ സ്ഥിതിയില് മാറ്റം ഉണ്ടായില്ല. സംഭവത്തില് ദുരൂഹതയുണ്ടെന്ന് ആരോപിച്ച് ഡോക്ടറുടെ ബന്ധുക്കള് പൊലീസില് പരാതി നല്‍കിയിരുന്നു.തുടര്‍ന്ന് നടന്ന അന്വേഷണത്തില് ഏലത്തിന് അടിക്കുന്ന കീടനാശിനിയിലെ ഓര്‍ഗാനോ ഫോസ്ഫറസ് എന്ന വിഷവസ്തുവിന്റെ സാന്നിധ്യമാണ് ബൈജുവിനെ തളര്‍ത്തിയതെന്ന് കണ്ടെത്തിയിരുന്നു. രോഗിക്കു നല്‍കിയ മരുന്നില് മറ്റാരോ വിഷം കലര്‍ത്തുകയായിരുന്നു. രോഗിയുടെ ഭര്‍ത്താവിനെ പിന്നീട് അറസ്റ്റ് ചെയ്‌തെങ്കിലും അന്വേഷണം മുന്നോട്ടു പോയില്ല. പായിപ്ര പണ്ടിരിയില് പുത്തന് പുരയില് അയപ്പന്റെയും ലീലയുടേയും രണ്ടാമത്തെ മകനാണ് ബൈജു. ഭാര്യ: ഡോക്ടര് ഷിന്‍സി, മക്കള്: വിഷ്ണു, വൈഷ്ണവി.


കോണ്‍ഗ്രസിനാകാമെങ്കില് ഞങ്ങള്‍ക്കുമാകാം; ബിജെപിയുമായി ചേരാന് വിമുഖതയില്ലെന്ന് കുമാരസ്വാമി | HD Kumaraswamy says not averse to BJP tie-up\nNov 19, 2019, 12:11 PM IST\nബെംഗളൂരു: ബിജെപിയുമായി ചേരുന്നതിന് തന്റെ പാര്‍ട്ടിക്ക് വിമുഖതയൊന്നുമില്ലെന്ന് മുന് കര്‍ണാടക മുഖ്യമന്ത്രിയും ജെഡിഎസ് നേതാവുമായ എച്ച്.ഡി.കുമാരസ്വാമി. മഹാരാഷ്ട്രയില് ശിവസേനയുമായി ചേര്‍ന്ന് കോണ്‍ഗ്രസ് സര്‍ക്കാര് രൂപീകരണത്തിന് തയ്യാറെടുക്കുന്നതുമായി ബന്ധപ്പെട്ടുയര്‍ന്ന ചോദ്യത്തിനായിരുന്നു കുമാരസ്വാമിയുടെ ഇത്തരത്തിലുള്ള മറുപടി.\nനടക്കാനിരിക്കുന്ന 15 സീറ്റുകളിലെ ഉപതിരഞ്ഞെടുപ്പില് ഭൂരിഭാഗം സീറ്റുകളിലും വിജയിക്കാനായില്ലെങ്കില് കര്‍ണാടക സര്‍ക്കാര് ന്യൂനപക്ഷമാകും. ഇത് കൂടി കണക്കിലെടുത്താണ് ബിജെപിക്ക് പിന്തുണ വേണ്ടി വരുകയാണെങ്കില് അവരെ പിന്തുണക്കുന്നതിന് മടിക്കില്ലെന്ന സൂചന കുമാരസ്വാമി നല്‍കിയത്.\nശിവസേനയുമായി സഖ്യമുണ്ടാക്കിയവര് ആ സമയത്ത് ജെഡിഎസിനെ പരിഹസിക്കരുതെന്നും കുമാരസ്വാമി ചൂണ്ടിക്കാട്ടി.\nമഹാരാഷ്ട്രിയിലെ സംഭവവികാസങ്ങളെ കുറിച്ച് കോണ്‍ഗ്രസ് നേതാക്കള്‍ക്ക് എന്താണ് പറയാനുള്ളത്. ബിജെപിയേക്കാള് തീവ്രനിലപാടുള്ളവരാണ് ശിവസേനയെന്ന് എല്ലാവര്‍ക്കുമറിയാം. അത്തരമൊരു പ്രത്യയശാസ്ത്രമുള്ളവരുമായി സഖ്യമുണ്ടാക്കുന്നതിനെ കുറിച്ച് സംസാരിക്കുന്നവരാണ് എന്റെ പാര്‍ട്ടി ബിജെപിയുമായി ചേരുന്നുവെന്ന് പ്രചരിപ്പിക്കുന്നത്. സിദ്ധരാമയ്യക്ക് ഇക്കാര്യത്തില് എന്താണ് പറയാനുള്ളതെന്നും കുമാരസ്വാമി ചോദിച്ചു.\nഎല്ലാ പാര്‍ട്ടികളും അവരുടെ നിലനില്‍പ്പിന് വേണ്ടിയാണ് ഇപ്പോള് പ്രവര്‍ത്തിക്കുന്നത്. അവസരവാദ രാഷ്ട്രീയമാണ് നടത്തിക്കൊണ്ടിരിക്കുന്നത്. അത്തരം പ്രവര്‍ത്തനങ്ങള് നടത്തുന്നവര് ജെഡിഎസിനെ വിമര്‍ശിക്കേണ്ടതില്ലെന്നും അദ്ദേഹം കൂട്ടിച്ചേര്‍ത്തു.\n2006-ല് ജെഡിഎസ് ബിജെപിയുമായി ചേര്‍ന്ന് സര്‍ക്കാര് രൂപീകരിച്ചിരുന്നെങ്കിലും 20 മാസത്തിന് ശേഷം സഖ്യം വഴിപിരിഞ്ഞിരുന്നു. പാര്‍ട്ടിയുടെ മതേതര മൂല്യങ്ങള് സംരക്ഷിക്കേണ്ടതുണ്ടെന്ന് പറഞ്ഞായിരുന്നു അന്ന് ജെഡിഎസ് സഖ്യത്തില് നിന്ന് പിന്മാറിയത്.\nContent Highlights: HD Kumaraswamy says not averse to BJP tie-up


ഉദ്ഘാടനത്തിനു തയ്യാറാകുന്ന കണ്ണൂര് വിമാനത്താവളത്തിലേക്ക് ഒഴുകിയെത്തിയത് ആയിരങ്ങള്; റണ്‍വേ 4,000 മീറ്ററാക്കിയാക്കിയാല് വിമാന സര്‍വീസുകള് യൂറോപ്പിലേക്കും - Rose Malayalam | Rose Malayalam\nഉദ്ഘാടനത്തിനു തയ്യാറാകുന്ന കണ്ണൂര് വിമാനത്താവളത്തിലേക്ക് ഒഴുകിയെത്തിയത് ആയിരങ്ങള്; റണ്‍വേ 4,000 മീറ്ററാക്കിയാക്കിയാല് വിമാന സര്‍വീസുകള് യൂറോപ്പിലേക്കും\nUpdated on 06-10-2018 at 10:36 am\nപൊതുജനങ്ങള്‍ക്ക് പ്രവേശനമനുവദിച്ച ആദ്യദിവസം കണ്ണൂര് വിമാനത്താവളം കാണാനെത്തിയത് ആയിരങ്ങള്. വിമാനത്താവളത്തിന്റെ ഉദ്ഘാടനത്തീയതിയും പ്രഖ്യാപിച്ചതോടെ പരിസരം ഉത്സവാന്തരീക്ഷത്തിലായി. ലോകത്തെ ഏതു വിമാനത്താവളത്തോടും കിടപിടിക്കുന്ന സൗകര്യങ്ങളാണ് കണ്ണൂരില് ഒരുക്കിയിട്ടുള്ളതെന്ന് കാണാനെത്തിയ പ്രവാസികളടക്കമുള്ളവര് പറഞ്ഞു. ഡിസംബര് ഒമ്പതിന് നടക്കുന്ന ഉദ്ഘാടനം ഉത്സവമാക്കുന്നതിനുള്ള തയ്യാറെടുപ്പിലാണ് കിയാലും നാട്ടുകാരും. 12 വരെയാണ് വിമാനത്താവളം സന്ദര്‍ശിക്കാന് അവസരമുള്ളത്. രാവിലെ പത്തുമുതല് നാലുവരെയാണ് പ്രവേശനം.\nനിലവില് യാത്രക്കാര്‍ക്കുള്ള ടെര്‍മിനല് ബില്‍ഡിങ്ങിന്റെ വിസ്തീര്‍ണം 97,000 ചതുരശ്ര മീറ്ററാണ്. നിര്‍മാണത്തിലുള്ള അന്താരാഷ്ട്ര കാര്‍ഗോ കോംപ്ലക്സ് 1.05 ലക്ഷം ചതുരശ്ര അടി. ചെക്ക് ഇന് കൗണ്ടറുകള്24, ഇമിഗ്രേഷന് കൗണ്ടര് 32, ഇവിസ കൗണ്ടര് 4, കസ്റ്റംസ് കൗണ്ടര്14, എയ്റോ ബ്രിഡ്ജുകള് 6, പാര്‍ക്കിങ് സൗകര്യം 20 വിമാനം, പുറത്തെ പാര്‍ക്കിങ് 700 കാറുകള്, 200 ടാക്സികള്, 25 ബസ്സുകള്, എന്നിവക്കു പുറമെ സെല്‍ഫ് ബാഗേജ് ഡ്രോപ്പ് കൗണ്ടറുകള്, സെല്‍ഫ് ചെക്കിങ് മെഷീനുകള് എന്നിവയും സജ്ജമാക്കിയിട്ടുണ്ട്.


പാലക്കാട്: അട്ടപ്പാടിയിൽ താറുമാറായ ഗതാഗതം പുനഃസ്ഥാപിച്ചു. അട്ടപ്പാടി ചുരം റോഡില് പുലർച്ചെ മൂന്നരയോടെ ട്രെയിലര് ലോറികള് കുടുങ്ങിയതിന തുടര്‍ന്നാണ് ഗതാഗതം സ്തംഭിച്ചത്.\nഏറെ മണിക്കൂറുകള് നീണ്ട പരിശ്രമത്തിനൊടുവിൽ ക്രെയിൻ ഉപയോഗിച്ച് ലോറികൾ മാറ്റിയാണ് ഗതാഗതം വീണ്ടും സാധാരണ നിലയിലാക്കിയത്. കോഴിക്കോടുനിന്നും കോയമ്പത്തൂരിലേക്ക് വന്ന 16 ചക്രങ്ങളുള്ള വലിയ രണ്ട് ട്രക്കുകൾ ഗൂഗിൾ മാപ്പിന്‍റെ സഹായത്തോടെയായിരുന്നു സഞ്ചാരം. എന്നാൽ ചുരം കയറുന്നതിനിടെ ഒരു ലോറി മറിയുകയും മറ്റൊന്ന് കുടുങ്ങുകയുമായിരുന്നു.\nമുന്നറിയിപ്പ് നല്‍കിയിരുന്നെങ്കില് അപകടം ഉണ്ടാവില്ലായിരുന്നെന്ന് നാട്ടുകാരും ഫയർഫോഴ്സ് ഉദ്യോഗസ്ഥരും പറഞ്ഞു. എന്നാല് ചരക്ക് വാഹനത്തിന് മുന്നറിയിപ്പ് നൽകിയിരുന്നതായി വനം വകുപ്പ് ഉദ്യോഗസ്ഥൻ പറഞ്ഞു. ഡ്രൈവർമാർ മുന്നറിയിപ്പ് അവഗണിച്ചെന്നും പൊതുഗതാഗതം തടയാനാവില്ലെന്നും വനം വകുപ്പ് ഉദ്യോഗസ്ഥൻ പറഞ്ഞു.


രാമങ്കരി ജംഗ്ഷൻ ഇരുട്ടിലാണ് : Deepika.com Nattu Visesham\nമങ്കൊമ്പ്: ആലപ്പുഴചങ്ങനാശേരി റോഡിൽ രാമങ്കരി ജംഗ്ഷനിലെ ഹൈമാസ് ലൈറ്റുകൾ കണ്ണടച്ചത് അപകടസാധ്യത വർധിപ്പിക്കുന്നു. ഏറെ തിരക്കുള്ള ജംഗ്ഷനിൽ രാത്രിയായാൽ കൂരിരുട്ടാണ്. ഇത് വാഹനങ്ങൾക്കും കാൽനടയാത്രികർക്കും ഒരുപോലെ അപകടഭീതിയുയർത്തുന്നു. ആറു ലൈറ്റുകളുള്ളതിൽ ഒരെണ്ണം മാത്രമേ ശരിയായി പ്രകാശിക്കുന്നുള്ളു. മറ്റൊന്നു പ്രകാശിക്കുന്നുണ്ടെങ്കിലും മതിയായ വെളിച്ചമില്ല.\nരാത്രിയിൽ കരണ്ടു പോയാൽ പിന്നീട് ലൈറ്റ് ആരെങ്കിലും ഓണാക്കണം. പ്രദേശത്തു വൈദ്യുതി മുടക്കം പതിവായതിനാൽ ജംഗ്ഷനിൽ ഇരുട്ട് പതിവാണെന്നാണ് ആക്ഷേപം. പുനർനിർമാണ ജോലികൾ നടക്കുന്നതിനാൽ റോഡിൽ ഗതാഗത നിയന്ത്രണമുണ്ട്. റോഡ് നിർമാണത്തിനുള്ള യന്ത്രങ്ങളും നിർമാണസാമഗ്രികളും റോഡിലുള്ളതിനാൽ സ്ഥലപരിമിതികൾ ഏറെയാണ്. വശങ്ങളിൽ ഓട നിർമാണാവശ്യത്തിനായി സ്ഥാപിച്ചിട്ടുള്ള കമ്പികളും ഇരുട്ടിൽ കാൽനടയാത്രക്കാർക്കു ഭീഷണിയാണ്. എതിരേ വരുന്ന വാഹനങ്ങളുടെ ശക്തിയായ പ്രകാശത്തിൽ ചെറുവാഹനങ്ങൾക്കും കാഴ്ച അവ്യക്തമാകും. ഇത് അപകടത്തിനുള്ള വഴിതെളിക്കും.\nതെരുവുനായ്ക്കളുടെ ശല്യവും ഏറെയാണ്. 201415 സാമ്പത്തിക വർഷത്തിൽ കൊടിക്കുന്നിൽ സുരേഷ് എംപിയുടെ ഫണ്ടുപയോഗിച്ചാണ് ഇവിടെ ലൈറ്റ് സ്ഥാപിച്ചത്. 5.40 ലക്ഷം രൂപ ചെലവഴിച്ച ലൈറ്റ് 2016 ലാണ് സ്ഥാപിച്ചത്. ലക്ഷങ്ങൾ മുടക്കി സ്ഥാപിച്ച ലൈറ്റിനു യഥാസമയം അറ്റകുറ്റപ്പണികൾ നടത്താത്തതിൽ നാട്ടുകാർ വലിയ പ്രതിഷേധത്തിലാണ്. വലിയ ദുരന്തങ്ങൾ ഒഴിവാക്കാൻ അടിയന്തിരമായി വഴിവിളക്കുകൾ പുനസ്ഥാപിക്കണമെന്നാണ് ഇവരുടെ ആവശ്യം.


പ്രവാസി ചിട്ടികള് മാര്‍ച്ച് 1 മുതല് - Malappuram News - Malayalam news from Malappuram,acomplete portal from malappuram, local news from malappuram\nപ്രവാസി ചിട്ടികള് മാര്‍ച്ച് 1 മുതല്\nതിരുവനന്തപുരം: കഴിഞ്ഞ സംസ്ഥാന ബജറ്റില് ധനകാര്യ മന്ത്രി തോമസ് ഐസക് പ്രഖ്യാപിച്ച പ്രവാസി ചിട്ടികള് മാര്‍ച്ച് ഒന്ന് മുതല് നിലവില് വരും. ഡിസംബറില് ആരംഭിക്കുമെന്ന് അറിയിച്ചിരുന്നുവെങ്കിലും സോഫ്റ്റ്!വെയര് തയ്യാറാക്കുന്നതിലെ കാലതാമസം കൊണ്ടാണ് മാര്‍ച്ചിലേക്ക് നീട്ടിയത്. പൂര്‍ണ്ണമായും ഓണ്‍ലൈനായിട്ടായിരിക്കും ചിട്ടിയുടെ നടപടിക്രമങ്ങള്. സംസ്ഥാനത്തിന്റെ വികസന പദ്ധതികളിലേക്ക് മൂന്ന് വര്‍ഷം കൊണ്ട് 10,000 കോടി രൂപ സമാഹരിക്കാന് ലക്ഷ്യമിട്ടാണ് കെ.എസ്.എഫ്.ഇ വഴി ചിട്ടികള് ആരംഭിക്കുന്നത്. സമാഹരിക്കുന്ന തുക കിഫ്ബി വഴിയാകും പ്രയോജനപ്പെടുത്തുന്നത്. ഗള്‍ഫ് രാജ്യങ്ങള്‍ക്ക് പുറമെ അമേരിക്ക, യൂറോപ്പ് തുടങ്ങിയ സ്ഥലങ്ങളിലും ചിട്ടി ആരംഭിക്കും.പരമാവധി വരിക്കാരെ ചേര്‍ക്കാന് വിദേശത്ത് വിവിധ മാര്‍ഗ്ഗങ്ങളിലൂടെ വ്യാപക പ്രചാരണം നടത്തും. നിലവില് 10 ലക്ഷം രൂപ വരെയുള്ള ചിട്ടികള്‍ക്കാണ് അനുമതി ലഭിച്ചിരിക്കുന്നത്. ഒരു ലക്ഷം പേരെ ഒരു വര്‍ഷത്തിനുള്ളില് ചേര്‍ക്കുകയാണ് ലക്ഷ്യം.


Friday 1 June 2018 11:44 am IST\nകോട്ടയം: കോട്ടയം എസ്‌പി മുഹമ്മദ് റഫീഖിനെതിരെ വകുപ്പുതല അന്വേഷണത്തിന് മുഖ്യമന്ത്രി നിര്‍ദേശം നല്‍കി. കെവിനെ കാണാതായ സംഭവത്തില് മുഖ്യമന്ത്രിയെ തെറ്റിദ്ധരിപ്പിച്ചതിനാണ് നടപടി. കെവിനെ കണ്ടെത്തുന്നതിനായി ഡി‌വൈ‌എസ്‌പിയെ ചുമതലപ്പെടുത്തിയെന്നായിരുന്നു മുഹമ്മദ് റഫീഖ് മുഖ്യമന്ത്രിയെ അറിയിച്ചിരുന്നത്. എന്നാല് മുഖ്യമന്ത്രിയോട് പറഞ്ഞ ശേഷമാണ് ഡിവൈ‌എസ്‌പിയെ അന്വേഷണത്തിന് ചുമതലപ്പെടുത്തിയത്.\nപിറ്റേന്ന് മൃതദേഹം കണ്ടെത്തിയതോടെയാണ് എസ്‌പിയുടെ അനാസ്ഥ വ്യക്തമാകുന്നത്. കഴിഞ്ഞ ഞായറാഴ്ച പുലര്‍ച്ചെയാണ് കെവിനെയും ബന്ധുവായ അനീഷിനെയും പതിമൂന്നംഗ സംഘം മാന്നാനത്തെ വീട്ടില് നിന്നും തട്ടിക്കൊണ്ടുപോയത്. ഇതിന് പിന്നാലെ കെവിന്റെ പിതാവും ഭാര്യ നീനുവും ഗാന്ധിനഗര് പോലീസില് പരാതി നല്‍കി. എന്നാല് മുഖ്യമന്ത്രിയുടെ സുരക്ഷാ ചുമതലയുള്ളതിനാല് അതുകഴിഞ്ഞിട്ടു പരിഗണിക്കാമെന്നായിരുന്നു എസ്‌ഐയുടെ നിലപാട്.


മാഞ്ചസ്റ്റര് യുണൈറ്റഡിന് പുതിയ കോച്ച് വരും; ഇതിഹാസ താരത്തെ ശുപാര്‍ശ ചെയ്ത് ക്രിസ്റ്റ്യാനോ | Southlive\nമാഞ്ചസ്റ്റര് യുണൈറ്റഡിന് പുതിയ കോച്ച് വരും; ഇതിഹാസ താരത്തെ ശുപാര്‍ശ ചെയ്ത് ക്രിസ്റ്റ്യാനോ\nഇംഗ്ലീഷ് ക്ലബ്ബ് മാഞ്ചസ്റ്റര് യുണൈറ്റഡിന് ഇത് അത്ര നല്ല സമയമല്ല. പ്രീമിയര് ലീഗിലെ അവസാന മൂന്ന് മത്സരങ്ങളിലും ചുവന്ന ചെകുത്താന്‍മാര്‍ക്ക് ജയിക്കാനായിട്ടില്ല. അതിനാല്‍ത്തന്നെ പരിശീലകന് ഒലെ ഗുണ്ണാര് സോള്‍ഷേറിന്റെ നില പരുങ്ങലിലാണ്. അല്‍പ്പം വൈകിയായാലും പുതിയ കോച്ചിനെ മാഞ്ചസ്റ്റര് യുണൈറ്റഡ് തേടുമെന്ന് ക്ലബ്ബുമായി അടുത്ത വൃത്തങ്ങള് പറയുന്നു.\nമാഞ്ചസ്റ്റര് യുണൈറ്റഡ് ബോര്‍ഡ് അംഗങ്ങളുടെ പൂര്‍ണ പിന്തുണയാണ് സോള്‍ഷേറിന്റെ ബലം. അടുത്തകാലത്തൊന്നും സോള്‍ഷേറിന് സ്ഥാന ചലനമുണ്ടാകാന് സാധ്യതയില്ല. എങ്കിലും സൂപ്പര് താരം ക്രിസ്റ്റ്യാനോ റൊണാള്‍ഡോയുടെ നിലപാട് സോള്‍ഷേറിന്റെ കോച്ചിംഗ് ഭാവി നിര്‍ണയിക്കുന്നതില് സുപ്രധാനമാകും.\nഫ്രഞ്ച് ഇതിഹാസവും സ്പാനിഷ് ക്ലബ്ബ് റയല് മാഡ്രിഡിന്റെ മുന് പരിശീലകനുമായ സിനദിന് സിദാനെ മാഞ്ചസ്റ്റര് യുണൈറ്റഡിന്റെ കോച്ചാക്കണമെന്ന് ക്രിസ്റ്റ്യാനോ ശുപാര്‍ശ ചെയ്തയായി റിപ്പോര്‍ട്ടുണ്ട്. റയലില് ദീര്‍ഘകാലും ക്രിസ്റ്റ്യാനോയുടെ ആശാനായിരുന്നു സിദാന്. റയലിന്റെ പരിശീലക പദം ഒഴിഞ്ഞശേഷം സിദാന് പുതിയ ചുമതല ഏറ്റെടുത്തിട്ടില്ല. അതിനാല് മാഞ്ചസ്റ്ററിന്റെ ഓഫര് സിദാന് സ്വീകരിക്കുമെന്നു തന്നെയാണ് ക്രിസ്റ്റ്യാനോയുടെ വിശ്വാസം.


വ്യാഴം, 27 ഫെബ്രുവരി 2020 (14:48 IST)\nമധ്യപ്രദേശിൽ 1906 ജൂലൈ 23 നാണ് ചന്ദ്രശേഖർ തിവാരി എന്ന ചന്ദ്രശേഖർ ആസാദ് ജനിച്ചത്. ഇന്ത്യൻ സ്വാതന്ത്ര്യസമര ചരിത്രത്തിൽ എല്ലാക്കാലവും ഏവരും ഓർമ്മിക്കപ്പെടുന്ന വ്യക്തിത്വമാണ് ആസാദ്. ആസാദിന്റെ ജീവിതത്തെ മാറ്റിമറിച്ച സംഭവം എന്ന് പറയുന്നത് ജാലിയൻ വാലാഭാഗ് കൂട്ടക്കൊലയാണ്. ഇതിനു ശേഷമാണ് ഗാന്ധിജിയുടെ കൂടെ നിസ്സഹകരണ പ്രസ്ഥാനത്തിൽ പങ്കെടുക്കുന്നതും, അറസ്റ്റിലാകുന്നതും. ചന്ദ്രശേഖർ ആസാദ് എന്ന പേരിനു പിന്നിലും കൗതുകമുണ്ട്.\nകോടതിയിൽ വച്ച് ജഡ്ജി പേര് എന്ത് എന്ന് ചോദിച്ചപ്പോൾ ആസാദ് എന്നാണ് ചന്ദ്രശേഖർ പറഞ്ഞത്. ഇതിനർത്ഥം സ്വാതന്ത്ര്യം എന്നാണ്. അതിന് ശേഷമാണ് ആസാദ് എന്ന രീതിയിൽ അദ്ദേഹം അറിയപ്പെടാൻ തുടങ്ങിയത്. അലഹബാദിലെ ആൽഫ്രഡ് പാർക്കിൽ 1931ൽ നടന്ന പൊലീസ് ഏറ്റുമുട്ടലിനിടെ അദ്ദേഹം സ്വയം ജീവനൊടുക്കുകയായിരുന്നു എന്നാണ് ചരിത്രരേഖകള്.\nഫെബ്രുവരി 27ന് ബ്രിട്ടീഷ് പൊലീസുകാര് പിടികൂടിയപ്പോള് സ്വയം വെടിവെച്ച് മരിക്കുകയായിരുന്നു. സഹപ്രവര്‍ത്തകരില് ഒരാള് ആസാദിനെ ഒറ്റുകൊടുക്കുകയായിരുന്നു എന്നും ചരിത്രം പറയുന്നു. സുഹൃത്തായ സുഖ്‌ദേവ് രാജിനെ കാണാന് എത്തിയപ്പോള് പൊലീസുകാര് ആല്‍ഫ്രഡ് പാര്‍ക്കില്‍വെച്ച് ചന്ദ്രശേഖറിനെ വളയുകയും തുടര്‍ന്നുണ്ടായ വെടിവെപ്പില് ചന്ദ്രശേഖര് മൂന്ന് പൊലീസുകാരെ കൊലപ്പെടുത്തുകയും ചെയ്തു. അതിനുശേഷം രക്ഷപ്പെടാന് സാധ്യതയില്ലെന്ന് മനസിലാക്കിയ അദ്ദേഹം കൈത്തോക്കിലെ അവസാന ബുളളറ്റിനാല് ആത്മഹത്യ ചെയ്യുകയായിരുന്നു.\nഅദ്ദേഹത്തിന്റെ ജന്മവാർഷികത്തിൽ, അദ്ദേഹത്തിന്റെ പ്രചോദനാത്മക ഉദ്ധരണികൾ ഏതൊക്കെ എന്ന് നോക്കാം:\n‘അവർ നിങ്ങളേക്കാൾ മികച്ചവരല്ല, മറികടക്കേണ്ടത് നിങ്ങളുടെ റെക്കോർഡുകൾ തന്നെയാകണം. എന്തെന്നാൽ വിജയമെന്നത് നിങ്ങളും നിങ്ങൾക്കുള്ളിലെ നിങ്ങളും’ തമ്മിലുള്ള മത്സരമാണ്.\n‘വിമാനം എല്ലായ്പ്പോഴും മൈതാനത്ത് സുരക്ഷിതമാണ്, പക്ഷേ അത് അതിനായി നിർമ്മിച്ചതല്ല. മികച്ച ഉയരങ്ങൾ കീഴടക്കുന്നതിന് ജീവിതത്തിൽ പലപ്പോഴും അപകടകരമായ ചില തീരുമാനങ്ങൾ എടുക്കേണ്ടി വരും’.\n‘സമത്വം സ്വാതന്ത്ര്യം സാഹോദര്യം എന്നിവ പ്രചരിപ്പിക്കുന്ന ഒരു മതത്തിൽ ഞാൻ വിശ്വസിക്കുന്നു’.\n‘ഇതുവരെ നിങ്ങളുടെ രക്തം തിളച്ചില്ല എങ്കിൽ നിങ്ങളുടെ സിരകളിൽ ഓടുന്നത് ജലമാണ്. മാതൃരാജ്യത്തിന് വേണ്ടി സേവനം ചെയ്യാനല്ലെങ്കിൽ പിന്നെന്തിനാണ് യുവാക്കളുടെ മാംസം?’.\nചന്ദ്രശേഖർ ആസാദിന്റെ മൃതദേഹം ആരെയും അറിയിക്കാതെ സംസ്‌കരിക്കാനായി സര്‍ക്കാര് ശ്രമിച്ചു. എന്നാല് ഇതിനെതിരെ ആല്‍ഫ്രഡ് പാര്‍ക്കിന് മുന്നില് തടിച്ചുകൂടിയ ജനങ്ങള് പ്രതിഷേധിച്ചു. ഈ പാര്‍ക്കിന് പിന്നീട് ചന്ദ്രശേഖര് ആസാദ് പാര്‍ക്ക് എന്ന് പേരിടുകയായിരുന്നു.\nമരണമില്ലാത്ത നേതാജി !\nഎന്തുകൊണ്ട് മുസ്ലീങ്ങളെ ഒഴിവാക്കി? ചോദ്യവുമായി ബംഗാൾ ബിജെപി ഉപാധ്യക്ഷൻ\nഅടുത്ത ലേഖനം മകളുടെ മൃതദേഹത്തിന് മുന്നിൽ പ്രതിഷേധിച്ച അച്ഛനെ ചവിട്ടി വലിച്ചിഴച്ച് പൊലീസ്, വീഡിയോ


കെ.എം ഷാജിയെ ഹൈക്കോടതി അയോഗ്യനാക്കി; പിന്നാലെ വിധിക്ക് സ്റ്റേ • Suprabhaatham\nകെ.എം ഷാജിയെ ഹൈക്കോടതി അയോഗ്യനാക്കി; പിന്നാലെ വിധിക്ക് സ്റ്റേ\nNovember 9, 2018 | 11:13 am IST\nകൊച്ചി: കെ.എം ഷാജി എം.എല്.എയെ അയോഗ്യനാക്കി നിമിഷങ്ങള്‍ക്കകം ഹൈക്കോടതി വിധി സ്റ്റേ ചെയ്തു. രണ്ടാഴ്ചത്തേക്കാണ് സ്റ്റേ. അതേസമയം 50000 രൂപ കെട്ടിവെക്കണമെന്ന നിര്‍ദ്ദേശത്തില് മാറ്റമില്ല. ചൊവ്വാഴ്ച കേസ് വീണ്ടും പരിഗണിക്കും.\nനികേഷ് കുമാറിന്റെ ഹരജിയിലാണ് ഹൈക്കോടതി ആറ് വര്‍ഷത്തേക്ക് അദ്ദേഹത്തെ അയോഗ്യനാക്കിയത്.\nഷാജിയുടെ പ്രതികരണം വായിക്കുക…\n‘തെരഞ്ഞെടുപ്പിന്റെ തലേദിവസംപോലും വര്‍ഗീയവാദികളുടെ വോട്ടുവേണ്ടെന്ന് പ്രസംഗിച്ചയാളാണ് ഞാന്’\nഅഴീക്കോട് എം.എല്.എയാണ് ഷാജി. തെരഞ്ഞെടുപ്പ് പ്രചാരണത്തിനിടെ വര്‍ഗീയ ധ്രുവീകരണം ഉണ്ടാക്കിയെന്നതാണ് ഷാജിക്കെതിരായ പരാതി. അതേസമയം, വിജയിയായി പ്രഖ്യാപിക്കണമെന്ന നികേഷ് കുമാറിന്റെ ആവശ്യം കോടതി തള്ളി. കോടതി ചെലവായി 50,000രൂപ ഷാജി നികേഷ് കുമാറിന് നല്‍കണമെന്ന് കോടതി നിര്‍ദ്ദേശിച്ചു.\nഅയോഗ്യതക്ക് കാരണമായ പോസ്റ്റർ\nകോടതി വിധി അപമാനകരം, സുപ്രിം കോടതിയെ സമീപിക്കും- ഷാജി\nകോടതി വിധി അപമാനകരമെന്ന് ഷാജി പ്രതികരിച്ചു. സുപ്രിം കോടതിയെ സമീപിക്കുമെന്ന് കെ.എം ഷാജി അറിയിച്ചു. ഹൈക്കോടതി വിധിക്കെതിരെ സ്‌റ്റേ പെറ്റീഷന് നല്‍കുമെന്നും അദ്ദേഹം പറഞ്ഞു.\nകോടതിക്ക് ആരോപണം ബോധ്യമായതെങ്ങിനെയെന്ന് അറിയില്ല. കൃത്യമായ മതേതര നിലപാടാണ് താന് സ്വീകരിച്ചിട്ടുള്ളത്. മതസ്പര്‍ധ വളര്‍ത്തിയെന്ന വിധി തനിക്ക് അപമാനകരമാണെന്നും അദ്ദേഹം പറഞ്ഞു.


നോട്ട് നിരോധനം മൂലം തകർന്ന വാഹനവിപണി\nWed May 22 2019 13:46:04 GMT+0530 (IST)\nJayesh| Updated On: 12 Jan 2017 4:26 AM GMT | Location :\nനോട്ട് നിരോധനം രണ്ട് മാസങ്ങൾ പിന്നിടുമ്പോൾ തകർച്ചയുടെ കഥകൾ മാത്രമാണ് വിപണിയ്ക്ക് പറയാനുള്ളത്. വാഹനവിപണി കഴിഞ്ഞ 16 വർഷത്തെ ഏറ്റവും വലിയ തകർച്ച രേഖപ്പെടുത്തി.\nപ്രധാനമന്ത്രി നരേന്ദ്ര മോദിയുടെ നോട്ട് നിരോധനം മൂലം തകർന്നു പോയവയിൽ പ്രധാനമാണ് വാഹനവിപണി. നവമ്പർ 8 നു പ്രഖ്യാപിച്ച നിയന്ത്രണങ്ങൾ രണ്ടാഴ്ചയ്ക്കുള്ളിൽ വാഹനവിപണിയിൽ 30 ശതമാനത്തിന്റെ തകർച്ചയാണ് ഉണ്ടാക്കിയതെന്ന് ഇക്കണോമിക് ടൈസ് റിപ്പോർട്ട് ചെയ്തിരുന്നു. റീട്ടെയിൽ സെയിൽസിനാണ് ആദ്യം തിരിച്ചടി കിട്ടിയത്. ജനം വാഹനം വാങ്ങുന്നത് പിന്നത്തേയ്ക്കു മാറ്റി വച്ചതോടെ ചെറുകിട വാഹന കച്ചവടക്കാർക്കു വിപണി നഷ്ടപ്പെടാൻ തുടങ്ങി.\nനോട്ട് നിരോധനം ഒരു മാസം പിന്നിട്ടപ്പോഴാകട്ടെ വാഹനനിർമ്മാണ കമ്പനികൾ ഉല്പാദനം വെട്ടിക്കുറയ്ക്കുന്ന അവസ്ഥയെത്തി. മാരുതി, ഹ്യൂണ്ടായ്, ഹോണ്ടാ, മഹീന്ദ്ര, ഫോർഡ് തുടങ്ങിയ വൻകിട നിർമ്മാതാക്കൾ ഉല്പാദനം വെട്ടിക്കുറച്ചു. വിപണി സാധാരണ നിലയിലെത്തുന്നതു വരെ നിരീക്ഷിക്കാനും ഉല്പാദനം നീട്ടി വയ്ക്കാനും അവർ നിർബന്ധിതരായി.\nഏറ്റവും പുതിയ കണക്കുകൾ അനുസരിച്ച്, കഴിഞ്ഞ് 16 വർഷത്തിനിടെയുണ്ടായ ഏറ്റവും വലിയ തകർച്ചയായിരുന്നു വാഹനവിപണി 2016 ഡിസംബറിൽ നേരിട്ടത്. കാറും മോട്ടോർ സൈക്കിളും വാങ്ങാൻ ആളില്ലാത്തത് തന്നെ കാരണം.\nഇന്ത്യൻ ഓട്ടോമൊബൈൽ മാനുഫാക്ചറേഴ്സ് സൊസൈറ്റിയുടെ കണക്കനുസരിച്ച് 2015 നേക്കാൾ ഇരുചക്രവാഹന വില്പനയിൽ 22% കുറവ് രേഖപ്പെടുത്തി. 1997 നു ശേഷം ഇതാദ്യമായാണ് ഇത്രയും വലിയ കുറവ്. സ്കൂട്ടറുകളും മോട്ടോർ സൈക്കിളുകളും മൊത്തം വില്പനയുടെ 75% വരുമെന്ന് ആലോചിക്കുമ്പോഴാണ് ആഘാതത്തിന്റെ ആഴം അറിയുക.\nവില്പനയ്ക്കൊപ്പം തന്നെ ഉല്പാദനത്തിലും 22% കുറവുണ്ടായി. മൊത്തത്തിൽ 2015 ഡിസംബറിനെ അപേക്ഷിച്ച് 19% ഇടിവാണ് ഉണ്ടായിരിക്കുന്നത്.\nഇരുചക്രവാഹങ്ങളുടെ കച്ചവടം പകുതിയും നടക്കുന്നത് നോട്ട് നിരോധനം കൊണ്ടു തകർന്ന പ്രാദേശികവിപണികളിലാണ്. എസ് ബി ഐ നടത്തിയ ഒരു സർവ്വേയിൽ കണ്ടെത്തിയത് മുംബൈ പോലെയുള്ള വാണിജ്യകേന്ദ്രങ്ങളിലെ ബിസിനസ്സുകാരിൽ 69 ശതമാനവും നോട്ട് നിരോധനത്തിന്റെ പ്രതികൂലഫലങ്ങൾ അനുഭവിച്ചതായാണ്.\nകച്ചവടത്തിൽ 21.81 ശതമാനത്തിന്റെ കുറവ് എന്ന് പറയുമ്പോൾ ഡിസംബർ 2000 നു ശേഷമുണ്ടായ ഏറ്റവും വലിയ ഇടിവാണത്. നോട്ട് നിരോധനം മൂലം ഉപഭോക്താക്കളുടെ പ്രതികരണം പ്രതികൂലമായതാണ് കാരണം എന്ന് വിദഗ്ധർ പറയുന്നു.\nനിർമ്മാണരംഗത്തും കനത്ത നഷ്ടമാണ് നോട്ട് നിരോധനം മൂലമുണ്ടായത്. വീടു വിപണി മുഴുവനായും നിലച്ചെന്ന് പ്രോപ്പർട്ടി കൺസൾട്ടന്റുമാർ പറയുന്നു.


പൃഥ്വാ ഷായെ നന്നാക്കാന് രംഗത്തിറങ്ങി മഞ്ജരേക്കര്; മുന്‍താരത്തെ മാതൃകയാക്കാന് ഉപദേശം | ipl 2020 keep sehwag as your role model asks sanjay manjrekar to prithvi shaw\nMumbai, First Published 6, Nov 2020, 4:50 PM\nഓപ്പണറായിട്ടും ഒരിക്കല് പോലും ബൗളര്‍മാര്‍ക്ക് മേല് ആധിപത്യമുറപ്പിക്കാന് താരത്തിനായില്ല\nമുംബൈ: ഐപിഎല് പതിമൂന്നാം സീസണില് ബാറ്റിംഗില് അമ്പേ പരാജയമായിരുന്നു ഡല്‍ഹി കാപിറ്റല്‍സ് യുവ ഓപ്പണര് പൃഥ്വി ഷാ. അലക്ഷ്യമായി ഷോട്ടുകള് കളിച്ച് പുറത്താകുന്ന ഷായെയാണ് സീസണിലുടനീളം കണ്ടത്. ഓപ്പണറായിട്ടും ഒരിക്കല് പോലും ബൗളര്‍മാര്‍ക്ക് മേല് ആധിപത്യമുറപ്പിക്കാന് താരത്തിനായില്ല. ഇതോടെ വലിയ വിമര്‍ശനം നേരിടുന്ന പൃഥ്വി ഷായ്‌ക്ക് ഉപദേശം നല്‍കുകയാണ് ഇന്ത്യന് മുന് താരം സഞ്ജയ് മഞ്ജരേക്കര്.\nഇതിഹാസ ഇന്ത്യന് ഓപ്പണര് വീരേന്ദര് സെവാഗിനെ മാതൃകയാക്കണം എന്നാണ് ഷായ്‌ക്ക് മഞ്ജരേക്കല് നല്‍കുന്ന ഉപദേശം. 'പ്രിയപ്പെട്ട പൃഥ്വി ഷാ, അസാധ്യമായ ഷോട്ടുകള്‍ക്ക് ശ്രമിക്കരുത്. അസാധാരണമാണ് ആ ഷോട്ടുകള് എന്നതുതന്നെ കാരണം. വീരേന്ദര് സെവാഗിനെ റോള് മോഡലായി എടുക്കുക. തനിക്ക് കഴിയുന്ന, ആത്മവിശ്വാസമുള്ള ഷോട്ടുകളില് അദേഹം നിലയുറപ്പിക്കുന്നത് കണ്ട് പഠിക്കുക' എന്നാണ് സഞ്ജയ് മഞ്ജരേക്കറുടെ ട്വീറ്റ്.\nഇന്ത്യന് ക്രിക്കറ്റിലെ അടുത്ത വന്‍പേര് എന്ന വിശേഷണവുമായി എത്തിയ പൃഥ്വി ഷാ ഐപിഎല്ലില് പൂര്‍ണ പരാജയമാകുന്ന കാഴ്‌ചയാണ് ഇക്കുറി കണ്ടത്. ഈ സീസണില് 13 മത്സരങ്ങളില് 17.53 മാത്രം ശരാശരിയുമായി 228 റണ്‍സേ താരത്തിന് നേടാനായുള്ളൂ. ആദ്യ ക്വാളിഫയറില് മുംബൈ ഇന്ത്യന്‍സിനോട് ഡല്‍ഹി കാപിറ്റല്‍സ് ദയനീയ തോല്‍വി വഴങ്ങിയപ്പോള് ഷാ പൂജ്യത്തില് പുറത്തായി. ട്രെന്‍ഡ് ബോള്‍ട്ട് എറിഞ്ഞ ഡല്‍ഹി ഇന്നിംഗ്‌സിലെ ആദ്യ ഓവറില് രണ്ട് ബോളുകള് മാത്രം നേരിട്ട് വിക്കറ്റ് കീപ്പര് ഡികോക്കിന് ക്യാച്ച് നല്‍കിയായിരുന്നു മടക്കം.\nഏതുകാലത്തും അവര് ഒന്നാമതായിരിക്കും; ബുംറയേയും ആര്‍ച്ചറേയും കുറിച്ച് ബ്രയാന് ലാറ\nLast Updated 6, Nov 2020, 4:54 PM


ഫുഡി ബഡിയുമായി അഞ്ജു റെഡിയാണ്!! - 24 TIME MEDIA ഫുഡി ബഡിയുമായി അഞ്ജു റെഡിയാണ്!! - 24 TIME MEDIA\nഅനന്ദുവിന്റെ ആത്മാവാണ് സിനിമ\nഅക്ഷരം എന്ന മലയാള സിനിമയ്ക്ക് വേണ്ടി പല പുതുമുഖങ്ങളെയും സംവിധായാകൻ സിബി മലയിലിൽ തിരയുന്ന കാലം. ആ സമയത്ത് നീല നിറത്തിലുള്ള ഹാഫ് സാരിയും ചുറ്റി ഓഡിഷന് വന്ന അഞ്ചു അവരവിന്ദ് എന്ന നാടൻ പെൺകുട്ടിയെ അദ്ദേഹം ഒറ്റനോട്ടത്തിൽ തന്നെ തിരഞ്ഞെടുത്തു. അഭിനയ കലയിൽ തന്റേതായ വ്യക്തിമുദ്ര പതിപ്പിച്ച നമ്മുടെ പ്രിയ നായിക അഞ്ജുവിപ്പോൾ പാചകത്തിലെ വൈവിധ്യമാർന്ന വിഭവങ്ങൾ പ്രേക്ഷകർക്ക് മുൻപിൽ അവതരിപ്പിക്കുകയാണ്. ഫുഡി ബഡി (foodie buddy) എന്ന യൂട്യൂബ് ചാനലിലാണ് അഞ്ജു പാചകത്തിന്റെ രസക്കൂട്ടുകൾ വിവരിക്കുന്നത്.\nപൈനാപ്പിൾ പായസം, ഫ്‌ളവർമ, അമേരിക്കൻ ചോപ്‌സി മുതലായ വൈവിദ്ധ്യമാർന്ന രുചികൾ നമുക്കിതിൽ കാണാൻ സാധിക്കും. പാചകത്തിൽ പുതിയ രീതികൾ തേടുന്നവർക്കും, ലോക്ക്ഡൌൺ സമയത്ത് പുതിയ വിഭവങ്ങൾ തിരയുന്നവർക്കും ഒരു മുതൽക്കൂട്ടായി കരുതാം ഈ ചാനൽ. അഞ്ചുവിന്റെ വ്യക്തവും മനോഹരവുമായ അവതരണം ഈ ദൃശ്യാവിഷ്കാരത്തെ കൂടുതൽ മനോഹരമാക്കുന്നു.\nഇനി കുറച്ച് അഞ്ജുവിന്റെ ഓർമ്മകളിലേക്കും, വിശേഷങ്ങളിലേക്ക് കടക്കാം. തൊണ്ണൂറ് കാലഘട്ടത്തിലെ പലരുടെയും നായികാ സൗന്ദര്യ സങ്കല്പങ്ങൾ അഞ്ജു വിനോടായിടുന്നു ഉപമിച്ചിരുന്നത്. തൊണ്ണൂറിന്റെ തുടക്കങ്ങളിൽ ബിഗ് സ്ക്രീനിലും, മിനി സ്ക്രീനിലും ഒരുപോലെ മികവ് പ്രകടിപ്പിച്ച സാന്നിധ്യമായിരുന്നു അഞ്ജുവിന്റെത്. ദൂരദർശനിൽ സംപ്രേക്ഷണം ചെയ്തുവന്ന നിറമാല എന്ന സീരിയലിലെ ‘ചിത്ര വർണ പൂക്കളിൽ’ എന്ന പാട്ടു മൂളാത്ത മലയാളികൾ ഉണ്ടാകില്ല. ഈ പാട്ടിന്റെ ഓർമകൾക്കൊപ്പം അഞ്ജു അരവിന്ദിന്റെ മുഖവും മലയാളി മനസ്സുകളിൽ മായാതെ കിടക്കുന്നുണ്ട്. ഇപ്പോഴും സിനിമയിൽ സജീവ സാന്നിധ്യമായി തുടരുമ്പോൾ, ബാംഗ്ലൂരാണ് സ്ഥിര താമസത്തിനായി തിരഞ്ഞെടുത്തത്. അറുപതോളം ചിത്രങ്ങൾ അഭിനയിച്ച അഞ്ജു തമിഴ്, കന്നട തുടങ്ങിയ ഭാഷകളിലും അഭിനയിച്ചിട്ടുണ്ട്. പഠനകാലത്ത് സ്ഥിരമായി കലാ തിലകമായിരുന്ന നമ്മുടെ നായിക ഇന്നും കലയോട് തികഞ്ഞ ആത്മാർഥതയാണ് പുലർത്തുന്നത്. അതിനുദാഹരണമാണ് ഭാരതനാട്യത്തിലെടുത്ത ബിരുദവും ബിരുദാനന്തര ബിരുദവും.\nഇപ്പോൾ ‘അഞ്ജു അരവിന്ദ് അക്കാദമി ഓഫ് ഡാൻസ്’ എന്ന പേരിൽ സ്വന്തമായി നൃത്ത വിദ്യാലയം നടത്തുകയാണ് അഞ്ജു . ഒരുപാട് കുട്ടികൾ നൃത്തം അഭ്യസിക്കാനായി ഇവിടെ എത്തിച്ചേരാറുണ്ട്. ഒരുകാലത്ത് മലയാള സിനിമയിൽ നായികാ കഥാപാത്രങ്ങളുമായി നിറഞ്ഞ് നിന്നിരുന്ന അഞ്ജു ഇപ്പോഴും അഭിനയത്തിന്റെ അവസരങ്ങൾ മുടക്കാറില്ല. മലയാളികൾക്ക് മറക്കാനാവാത്ത ഒരുപാട് വേഷങ്ങൾ നൽകി, ഇപ്പോഴും മലയാളത്തെ സ്നേഹിച്ച് മുന്നോട്ട് പോകുകയാണ് അഞ്ജു. തികഞ്ഞ ദൈവവിശ്വാസിയായ താരം, പുലർച്ചെ എഴുന്നേറ്റ് ദേവി നാമം ജപിക്കുന്ന ശീലവും പാലിക്കാറുണ്ട്. മലയാളികൾ എപ്പോൾ കണ്ടാലും പഴയ സ്നേഹവും ബഹുമാനവും അഞ്ജുവിന് നൽകാറുണ്ട്. പുതിയ വേഷങ്ങളുമായി വെള്ളിത്തിരയിലേക്ക് ഒരു വമ്പൻ തിരിച്ചു വരവിനെ അടുത്തുതന്നെ നമുക്ക് പ്രതീക്ഷിക്കാം.\nhttps://youtu.be/HLVyRb4ApHs Ellarum subscribe cheiyaneytto.\nA post shared by Anju Aravind (@anju_aravind24) on May 28, 2020 at 12:22pm PDT


ഗള്‍ഫ് രാജ്യങ്ങളില് നിന്ന് വന്‍വിലക്കുറവില് സ്വര്‍ണ്ണം വാങ്ങാം; കേന്ദ്ര ബജറ്റ് ഇന്ത്യക്ക് തിരിച്ചടിയാകും | News Moments | The world in your palm top\nഗള്‍ഫ് രാജ്യങ്ങളില് നിന്ന് വന്‍വിലക്കുറവില് സ്വര്‍ണ്ണം വാങ്ങാം; കേന്ദ്ര ബജറ്റ് ഇന്ത്യക്ക് തിരിച്ചടിയാകും\nദുബായ്: ഗള്‍ഫ് രാജ്യങ്ങളില് നിന്ന് സ്വര്‍ണ്ണം വാങ്ങുന്നവരുടെ എണ്ണത്തില് വലിയ വര്‍ദ്ധനവുണ്ടായേക്കുമെന്ന് റിപ്പോര്‍ട്ട്. കേന്ദ്ര ബജറ്റിന് പിന്നാലെ രാജ്യത്ത് സ്വര്‍ണവിലയില് വര്‍ദ്ധനവുണ്ടാകുമെന്ന് വാര്‍ത്തകള് പുറത്തുവന്നിരുന്നു. 12.5 ശതമാനമായാണ് സ്വര്‍ണത്തിന്റെ ഇറക്കുമതി തീരുവ കേന്ദ്ര സര്‍ക്കാര് വര്‍ദ്ധിപ്പിച്ചിരിക്കുന്നത്. ഇത് രാജ്യത്തെ സ്വര്‍ണ വിപണിയെ ഗുരുതരമായി ബാധിക്കുമെന്നാണ് വ്യാപാരികളുടെ കണക്കുകൂട്ടല്.\nഇന്ത്യയിലെ സ്വര്‍ണവിലയിലുണ്ടാകുന്ന തളര്‍ച്ച ഗള്‍ഫ് വിപണിയെ ശക്തിപ്പെടുത്തും. ഗള്‍ഫില് നിന്ന് വലിയ ലാഭത്തില് സ്വര്‍ണം ലഭിക്കും. നിലവില് ഒരു ഗ്രാമിന് ഇന്ത്യയേക്കാള് 200 രൂപ കുറവാണ് ഗള്‍ഫിലെ വിപണി വില. ബജറ്റ് പ്രഖ്യാപനത്തിന് ശേഷം ഇത് 400 രൂപ വരെ കുറവുണ്ടാകാന് കാരണമാകും. യു.എ.ഇയിലെ സ്വര്‍ണ വ്യാപാരികള്‍ക്കാണ് പുതിയ സാഹചര്യം ഏറ്റവും കൂടുതല് ഉപകാരപ്രദമാവുകയെന്നാണ് സൂചന.\nഇന്ന് യുഎഇയില് 24 കാരറ്റിന് 169.25 ദിര്‍ഹമാണ് വില. ഇന്ത്യന് രൂപയില് കണക്കാക്കുമ്പോള് ഇത് 3169 രൂപ വരും. 22 കാരറ്റിനാകട്ടെ 159 ദിര്‍ഹമാണ് (2968 ഇന്ത്യന് രൂപ) വില. കേരളത്തില് 3205 രൂപയാണ് ഒരു ഗ്രാമിന്റെ ഇന്നത്തെ വില. ഇതിന് പുറമെ മൂന്ന് ശതമാനം ജി.എസ്.ടിയും നല്‍കണം.\nയുഎഇയില് ചൊവ്വാഴ്ച്ച വരെ കനത്ത മഴയ്ക്ക് സാധ്യത; ജാഗ്രതാ നിര്‍ദേശം


editor Saturday, April 28th, 2012 10:11 am 28 April, 2012\nന്യൂദല്‍ഹി: തെഹല്‍ക പുറത്തുകൊണ്ടുവന്ന പ്രതിരോധ അഴിമതിക്കേസില് ഒരു രാഷ്ട്രീയക്കാരന് കുറ്റക്കാരനാണെന്ന് കോടതി കണ്ടെത്തിയത് ചരിത്ര സംഭവമാണെന്ന് മാത്യു സാമുവല്. പ്രതിരോധ ഇടപാടിന്റെ പിന്നാമ്പുറങ്ങളിലേക്ക് കടന്നുചെന്ന് രാഷ്ട്രീയ കോളിളക്കമുണ്ടാക്കിയ വാര്‍ത്ത സൃഷ്ടിച്ച തെഹല്‍ക പത്രപ്രവര്‍ത്തക ടീമിലെ അംഗമായിരുന്നു മലയാളിയായ മാത്യു സാമുവല്.\nഅഴിമതിക്കേസ് അന്വേഷിച്ചതിന്റെ പേരില് തെഹല്‍ക അടച്ചുപൂട്ടലിലേക്ക് നീങ്ങിയിരുന്നു. തെഹല്‍കയ്ക്കുമാത്രമല്ല അന്വേഷണം നടത്തിയ പത്രപ്രവര്‍ത്തകര്‍ക്കും പലതും നേരിടേണ്ടി വന്നു. ഭരണകൂടം പത്രപ്രവര്‍ത്തകരെ ഏറെ നാള് വേട്ടയാടി. 11 വര്‍ഷത്തിനിടയില് പലതും അനുഭവിച്ചു. താമസിച്ച വീട്ടില് നിന്ന് ഇറങ്ങിപ്പോകേണ്ടി വന്നു. ഇന്റലിജന്‍സ് ബ്യൂറോയും മറ്റും തന്നെയും കുടുംബാംഗങ്ങളെയും പിന്തുടര്‍ന്നു. അമേരിക്കന് ഏജന്റാണെന്നു വരെ പ്രചാരണമുണ്ടായി. 5000 പേജ് വരുന്ന മൊഴിപ്പകര്‍പ്പാണ് കോടതി മുമ്പാകെ നല്‍കിയത്. കേസന്വേഷണത്തിന്റെ ഘട്ടത്തില് ഒളിക്യാമറയുടെ ആധികാരികതയില് അന്വേഷകര്‍ക്ക് സംശയം തീര്‍ന്നില്ല. കോടതി വരാന്ത കയറിയിറങ്ങേണ്ടി വന്നു. അതൊക്കെയും പിന്നിട്ട് കോടതിയില് നിന്നൊരു വിധി വരുമ്പോള് ചാരിതാര്‍ഥ്യമുണ്ട്.\n‘ഒനിയന് ലൈവ എന്ന മാഗസീനിന്റെ എഡിറ്ററാണ് അദ്ദേഹമിപ്പോള്. പ്രതിരോധ ഇടപാടുകളില് രാഷ്ട്രീയക്കാര് കുറ്റക്കാരാണെന്ന് തെളിയിക്കപ്പെടുകയോ ശിക്ഷിക്കപ്പെടുകയോ ചെയ്ത ചരിത്രമില്ലെന്ന് അദ്ദേഹം പറഞ്ഞു. ഈ കേസില്‍തന്നെ സൈനികോദ്യോഗസ്ഥന് കുറ്റക്കാരനാണെന്് നേരത്തെ കണ്ടെത്തി. 10 കൊല്ലത്തിന് ശേഷമാണെങ്കിലും ഒരു രാഷ്ട്രീയ നേതാവുകൂടി കുറ്റക്കാരനാണെന്ന് തെളിയിക്കപ്പെടുകയാണ്. അഴിമതിയെക്കുറിച്ച് അന്വേഷിച്ച ടീമിലെ അംഗമെന്ന നിലക്ക് ഇത് ഏറെ ആഹ്ലാദം പകരുന്നു.\nഇന്ത്യയിലെ പത്രപ്രവര്‍ത്തകരെ സംബന്ധിച്ചിടത്തോളം വലിയൊരു വഴിത്തിരിവിലാണ് തെഹല്‍കയുടെ പ്രതിരോധ അഴിമതി അന്വേഷണം. ബോഫോഴ്‌സിന് ശേഷം ഉറങ്ങിക്കിടന്ന മാധ്യമലോകത്തെ ഉണര്‍ത്തിയത് തെഹല്‍കയുടെ അന്വേഷണമാണ്. പത്രപ്രവര്‍ത്തക ലോകത്തിന് തന്റേടവും ആര്‍ജവവും പകര്‍ന്ന സംഭവമായിരുന്നു ആ വെളിപ്പെടുത്തലെന്ന് സാമുവല് പറഞ്ഞു.\n11 വര്‍ഷം മുമ്പ് തെഹല്‍ക വെബ്‌പോര്‍ട്ടല് ഒളിക്യാമറ വെച്ചു നടത്തിയ ദൗത്യത്തിലാണ് ബംഗാരൂലക്ഷ്മണ് കുടുങ്ങിയത്. വാജ്‌പേയി സര്‍ക്കാറിന്റെ കാലത്ത് ബി.ജെ.പിയുടെ അധ്യക്ഷനായിരുന്നു ബംഗാരു ലക്ഷ്മണ്. ആയുധ വ്യാപാരികളെന്ന വ്യാജേന സമീപിച്ച തെഹല്‍ക വെബ്‌പോര്‍ട്ടലിലെ മാധ്യമ പ്രവര്‍ത്തകരില് നിന്ന് ബംഗാരു ലക്ഷം രൂപ പാര്‍ട്ടിയുടെ ആസ്ഥാനത്തുവെച്ച് കൈപ്പറ്റി മേശവലിപ്പില് വയ്ക്കുന്ന ദൃശ്യങ്ങള് രാഷ്ട്രീയ രംഗത്ത് വന്‍കോളിളക്കം സൃഷ്ടിച്ചിരുന്നു. 2001 മാര്‍ച്ച് 13ന് പുറത്തുവിട്ട ദൃശ്യങ്ങള് ബംഗാരുവിന്റെ സ്ഥാനം നഷ്ടമാക്കി.\nഅന്ന് പ്രതിരോധമന്ത്രിയായിരുന്നു ജോര്‍ജ്ജ് ഫെര്‍ണാണ്ടസിനും രാജിവയ്‌ക്കേണ്ടിവന്നു. പിന്നീട് അഴിമതി നിരോധന നിയമപ്രകാരം സി.ബി.ഐ കേസ്സെടുത്ത് അന്വേഷണം നടത്തുകയായിരുന്നു.\nപ്രതിരോധമേഖലയിലെ അഴിമതി പുറത്തുകൊണ്ടുവന്ന ആദ്യത്തെ ഒളിക്യാമറ ദൗത്യമായിരുന്നു ഓപ്പറേഷന് വെസ്റ്റന്‍ഡ് എന്ന് പേരിട്ട തെഹല്‍കയുടെ ഒളിക്യാമറ പദ്ധതി. ലെപെജ് 90, അലിയോണ്, ക്രൂജര് 3000 എന്നീ നാലാം തലമുറയില്‍പ്പെട്ട തെര്‍മല് ക്യാമറകള് സേനയ്ക്ക് വില്‍ക്കുന്നതിന് പ്രതിരോധ മന്ത്രാലയത്തിലെ ഉദ്യോഗസ്ഥര് രാഷ്ട്രീയക്കാര് തുടങ്ങിയവരെയൊക്കെ തെഹല്‍കയിലെ മാധ്യമപ്രവര്‍ത്തകര് ആയുധവ്യാപാരികളെന്ന വ്യാജേന കാണുന്നുണ്ട്. ഇങ്ങനെയൊരു തെര്‍മല് ക്യാമറ നിലവിലില്ലെന്നതാണ് വസ്തുത. വെസ്റ്റന്‍ഡ് എന്ന ആയുധവ്യാപാര സ്ഥാപനത്തിന് വേണ്ടിയെന്ന വ്യാജേനയായിരുന്നു തെഹല്‍കയുടെ എക്‌സിക്യുട്ടീവ് എഡിറ്ററായിരുന്ന അനിരുദ്ധ ബഹാലും പത്രപ്രവര്‍ത്തകനായ മാത്യു സാമുവലും എല്ലാവരെയും കാണുന്നത്.


Kozhikode | ഈവനിംഗ് കേരള | Page 21\nYou Are Here: Home » Kozhikode (Page 21)\nനിപ വൈറസ്: ലിനിയുടെ ഭര്‍ത്താവിന് സര്‍ക്കാര് ജോലിയും ധനസഹായവും\nകോഴിക്കോട്: കോഴിക്കോട് നിപ വൈറസ് ബാധിച്ച് മരിച്ച ലിനിയുടെ ഭര്‍ത്താവിന് സര്‍ക്കാര് ജോലി നല്‍കും. ലിനിയുടെ രണ്ട് മക്കള്‍ക്കും പത്ത് ലക്ഷം രുപ വീതം സഹായം നല്‍കാനും തീരുമാനമായി.\nപേരാമ്പ്രയില് നിപ വൈറസ് ബാധിച്ച് മരിച്ച മൂന്നംഗ കുടുംബത്തിനെ പരിചരിച്ച ചെമ്പനോട സ്വദേശി ലിനി കഴിഞ്ഞ തിങ്കളാഴ്ച രാത്രിയാണ് മരിച്ചത്. രോഗം മറ്റുള്ളവരിലേക്ക് കൂടി പകരുമെന്ന ഭീതിയില് കുടുംബത്തിന്റെ അനുമതിയോടെ മൃതദേഹം രാത്രി തന്നെ കോഴിക്കോട് വെസ്റ്റ്ഹില്ലിലെ ഇലക്ട്രിക് ശ്മശാനത്തില് സംസ്‌ക്കരിക്കുകയും ചെയ്തു.\nകരിപ്പൂരില് കാണാതായ വീട്ടമ്മയെയും പെണ്മക്കളെയും തിരുവനന്തപുരത്ത് നിന്ന് കണ്ടെത്തി\nകൊണ്ടോട്ടി: കരിപ്പൂരില് നിന്ന് കാണാതായ വീട്ടമ്മയെയും മൂന്ന് പെണ്മക്കളെയും കണ്ടെത്തി. തിരുവനന്തപുരം ബീമാപള്ളിക്ക് സമീപത്തെ ഫ്‌ളാറ്റിലായിരുന്നു ഇവര് കഴിഞ്ഞതെന്ന് പോലീസ് പറഞ്ഞു. തിരുവനന്തപുരത്തുനിന്ന് ട്രെയിനില് കോഴിക്കോട്ടെത്തിയ വീട്ടമ്മയും മക്കളും സ്‌നേഹിതയിലെത്തുകയായിരുന്നു.\nസ്‌നേഹിത പ്രവര്‍ത്തകര് നടക്കാവ് പോലീസില് അറിയിച്ചു. നടക്കാവിലെത്തി കരിപ്പൂര് പോലീസ് നാലുപേരെയും നാട്ടിലേക്ക് കൊണ്ടുവന്നു. ഇവരെ കോടതിയില് ഹാജരാക്കുമെന്ന് എസ്.ഐ. കെ.ബി. ഹരികൃഷ്ണന് പറഞ്ഞു. ഏപ്രില് 30നാണ് കരിപ്പൂര് പുളിയംപറമ്പില്‍നിന്ന് വീട്ടമ്മയെയും 18, ആറ്, നാല് വയസ്സുള്ള പെണ്‍കുട്ടികളെയും കാണാതായത്.\nനിപ വൈറസ്: രണ്ട് പേര് കൂടി മരിച്ചു\nകോഴിക്കോട്: നിപ രോഗലക്ഷണങ്ങളോടെ കോഴിക്കോട് രണ്ട് പേര് കൂടി മരിച്ചു. മെഡിക്കല് കോളേജില് ചികിത്സയിലായിരുന്ന പേരാമ്പ്ര സ്വദേശി രാജനും, നാഥാപുരം സ്വദേശി അശോകനുമാണ് മരിച്ചത്. ഇവരുടെ രക്തസാമ്പിളുകള് പരിശോധനയ്ക്ക് അയച്ചു.\nനിപാ വൈറസ് ബാധയേറ്റ് മരിച്ചവരുടെ വീട്ടില് വവ്വാലുകളെ കണ്ടെത്തിയതായി ആരോഗ്യമന്ത്രി\nകോഴിക്കോട്: നിപാ വൈറസ് ബാധയേറ്റ് മരിച്ചവരുടെ വീട്ടില് വവ്വാലുകളെ കണ്ടെത്തിയതായി ആരോഗ്യമന്ത്രി കെ.കെ ശൈലജ. ബന്ധുക്കളായ മൂന്ന് പേര് മരിച്ച ചങ്ങരോത്ത് മൂസയുടെ വീട്ടിലെ കിണറ്റിലാണ് വവ്വാലുകളെ കണ്ടെത്തിയത്. മൂസയും ഗുരുതരാവസ്ഥയില് ചികിത്സയിലാണ്. വവ്വാലുകള് പുറത്തുപോകാതിരിക്കാന് കിണര് മൂടിയതായി ആരോഗ്യമന്ത്രി അറിയിച്ചു. രോഗബാധയേറ്റവര്‍ക്ക് വെള്ളത്തിലൂടെയാണ് നിപാ വൈറസ് പടര്‍ന്നതെന്നാണ് നിഗമനമെന്നും ആരോഗ്യമന്ത്രി പറഞ്ഞു.\nവടകര കൈനാട്ടിയില് കാറും കണ്ടെയ്‌നര് ലോറിയും കൂട്ടിയിടിച്ച് മൂന്ന് പേര് മരിച്ചു\nവടകര: ദേശീയപാതയില് കൈനാട്ടിയില് കാറും കണ്ടെയ്‌നര് ലോറിയും കൂട്ടിയിടിച്ച് മൂന്ന് പേര് മരിച്ചു. രണ്ടു പേര് സംഭവസ്ഥലത്തുവെച്ചും ഒരാള് ആശുപത്രിയില് വച്ചുമാണ് മരിച്ചത്. രണ്ടു പേരുടെ നില ഗുരുതരമാണ്.\nകണ്ണൂര് ഭാഗത്തേക്ക് പോകുകയായിരുന്ന അഞ്ചുപേര് സഞ്ചരിച്ച മാരുതി സ്വിഫ്റ്റ് കാറാണ് അപകടത്തില്‍പ്പെട്ടത്. ഇടിയില് കാര് പൂര്‍ണമായും തകര്‍ന്നു. കണ്ടെയ്‌നര് ലോറിയില് നിന്നും ഡീസല് റോഡില് ഒഴുകിയ നിലയിലാണ്.\nപരിക്കേറ്റ രണ്ടു പേരുടേയും നില ഗുരുതരമാണ്. ഇതില് ഒരാളെ കോഴിക്കോട് മെഡിക്കല് കോളേജ് ആശുപത്രിയിലേക്ക് മാറ്റി.അപകടത്തില്‍പ്പെട്ടവര് മാഹി കുന്നോല് സ്വദേശികളാണ് എന്നറിയുന്നു


ഭീമൻ പർവതങ്ങൾ 2018 - PetrPikora.com\nഭീമൻ മലകൾ 2018\nക്ര്കൊനൊസ്̌സ്ക്യ്́ ചിഹ്നത്തിൽ നീണ്ട ആണ് ക്സനുമ്ക്സ കിലോമീറ്റർ പടിഞ്ഞാറ് പുതിയ ലോക വാഹനവും (ക്സനുമ്ക്സ എം) ആരംഭിച്ച്, വാഹനവും ക്രലൊവെച്ക്യ് (ക്സനുമ്ക്സ മീറ്റർ) കിഴക്ക് അവസാനിക്കുന്നു. മലനിരകളുടെ ഉയർന്ന ഉച്ചതുള്ളികൾ വടക്കുകിഴക്ക് പോളണ്ടിലേക്ക് വീഴുന്നു. എതിർ, പടിഞ്ഞാറ്, ചരിവുകളിൽ ഗണ്യമായി ഹത്ത വീഴുന്ന ആഴമുള്ള താഴ്വരകളും തിരിച്ചിട്ടുണ്ട്. ഭീമൻ പർവതങ്ങൾ ഭീമൻ പർവതങ്ങൾ, ഭീമൻ പർവതങ്ങൾ, വ്രാക്ബിബി മലനിരകൾ എന്നിങ്ങനെ തിരിച്ചിട്ടുണ്ട്.\nഉത്തര കടലും ബാൾട്ടിക് സമുദ്രവും തമ്മിലുള്ള പ്രകൃതിദത്ത ഭാഗമാണ് ഭീമൻ പർവതനിരകൾ. V ഭീമൻ പർവതനിരകൾ നദി എല്ബെ, സ്മോൾ എല്ബെ, യുപിഎ, ജിജെര്ക ആൻഡ് മുമ്ലവ, മാത്രമല്ല കമിഎനിച ആൻഡ് Łഒമ്നിച്ജ്ക ഉറവിടം. പോളിഷ് ഭാഗത്ത് ഹിമാനി തടാകങ്ങൾ ഉണ്ട് വെൽക്കി ആൻഡ് മാലി സ്റ്റെ. പർവ്വതങ്ങളുടെ ചെക്ക് വശത്ത് ഹിമയുഗം വംശജരായ മോസ് തടാകം മാത്രമാണ്.\nചെക് റിപ്പബ്ലിക്കിലെ ഏറ്റവും ഉയരമുള്ള കൊടുമുടികളിലെ കാലാവസ്ഥാ വ്യതിയാനത്തിൽ നിന്നുള്ള ഭീമൻ പർവതനിരകൾ. 1400 m ബോർഡിന്റെ മുകളിലുള്ള കോർട്ടുകൾ ഗ്രീൻ കോസ്റ്റുമായി താരതമ്യം ചെയ്യാവുന്നതാണ്. താപനില ഉയരത്തിലാണ്. ഉദാഹരണത്തിന്, ട്രുട്നോവിലെ ശരാശരി താപനില 10 ഡിഗ്രി സെൽഷ്യസ് ആണ്. അതേസമയം, Snkžka ൽ ഏറ്റവും കൂടുതൽ തണുപ്പേറിയ കാലാവസ്ഥയാണ് ഇത്. ശരാശരി വാർഷിക താപനില 20 ഡിഗ്രി സെൽഷ്യസ് ആണ്. അതേസമയം, ചെക് റിപ്പബ്ലിക്കിലെ ഏറ്റവും തണുപ്പുള്ള സ്ഥലമാണിത്. മഴയുടെ സാധ്യത ഭീമൻ പർവതനിരകൾ ഉയരവും ചരിവുള്ള ഓറിയന്റേഷനും ആശ്രയിച്ചിരിക്കുന്നു. അറിയപ്പെടുന്ന വസ്തുത പടിഞ്ഞാറൻ സ്റ്റേഷനുകൾ ആണ് ഭീമൻ പർവതനിരകൾ വർഷം തോറും കിഴക്കെക്കാൾ കൂടുതലാണ് മഴ ഭീമൻ പർവതനിരകൾകാരണം, ചെക്ക് റിപ്പബ്ലിക്കിൽ പാശ്ചാത്യ വായു പ്രവാഹങ്ങൾ നിലനിൽക്കുന്നു. വേനൽക്കാലത്ത് ഏറ്റവും കൂടുതൽ മഴയുണ്ടാകുന്നത്, കൊടുങ്കാറ്റുകളിലാണെങ്കിലും കുറഞ്ഞത് മാർച്ചിലാണെങ്കിലും, മഞ്ഞ് മൂലം വലിയ അളവിൽ കാണാനാകാത്തതാണ് കാരണം. ജർമൻ പർവതനിരകളിലെ ഏറ്റവും ഉയരം കൂടിയ പർവതനിരകളാണ് ജയന്റ് മലനിരകൾ ആണെങ്കിലും ജർമ്മരാജാവിന്റെ മലനിരകളിൽ കൃഷ്നോയിസ് പർവതനിരകൾ സ്ഥിതി ചെയ്യുന്നതുകൊണ്ട് ഏറ്റവും അപകടം സംഭവിക്കുന്നില്ല. വരമ്പിൽ, മഴയുടെ അളവ് ഏകദേശം എൺപത് മില്ലീമീറ്റർ / വർഷം തോറും, താഴ്വരയിൽ ഇത് വരെ എൺപത് മില്ലീമീറ്റർ വരെ നീളാം. ജലോപരിതലത്തിന്റെ മറ്റൊരു ഭാഗം സ്വാഭാവികമായും മഞ്ഞുവീഴ്ചയാണ്, ഇത് ഭീമൻ പർവതങ്ങളുടെ അവിഭാജ്യഘടകമാണ്. ശരാശരി, ആദ്യ ഹിമത്തിന്റെ തീയതി നടന്നത് ഭീമൻ പർവതനിരകൾ അവൻ വർഷം മുഴുവനും പ്രായോഗികമായി വർഷം വരമ്പുകൾ ന് മഞ്ഞ് കാരണം അവൻ സംസാരിക്കാൻ കഴിയില്ല. നവംബർ മധ്യത്തോടെ മെയ് മുതൽ ശരാശരി വരെയാണ് മഞ്ഞ് നിലക്കുന്നത്. ഏറ്റവും വലിയ ഹിമകണക്കെടുപ്പ് ചെരിഞ്ഞ ചരിവുകളിൽ സംഭവിക്കുന്നു (മഞ്ഞിന്റെ ഉയരം 15 മീറ്റർ വരെ ഉയരുന്ന രാജ്യത്തിന്റെ മാപ്പ്). ഭീമൻ പർവതങ്ങളിൽ പലപ്പോഴും ശക്തമായ ഒരു കാറ്റ് വീശുന്നു (ഏറ്റവും കൂടുതൽ കാറ്റ് വേഗത മണിക്കൂറിൽ Sněžka, 216km / h).\n2018dji mavicdji mavic proഡ്രോൺഡ്രോൺപർവതനിരകൾkvadroptéraമാവിക്\nഏകദേശം മിനിറ്റ് മുമ്പ്


'കോലി വീണാല് ഇന്ത്യ തീരും', സമ്മര്‍ദ്ദ തന്ത്രവുമായി പാക് - Oneindia Malayalam\nPublished : June 17, 2017, 03:17\n'കോലി വീണാല് ഇന്ത്യ തീരും', സമ്മര്‍ദ്ദ തന്ത്രവുമായി പാക്\nഫൈനലില് ഇന്ത്യയെ നേരിടുന്ന പാക് നിരയില് ആമിര് തിരിച്ചെത്തിയേക്കും. പരുക്കുകാരണം കഴിഞ്ഞ മത്സരത്തില്‍നിന്ന് വിട്ടുനിന്ന ആമിര് ഫിറ്റ്‌നസ് നേടിയിട്ടുണ്ട്. ഫൈനലില് ആമിര് തിരിച്ചെത്തുമെന്നാണ് സൂചന. ഇടങ്കയ്യന് സ്പിന്നിര് റുമാന് റയീസിനെ മാറ്റിയാവും ആമിറിന് ടീമില് ഇടം നല്‍കുക. മത്സരത്തിനുള്ള ഒരുക്കങ്ങള് ഇരുടീമിലും തകൃതിയായി നടക്കുന്നതിനിടയില് ഇന്ത്യയെ സമ്മര്‍ദത്തിലാക്കാനുള്ള തന്ത്രം പാകിസ്താന് തുടങ്ങി. വിരാട് കോഹ്ലിയുടെ മേല് അമിത സമ്മര്‍ദമാണെന്നാണ് ആമിറിന്റെ പരാമര്‍ശം.


ബിജെപി നിറഞ്ഞ് നിന്ന വര്‍ഷം പിണറായിക്ക് നേട്ടം ചെങ്ങന്നൂര്; 2018 ലെ പ്രധാന 10 രാഷ്ട്രീയ സംഭവങ്ങള് | Year end stories; Top 10 Political developments in Kerala - Malayalam Oneindia\n7 hrs ago അതിർത്തി കടന്നുള്ള ഭീകരവാദം അവസാനിച്ചാൽ മാത്രം സമാധാനം: ഫോണിൽ മോദി-ട്രംപ് ചർച്ച!\n8 hrs ago ബോളിവുഡിന് തീരാ നഷ്ടം: മുഹമ്മദ് സഹൂർ ഖയ്യാം ഹാഷ്മി വിടപറഞ്ഞു, അന്ത്യം മുംബൈയിലെ ആശുപത്രിയിൽ!!\n8 hrs ago ബാലക്കോട്ട് ആക്രമണത്തിന് ശേഷം പാകിസ്താനുമായി ഇന്ത്യ യുദ്ധത്തിന് ഒരുക്കമായിരുന്നുവെന്ന് റിപ്പോർട്ട്\n9 hrs ago തലശ്ശേരി നഗരസഭാ ചെയര്‍മാന് പ്രതിയായ വധക്കേസ്: വിധി പ്രസ്താവം ആഗസ്റ്റ് 22ന്!! പിന്നിൽ മുൻവൈരാഗ്യം!\nMovies നവ്യ നായര് ഇതെന്തിനുള്ള പുറപ്പാടിലാണാവോ? ശരിക്കും കളി പോയെന്ന് താരം! വീഡിയോ വൈറലാവുന്നു!\nബിജെപി നിറഞ്ഞ് നിന്ന വര്‍ഷം പിണറായിക്ക് നേട്ടം ചെങ്ങന്നൂര്; 2018 ലെ പ്രധാന 10 രാഷ്ട്രീയ സംഭവങ്ങള്\nUpdated: Wed, Dec 19, 2018, 17:48 [IST]\nപ്രധാനപ്പെട്ട 10 രാഷ്ട്രീയ സംഭവങ്ങള് | Oneindia Malayalam\nശബരിമലയിലെ സുപ്രീംകോടതി വിധിയെ തുടര്‍ന്നുണ്ടായ സംഭവവികാസങ്ങള് ഒഴിച്ചു നിര്‍ത്തിയാല് 2018 ല് കേരളത്തിലെ രാഷ്ട്രീയ മണ്ഡലം ഏറെക്കുറെ വലിയ മാറ്റങ്ങളില്ലാതെ തുടര്‍ന്നു. തദ്ദേശ സ്വയംഭരണ സ്ഥാപനങ്ങളിലേക്കുള്ള ഉപതിരഞ്ഞെടുപ്പുകള് മാറ്റിനിര്‍ത്തിയാല് ചെങ്ങന്നൂര് ഉപതിരഞ്ഞെടുപ്പ് മാത്രമായിരുന്നു ഈ വര്‍ഷം രാഷ്ട്രീയ പാര്‍ട്ടികള്‍ക്ക് തങ്ങളുടെ ശക്തി എത്രത്തോളമെന്ന് തെളിയിക്കാന് ലഭിച്ച ഏക അവസരം.\nപിണറായി മന്ത്രിസഭയില് നിന്ന് രണ്ട് മന്ത്രിമാര് രാജിവെച്ചൊഴിഞ്ഞ ഈ വര്‍ഷം ഏതാനും ചില ചെറുകക്ഷികളുടെ മുന്നണിമാറ്റങ്ങളും ഉണ്ടായി. ശബരിമല വിഷയത്തോടെ കേരളത്തില് ബിജെപി തങ്ങളുടെ സാധ്യതകള് ശക്തിമാക്കുന്നതും ഈ വര്‍ഷം കണ്ടു.. ഇത്തരത്തില് ഈ വര്‍ഷം സംസ്ഥാന രാഷ്ട്രീയത്തിലെ സംഭവിവികാസങ്ങള് ഏതൊക്കെയെന്ന് പരിശോധിക്കുകയാണ് ഇവിടെ..\nപ്രളയവും അതേതുടര്‍ന്ന് ഉയര്‍ന്നു വന്ന രാഷ്ട്രീയ പ്രത്യാരോപണങ്ങളും കൂടുതല് ശക്തമായത് ശബരിമല സ്ത്രീപ്രവേശന വിധിയോട് അനുബന്ധിച്ചാണ്. കോടതി വിധിയെ സര്‍ക്കാറും ഇടതുപക്ഷ പാര്‍ട്ടികളും സ്വാഗതം ചെയ്തപ്പോള് കോണ്‍ഗ്രസ്സും ബിജെപിയും കോടതി വിധിയെ എതിര്‍ത്തു രംഗത്ത് വന്നു.\nസര്‍ക്കാറും ബിജെപിയും നേര്‍ക്കുനേര്\nകോടതി വിധിയെ തുടര്‍ന്നുള്ള നാളുകളില് ഏതുനിമിഷവും എന്തും സംഭവിക്കാവുന്ന രീതിയിലായിരുന്നു കേരളം. കെപി ശശികലയുടേയും സുരേന്ദ്രന്റേയും അറസ്റ്റില് കലാശിച്ച ശബരിമല സമരത്തിന്റെ അലയൊലികള് ഇപ്പോഴും അടങ്ങിയിട്ടില്ല. കോണ്‍ഗ്രസ്സിനെ പിന്തള്ളി സര്‍ക്കാറും ബിജെപിയും നേര്‍ക്കുനേര് ഏറ്റുമുട്ടുന്ന പോര്‍മുഖം തുറക്കാന് ബിജെപിക്ക് സാധിച്ചു.\n2-പിസി ജോര്‍ജ്ജ് ബിജെപി പാളയത്തില്\nശബരിമല സമരത്തിന്റെ ഭാഗമായി തന്നെയാണ് പൂഞ്ഞാര് എംഎല്‍എയായ പിസി ജോര്‍ജ്ജ് ബിജെപിയോട് അടുക്കുന്നത്. ശബരിമല വിഷയത്തില് ആത്മാര്‍ത്ഥപരമായ സമീപനം സ്വീകരിച്ചത് ബിജെപിയാണെന്ന് വ്യക്തമാക്കിയായിരുന്നു പിസി ജോര്‍ജ്ജ് ബിജെപി പാളയത്തില് എത്തിയത്. നിയമസഭയിലും ബിജെപി ബന്ധം പിസി ജോര്‍ജ്ജ് തുടര്‍ന്നു.\n3-രാമന് നായര് ബിജെപിയില്\nശബരിമല സമരത്തെ തുടര്‍ന്ന് ബിജെപിക്കുണ്ടായ മറ്റൊരു നേട്ടമാണ് രാമന് നായര്. തിരുവിതാകംകൂര് ദേവസ്വം ബോര്‍ഡ് മുന് പ്രസിഡന്റും കെപിസിസി അംഗവുമായ ശബരിമല സമരത്തിന്റെ പശ്ചാത്തലത്തില് ബിജെപിയില് ചേരുകയായിരുന്നു. പാര്‍ട്ടിയില് എത്തിയ രാമന്‍നാരെ ബിജെപി സംസ്ഥാന ഉപാധ്യക്ഷനായി നിയമിച്ചു.\nസിപിഎം എംഎല്‍എയായിരുന്ന കെകെ രാമചന്ദ്രന്റെ മരണത്തെ തുടര്‍ന്നാണ് ചെങ്ങന്നൂരില് ഉപതിരഞ്ഞെടുപ്പ് നടന്നത്. യുഡിഎഫിലെ കെ കെ രാമചന്ദ്രന് നായരേയും ബിജെപിയുടെ ശ്രീധരന്‍പിള്ളയേയും മറികടന്ന് ഇരുപതിനായിത്തിനടുത്ത് ഭൂരിപക്ഷം നേടിയായിരുന്നു സിപിഎം സ്ഥാനാര്‍ത്ഥിയായ സജി ചെറിയാന് വിജയിച്ചത്. ഈ വര്‍ഷം സംസ്ഥാന കണ്ട ഏക രാഷ്ട്രീയ പോരാട്ടത്തിലെ മികച്ച വിജയം പിണറായി സര്‍ക്കാറിനും ആശ്വാസം പകര്‍ന്നു.\nപിണറായി വിജയന് മന്ത്രിസഭയില് നിന്ന് രണ്ട് മന്ത്രിമാരാണ് ഈ വര്‍ഷം രാജിവെച്ച് സ്ഥാനമൊഴിഞ്ഞത്. കായല് കയ്യേറ്റ ആരോപണങ്ങളെ തുടര്‍ന്ന് കുട്ടനാട് എംഎല്‍എയും എന്‍സിപിയില് നിന്നുള്ള മന്ത്രിയുമായ തോമസ് ചാണ്ടിയായിരുന്നു ആദ്യം രാജിവെച്ചൊഴിഞ്ഞത്.\nമാത്യൂടി തോമസ് രാജി\nജലവിഭവ വകുപ്പ് മന്ത്രിയായ മാത്യൂ ടി തോമസായിരുന്നു മന്ത്രിസഭയില് നിന്ന് രാജിവെച്ചൊഴിഞ്ഞ രണ്ടാമന്. പാര്‍ട്ടിക്കുള്ളിലെ പ്രശ്‌നങ്ങളെ തുടര്‍ന്നായിരുന്നു മാത്യൂ ടി തോമസ് രാജിവെച്ചത്. തുടര്‍ന്ന് ജെഡിഎസില് നിന്ന് തന്നെയുള്ള ചിറ്റൂര് എംഎല്‍എ കൃഷ്ണന്‍കുട്ടി മന്ത്രിയായി ചുമതലയേല്‍ക്കുകയും ചെയ്തും.\nനേരത്തെ രാജിവെച്ചൊഴിഞ്ഞ രണ്ട് പേര് മന്ത്രിസഭയിലേക്ക് തിരിച്ചെത്തുന്നതും ഈ വര്‍ഷം കാണാന് കഴിഞ്ഞു. ഫോണ്‍കെണി വിവാദത്തെ തുടര്‍ന്ന് രാജിവെച്ച എകെ ശശീന്ദ്രനും ബന്ധുനിയമന വിവാദത്തെ തുടര്‍ന്ന് രാജിവെച്ച ഇപി ജയരാജനുമായിരുന്നു മന്ത്രിസഭയിലേക്ക് തിരിച്ചെത്തിയത്. കേസുകളില് കുറ്റവിമുക്തമായതിനെ തുടര്‍ന്നായിരുന്നു ഇരുവരും മന്ത്രി സഭയിലേക്ക് തിരിച്ചെത്തിയത്.\n2009 ല് ലോക്‌സഭാ സീറ്റ് തര്‍ക്കത്തെ തുടര്‍ന്ന് എല്‍ഡിഎഫ് വിട്ട വീരേന്ദ്രകുമാറും പാര്‍ട്ടിയും 2018 ല് തിരികെ ഇടതുപാളയത്തിലെത്തി. യുഡിഎഫില് നിന്ന് ലഭിച്ച രാജ്യസഭാ സീറ്റ് രാജിവെച്ച് വന്ന വീരേന്ദ്ര കുമാറിനെ അതേ സീറ്റില് എല്‍ഡിഎഫ് വിജയിപ്പിക്കുകയും ചെയ്തു.\n8-എന്‍ഡിഎ വിട്ട് സികെ ജാനു\nമുന്നണിയില് നിരന്തരമായി തുടരുന്ന അവഗണനയെ തുടര്‍ന്നായിരുന്നു ആദിവാസി നേതാവും സികെ ജാനു എന്‍ഡിഎ വിട്ടത്. കഴിഞ്ഞ നിയമസഭാ തിരഞ്ഞെടുപ്പിന്റെ സമയത്തായിരുന്നു ജനാധിപത്യ രാഷ്ട്രീയ സഭ എന്ന രാഷ്ട്രീയ പാര്‍ട്ടി രൂപീകരിച്ച സികെ ജാനു എന്‍ഡിഎയില് എത്തിയത്. എന്‍ഡിഎ വിട്ട സികെ ജാനു ഇടത് മുന്നണയില് ചേക്കേറിയേക്കും.\n9-ശ്രീധരന്‍പിള്ള ബിജെപി പ്രസിഡന്റ്\nകുമ്മനം രാജശേഖര് മിസോറാം ഗവര്‍ണറായി നിയമിതനായതിനെ തുടര്‍ന്ന് മാസങ്ങളോളമായിരുന്നു ബിജെപി സംസ്ഥാന അധ്യക്ഷപദവി ഒഴിഞ്ഞു കിടന്നത്. സ്ഥാനത്തിനായി വി മുരളീധര-കൃഷ്ണദാസ് പക്ഷങ്ങള് പിടിമുറുക്കിയതോടെ സമവായം എന്ന നിലയില് കേന്ദ്ര നേതൃത്വം ശ്രീധരന്‍പിള്ളയെ പ്രസിഡന്റായി നിയമിക്കുകയായിരുന്നു.\nവിഎം സുധീരന് രാജിവെച്ചൊഴിഞ്ഞതിനെ തുടര്‍ന്ന് കെപിസസിസി പ്രസിഡന്റ് സ്ഥാനവും മാസങ്ങളോളം അനാഥമായി കിടന്നു. ഒടുവില് കേന്ദ്ര നേതൃത്വം ഇടപെട്ടാണ് വടകര എംപിയായ മുല്ലപ്പള്ളി രാമചന്ദ്രനെ കെപിസിസി പ്രസിഡന്റായി നിയമിച്ചത്. കെ സുരേന്ദ്രന്, കെ മുരളീധരന്, എംഐ ഷാനവാസ് എന്നിവരെ ഹൈക്കമാന്‍ഡ് വര്‍ക്കിങ് പ്രസിഡന്റായി നിയമിക്കുകയും ചെയ്തു.\nകൂടുതൽ year end stories വാർത്തകൾ\nഅഭിമന്യു മുതല് ആതിരവരെ; പിണറായി-കമ്പക്കാനം കൂട്ടക്കൊലപാതകങ്ങള്, 2018ല് ഞെട്ടിച്ച 10 കൊലപാതകങ്ങള്\n2018ന്‍റെ നഷ്ടങ്ങള്! തീരാവേദന ബാക്കിയാക്കി ലേഡി സൂപ്പര് സ്റ്റാര്, ഡിസംബറിന്‍റെ നഷ്ടമായി മൃണാള്‍ദാ\nരാഹുലിന്റെ 2018, കോണ്‍ഗ്രസ്സിന്റെയും; വിജയിച്ച തന്ത്രങ്ങള്, പക്വതയാര്‍ജ്ജിച്ച രാഷ്ട്രീയം\n2018ല് ഇന്ത്യക്കാര് ഏറ്റവും കൂടുതല് തിരഞ്ഞ സെലിബ്രിറ്റി പ്രിയാ വാര്യര്; ആദ്യ പത്തില് സല്‍മാനും\nതീരാവേദന തന്ന് ബാലഭാസ്കറും തേജുവും! ഉമ്പായിയും ക്യാപ്റ്റൻ രാജുവും എംഐ ഷാനവാസും 2018ലെ നഷ്ടങ്ങൾ\n2018ല് ഏറ്റവും കൂടുതല് ഗൂഗ്‌ളില് തിരഞ്ഞ വിഷയങ്ങള്; ആധാര് മുതല് കണ്ണിറുക്കല് വരെ...\nരാഹുല് ഗാന്ധി മുതല് ദീപ്‌വീര് വരെ.... 2018ല് ട്വിറ്ററിനെ ഇളക്കി മറിച്ച വാര്‍ത്തകള് ഇവയാണ്\nബ്രിഗേഡ് റോഡിലും എംജി റോഡിലും പുതുവത്സര ആഘോഷം വേണ്ട... ബാംഗ്ലൂരിൽ ആഘോഷപരിപാടികൾ നിരോധിക്കണം!!\nശബരിമലയും സ്വവർഗരതിയും വിവാഹേതര ലൈംഗികബന്ധവും, 2018ലെ പത്ത് ചരിത്ര വിധികൾ\n2018ലെ പ്രധാന രാഷ്ട്രീയ സംഭവങ്ങള്; രാജ്യം ഉറ്റുനോക്കിയ വാര്‍ത്തകള്!! കോണ്‍ഗ്രസിന്റെ കുതിപ്പ്...\nyear end stories year end 2018 welcome 2019 happy new year റിവ്യൂ 2018 പുതുവര്‍ഷം 2019 sabarimala pinarayi bjp congress\nYear end stories; Top 10 Political developments in Kerala


ഇരുചക്ര വാഹന വിൽപ്പനയിൽ ഹീറോയെ വെല്ലാൻ ആളില്ല, പിന്നാലെ ഹോണ്ടയും ടിവിഎസും - Malayalam DriveSpark\nഇരുചക്ര വാഹന വിൽപ്പനയിൽ ഹീറോയെ വെല്ലാൻ ആളില്ല, പിന്നാലെ ഹോണ്ടയും ടിവിഎസും\nPublished: Monday, February 15, 2021, 17:00 [IST]\nജനുവരിയിൽ ഇന്ത്യയിൽ ഏറ്റവും കൂടുതൽ വിൽപ്പന നേടിയ ഏറ്റവും മികച്ച 10 ഇരുചക്ര വാഹന കമ്പനികളുടെ പട്ടിക പുറത്തിറങ്ങി. പതിവുപോലെ തന്നെ ഹീറോ മോട്ടോകോർപ് രാജ്യത്ത് ഏറ്റവുമധികം വിൽപ്പന നേടിയ ബ്രാൻഡായി മാറി.\nമാസം തോറും ഏറ്റവും കൂടുതൽ വിൽപ്പന നേടി ഇന്ത്യയിലെ ഇരുചക്ര വാഹന വിപണിയിൽ ഹീറോ മോട്ടോകോർപ്പിന്റെ ആധിപത്യം തുടരുകയാണ്. 2021 ജനുവരിയിൽ കമ്പനി മൊത്തം 4.67 ലക്ഷം യൂണിറ്റ് വിൽപ്പനയാണ് രേഖപ്പെടുത്തിയത്.\nകഴിഞ്ഞ വർഷം ഇതേ കാലയളവിൽ ഇത് 4.88 ലക്ഷമായിരുന്നു എന്നത് ശ്രദ്ധേയമാണ്. അതായത് ഈ വർഷം ആദ്യമാസത്തിൽ തന്നെ 4.2 ശതമാനം ഇടിവാണ് കമ്പനിക്കുണ്ടായിരിക്കുന്നതെന്ന് സാരം.\nഹോണ്ട ഇന്ത്യയാണ് ഹീറോയ്ക്ക് പിന്നിലായി രണ്ടാംസ്ഥാനത്ത് എത്തിയത്. വാർഷിക വിൽപ്പനയിൽ 11.2 ശതമാനം വളർച്ച രേഖപ്പെടുത്തിയ ബ്രാൻഡ് കഴിഞ്ഞ മാസം 4.16 ലക്ഷം യൂണിറ്റ് വിൽപ്പനയാണ് ആഭ്യന്തര വിപണിയിൽ നിന്നും നേടിയെടുത്തത്. 2020 ജനുവരിയിൽ ഇത് 3.74 ലക്ഷം യൂണിറ്റായിരുന്നു.\nടിവിഎസ് മോട്ടോർ കമ്പനി ആദ്യ മൂന്ന് സ്ഥാനങ്ങൾ പൂർത്തിയാക്കി. ഹൊസൂർ ആസ്ഥാനമായുള്ള ഇരുചക്രവാഹന നിർമാതാക്കൾ 2021 ജനുവരിയിൽ 2.05 ലക്ഷം യൂണിറ്റ് വിൽപ്പന സ്വന്തമാക്കിയതോടെ വാർഷിക വിൽപ്പനയിൽ 26 ശതമാനം വളർച്ച നേടിയെടുക്കാനും സാധിച്ചു. 2020-ൽ ഇതേ മാസത്തി 1.63 ലക്ഷം യൂണിറ്റായിരുന്നു വിൽപ്പന.\nMOST READ: TUV300 ഇനി ബൊലേറോ നിയോ; പുതിയ സ്പൈ ചിത്രം പുറത്ത്, അറിയാം കൂടുതൽ\nകഴിഞ്ഞ മാസം 1.57 ലക്ഷം യൂണിറ്റ് വിൽപ്പന രജിസ്റ്റർ ചെയ്ത ബജാജ് ഓട്ടോ പട്ടികയിൽ നാലാം സ്ഥാനത്തെത്തി. കാലങ്ങളായി പൾസർ മോഡലുകളുടെ ബലത്തിൽ പിടിച്ചു നിൽക്കുന്ന ബ്രാൻഡ് വാർഷിക താരതമ്യത്തിനിടയിലെ വിൽപ്പനയും ഏറെക്കുറെ സമാനമാക്കി.\nഅതായത് 2020 ജനുവരിയിൽ വിറ്റ 1,57,796 യൂണിറ്റുകളെ അപേക്ഷിച്ച് ഇത്തവണ 1,57,404 യൂണിറ്റുകളാണ് ബജാജ് നിരത്തിലെത്തിച്ചത്. വിൽപ്പനയിൽ പോയിന്റ് രണ്ട് ശതമാനത്തിന്റെ ചെറിയ ഇടിവാണ് കമ്പനിക്ക് നേരിടേണ്ടി വന്നത്.\nMOST READ: ചരിത്ര നേട്ടവുമായി ഹോണ്ട; ദക്ഷിണേന്ത്യയിലെ വില്‍പ്പന 1.5 കോടി പിന്നിട്ടു\nചെന്നൈ ആസ്ഥാനമായുള്ള ഇരുചക്ര വാഹന നിർമാതാക്കളായ റോയൽ എൻഫീൽഡ് മൊത്ത വിൽപ്പനയുടെ കാര്യത്തിൽ അഞ്ചാം സ്ഥാനത്താണ്. കഴിഞ്ഞ മാസം 64,372 യൂണിറ്റ് വിൽപ്പനയാണ് കമ്പനിയുടെ കൈവശമുണ്ടായിരുന്നത്. 2020 ജനുവരിയിലെ 61,292 യൂണിറ്റുമായി താരതമ്യപ്പെടുത്തുമ്പോൾ അഞ്ച് ശതമാനം വളർച്ചയാണ് ക്ലാസിക് ബ്രാൻഡ് നേടിയെടുത്തത്.\n2021 ജനുവരിയിൽ 57,004 യൂണിറ്റ് വിൽപ്പന നടത്തിയ ജാപ്പനീസ് നിർമാതാക്കളായ സുസുക്കി പട്ടികയിൽ ആറാം സ്ഥാനത്താണ്. കഴിഞ്ഞ ജനുവരിയിൽ രജിസ്റ്റർ ചെയ്ത 56,012 യൂണിറ്റ് വിൽപ്പനയിൽ നിന്ന് 1.8 ശതമാനം വളർച്ചയാണ് ഇത്.\nവിൽപ്പനയുടെ കാര്യത്തിൽ യമഹ വളരെ മുന്നിലേക്ക് എത്തുന്ന കാഴ്ച്ചയാണ് അടുത്തിടെയായി കാണുന്നത്. ജനുവരയിൽ 55,151 യൂണിറ്റുകളാണ് കമ്പനിക്ക് നിരത്തിലെത്തിക്കാൻ സാധിച്ചത്. അതായത് 2020 ജനുവരിയിലെ 35,913 യൂണിറ്റുകളിൽ നിന്ന് 53 ശതമാനം വൻ വളർച്ചയാണ് യമഹയുടെ വരുമാനം എന്നത് ഏറെ ശ്രദ്ധേയമാണ്.\nപിയാജിയോ, കവസാക്കി, ട്രയംഫ് എന്നിവ യഥാക്രമം എട്ട്, ഒമ്പത്, പത്ത് സ്ഥാനങ്ങളിലെത്തി. പിയാജിയോയ്ക്ക് 6,040 യൂണിറ്റുകൾ രജിസ്റ്റർ ചെയ്യാൻ കഴിഞ്ഞപ്പോൾ കവസാക്കിക്ക് 161 യൂണിറ്റും ട്രയംഫ് വിൽപ്പന 62 യൂണിറ്റുമായി. എന്നിരുന്നാലും, മൂന്ന് ഇരുചക്ര വാഹന ബ്രാൻഡുകളും അവരുടെ വാർഷിക വിൽപ്പന കണക്കുകളിൽ വളർച്ച രേഖപ്പെടുത്തിയിട്ടുണ്ട്.\nTop-10 Best Selling Two-Wheeler Brands In India For January 2021. Read in Malayalam\nStory first published: Monday, February 15, 2021, 17:00 [IST]


താമരശേരിയില്6ക്യാമ്പുകളിലായി കഴിയുന്നത് 1346 പേര്; തകർന്നത് 123 വീടുകൾ | 1346 people in thamarassery camp, - Malayalam Oneindia\nതാമരശേരിയില്6ക്യാമ്പുകളിലായി കഴിയുന്നത് 1346 പേര്; തകർന്നത് 123 വീടുകൾ\nUpdated: Wed, Aug 15, 2018, 19:23 [IST]\nതാമരശേരി: താലൂക്കില് ആറ് ദുരിതാശ്വാസ ക്യാമ്പുകളിലായി കഴിയുന്നത് 1346 പേര്. തിരുവമ്പാടി സേക്രട്ട് ഹാര്‍ട്ട് യുപി സ്‌കൂള് (2 കുടുംബം-9 പേര്), കൂടരഞ്ഞി മഞ്ഞക്കടവ് ജിഎല്‍പി സ്‌കൂള് (11-42), പുതുപ്പാടി മണല്‍വയല് എകെടിഎം സ്‌കൂള് ( 191-707), മയിലള്ളാംപാറ സെന്റ് ജോസഫ് എയുപി സ്‌കൂള് (229-577), കട്ടിപ്പാറ പിഎച്ചസി വെട്ടിയൊഴിഞ്ഞതോട്ടം ( 2-7), കട്ടിപ്പാറ ക്വാറി അങ്കണവാടി (1- 4) എന്നിവിടങ്ങളിലാണ് ക്യാമ്പുകള് പ്രവര്‍ത്തിക്കുന്നത്.\nതാലൂക്കില് അഞ്ച് വില്ലേജുകളിലായി 19 വീടുകള് പൂര്‍ണമായും 104 വീടുകള് ഭാഗികമായും തകര്‍ന്നു. പുതുപ്പാടി വില്ലേജില് മാത്രം 13 വീടുകള് പൂര്‍ണമായും 21 വീടുകള് ഭാഗികമായും തകര്‍ന്നു. കൂടരഞ്ഞിയിലും 8 എണ്ണം പൂര്‍ണമായും 75 എണ്ണം ഭാഗികമായും തിരുവമ്പാടിയിൽ ഒരു വീട് പൂര്‍ണമായും നെല്ലിപ്പൊയിലിൽ3വീടുകള് ഭാഗികമായും കൂടത്തായിയില് ഒരു വീട് പൂര്‍ണമായും5ഭാഗികമായുമാണ് തകര്‍ന്നത്.\nകോഴിക്കോട് നിന്ന് വയനാട്ടിലേക്ക് കുറ്റ്യാടി ചുരം വഴി വലിയ വാഹനങ്ങളുടെ ഗതാഗതം ജില്ലാ കളക്ടർ നിരോധിച്ചു. ചുരത്തിലെ ഒൻപതാം വളവിൽ വലിയ വിള്ളലുണ്ടായതിനാലാണ് നിരോധനം.\nkozhikode thamarassery camp കോഴിക്കോട് താമരശേരി\n1346 people in thamarassery camp,


പേമെന്‍റ് ആപ്പുകളില് ആധിപത്യം തുടര്‍ന്ന് ഫോണ്‍പേ | Future Kerala\nപേമെന്‍റ് ആപ്പുകളില് ആധിപത്യം തുടര്‍ന്ന് ഫോണ്‍പേ\nയുപിഐ ഫെബ്രുവരിയില് 4.25 ട്രില്യണ് രൂപയുടെ മൊത്തം മൂല്യമുള്ള 2.29 ബില്യണ് ഇടപാടുകള് രേഖപ്പെടുത്തി\nന്യൂഡെല്‍ഹി: ഇന്ത്യയിലെ ഏറ്റവും മികച്ച യുപിഐ ആപ്ലിക്കേഷനായി ഫോണ്‍പേ തുടരുകയാണ്. കഴിഞ്ഞ മൂന്ന് മാസത്തിനിടെ ഏറ്റവും കൂടുതല് ഇടപാടുകള് പ്രോസസ്സ് ചെയ്ത പേമെന്‍റ് ആപ്ലിക്കേഷന് ഫോണ്‍പേ ആണ് ഇന്ത്യയിലെ ദശലക്ഷക്കണക്കിന് ആളുകള് ഉപയോഗിക്കുന്ന മെസേജിംഗ് പ്ലാറ്റ്ഫോമായ വാട്സ്ആപ്പ് ഈ മേഖലയില് അതിവേഗം വളരുമെന്ന പ്രതീക്ഷ ഫലവത്തായിട്ടില്ലെന്നാണ് കണക്കുകള് വ്യക്തമാക്കുന്നത്.\nഫെബ്രുവരിയില് 32.41 കോടി രൂപയുടെ മൊത്തം മൂല്യമുള്ള 0.55 ദശലക്ഷം ഇടപാടുകള് വാട്സ്ആപ്പ് പ്രോസസ്സ് ചെയ്തു. 29.72 കോടി രൂപയുടെ 0.81 ദശലക്ഷം ഇടപാടുകള് പ്രോസസ്സ് ചെയ്ത ഡിസംബര് മുതല് ഇടപാടുകളുടെ എണ്ണം വാട്ട്സാപ്പില് കുറയുകയാണ്. കഴിഞ്ഞ നവംബറിലെ പരിമിതമായ ലോഞ്ച് മുതല്, ഫേസ്ബുക്കിന്‍റെ ഉടമസ്ഥതയിലുള്ള വാട്ട്സ്ആപ്പ് 2.23 ദശലക്ഷം ഇടപാടുകള് പ്രോസസ്സ് ചെയ്തു. ഇക്കാലയളവില് മൊത്തം 9.04 ബില്യണ് ഇടപാടുകള് യുപിഐ പ്ലാറ്റ്ഫോമില് നടന്ന സ്ഥാനത്താണിത്. വിപുലമായ പ്രവര്‍ത്തനം ആരംഭിക്കും മുന്‍പ് ഉപഭോക്തൃ അനുഭവം വര്‍ദ്ധിപ്പിക്കാന് താല്‍പ്പര്യപ്പെടുന്നതിനാല് വാട്സ്ആപ്പ് ബോധപൂര്‍വം മന്ദഗതിയില് പോകുന്നുവെന്നാണ് റിപ്പോര്‍ട്ടുകള് സൂചിപ്പിക്കുന്നത്.\nഫെബ്രുവരിയില് 1.89 ട്രില്യണ് രൂപയുടെ മൊത്തം മൂല്യമുള്ള 975.53 ദശലക്ഷം ഇടപാടുകള് വാള്‍മാര്‍ട്ടിന്‍റെ പിന്തുണയുള്ള ഫോണ്‍പേ പ്രോസസ്സ് ചെയ്തു. 1.91 ട്രില്യണ് രൂപയുടെ 968.72 ദശലക്ഷം ഇടപാടുകള് ജനുവരിയില് പ്രോസസ്സ് ചെയ്തിരുന്നു. കഴിഞ്ഞ വര്‍ഷം നവംബര് മുതല് ഗൂഗിള് പേ ഇടപാട് അളവില് കുറവുണ്ടായി. നവംബറില് 960 ദശലക്ഷം ഇടപാടുകള് പ്രോസസ്സ് ചെയ്ത സ്ഥാനത്ത് ഫെബ്രുവരിയില് 1.74 ട്രില്യണ് രൂപയുടെ മൊത്തം മൂല്യമുള്ള 827.86 ദശലക്ഷം ഇടപാടുകളിലേക്ക് ഇത് കുറഞ്ഞു.\nഫെബ്രുവരിയില് യുപിഐ വിപണിയിലെ ഇടപാടുകളുടെ എണ്ണത്തിന്‍റെ 78 ശതമാനത്തിലധികം ഫോണ്‍പേയും ഗൂഗിള് പേയും ചേര്‍ന്ന് കൈയാളുന്നു.\nഇടപാടുകളുടെ മൂല്യത്തിന്‍റെ 85 ശതമാനം ഈ കമ്പനികളുടെ കൈവശമാണ്.\nനാഷണല് പേയ്മെന്‍റ് കോര്‍പ്പറേഷന് ഓഫ് ഇന്ത്യയുടെ (എന്‍പിസിഐ) മുന്‍നിര പേയ്മെന്‍റ് ഇന്‍റര്‍ഫേസായ യുപിഐ ഫെബ്രുവരിയില് 4.25 ട്രില്യണ് രൂപയുടെ മൊത്തം മൂല്യമുള്ള 2.29 ബില്യണ് ഇടപാടുകള് രേഖപ്പെടുത്തി. ഫെബ്രുവരിയില് ദിവസങ്ങള് കുറവായതിനാല് ജനുവരിയെ അപേക്ഷിച്ച് ഇടപാടുകളുടെ എണ്ണം 0.42 ശതമാനവും മൂല്യം 1.39 ശതമാനവും കുറഞ്ഞു. എന്നിരുന്നാലും, മുന് വര്‍ഷത്തെ അപേക്ഷിച്ച് ഇടപാടുകളുടെ അളവ് 73 ശതമാനവും മൂല്യം 90 ശതമാനത്തിലധികവും ഉയര്‍ന്നു.\nPrevious മാര്‍ച്ച് 1-14 ഇന്ത്യയുടെ കയറ്റുമതിയില് 17% വര്‍ധന\nNext ഡിഎഫ്ഐ രൂപീകരണത്തിന് അംഗീകാരം


കടലില് എടുത്തു ചാടി അസ്‌റാര് രക്ഷിച്ചത് രണ്ട് ജീവന്; ഏറ്റെടുത്ത് സമൂഹമാധ്യമം | Pravasi Veekshanam\nHome Social Media കടലില് എടുത്തു ചാടി അസ്‌റാര് രക്ഷിച്ചത് രണ്ട് ജീവന്; ഏറ്റെടുത്ത് സമൂഹമാധ്യമം\nജിസാന്: വീശിയടിച്ച തിരമാലകളെ വകവെക്കാതെ ദൈവത്തിന്റെ കൈയൊപ്പുള്ള കൈകളുമായി ധീരയായ ആ വനിത രക്ഷിച്ചത് രണ്ട് കുഞ്ഞു ജീവന്. സൗദിയിലെ ജിസാന് പ്രവിശ്യയില് ബിഷിലാണ് രണ്ട് കുട്ടികള് തിരയില്‍പ്പെട്ടത് കണ്ടു തീരത്തൂടെ നടക്കുകയായിരുന്ന അസ്‌റാര് അബു റാസിന് എന്ന വനിതാ നഴ്‌സ് കടലിലേക്ക് നീന്തി കുട്ടികളെ രക്ഷിച്ചത്. ജനുവരി 11നായിരുന്നു കുടുംബത്തോടൊപ്പം കടല്‍ത്തീരത്തൂടെ നടക്കുമ്പോള് കുട്ടികള് അപകടത്തില്‍പ്പെടുന്നത് കണ്ടത്.\nഅഞ്ചും ആറും വയസുള്ള പെണ്‍കുട്ടികളാണ് അപകടത്തില്‍പ്പെട്ടത്. അവരെ കരയിലെത്തിച്ച് പ്രാഥമിക ശുശ്രൂഷ നല്‍കിയ ശേഷം ആംബുലന്‍സില് അടുത്തുള്ള ആശുപത്രിയില് എത്തിക്കുകയായിരുന്നു.\nകുട്ടികളുടെ മാതാപിതാക്കളാണ് അസ്‌റാര് തങ്ങളുടെ കുട്ടികളെ രക്ഷപ്പെടുത്തിയ വിവരം ലോകത്തെ അറിയിച്ചത്. തുടര്‍ന്ന് സമൂഹ മാധ്യമം ഇത് ഏറ്റെടുക്കുകയും അസ്‌റാറിന് അഭിനന്ദനം അറിയിക്കുകയും ചെയ്തു. സൗദി ആരോഗ്യ മന്ത്രാലയവും അനുമോദിക്കാനെത്തി. അസീര് പ്രവിശ്യ ആരോഗ്യമന്ത്രാലയം ഡയറക്ടര് ഖാലിദ് ബിന് ആയിദ് അള് അസീരി അസ്‌റയ്ക്ക് സമ്മാനങ്ങളും പുരസ്‌ക്കാരവും നല്‍കി. അരോഗ്യമന്ത്രി ഡോ. തൗഫീഖ് അല് റബീഅയ്ക്കും അഭിനന്ദനം അറിയിച്ചു.\nഅതേസമയം ഒരു മാതാവെന്ന നിലയിലും ആരോഗ്യപ്രവര്‍ത്തക എന്ന നിലയിലും തന്റെ ഉത്തരവാദിത്തം നിറവേറ്റുക മാത്രമേ ചെയ്തുള്ളൂവെന്ന് അസ്‌റാര് പറഞ്ഞു.\nsaudi nurse save two life\nPrevious articleഖത്തറിലേക്ക് ഇത്തിഹാദ് സർവീസ് 15 മുതൽ\nNext articleയുഎഇയില് ഇന്ന് 3529 പേര്‍ക്ക് കൂടി കൊറോണ വൈറസ് ബാധ\nയമനില് ഓപ്പറേഷന് നടത്തുന്നതിനിടെ വൈദ്യുതി നഷ്ടപ്പെട്ടു: സൗദി ഡോക്ടര്‍മാര് മൊബൈല് വെളിച്ചത്തില് ശസ്ത്രക്രിയ നടത്തി വിജയിപ്പിച്ചു


യാത്രാദുരിതവുമായി നാട് : Deepika.com Nattu Visesham\nപത്തനംതിട്ട: നഷ്ടക്കണക്ക് നിരത്തി നിരത്തിലിറങ്ങാന് സ്വകാര്യ, കെഎസ്ആര്‍ടിസി ബസുകള് മടിക്കുമ്പോള് നാട് യാത്രാദുരിതത്തിലാണ്. പകുതിയിലധികം ബസുകള് ഇപ്പോഴും നിരത്തുകളില് നിന്നു വിട്ടുനില്‍ക്കുകയാണ്.\nകെഎസ്ആര്‍ടിസി ചുരുക്കം ചില ഓര്‍ഡിനറി, ഫാസ്റ്റ് പാസഞ്ചര് സര്‍വീസുകളാണ് ഇപ്പോള് നടത്തുന്നത്. ദീര്‍ഘദൂരബസുകളും ചെയിന് സര്‍വീസുകളും പുനരാരംഭിച്ചിട്ടില്ല. യാത്രക്കാരുടെ കുറവാണ് കാരണമായി പറയുന്നത്. ചില ദീര്‍ഘദൂര സര്‍വീസുകള് ഓടിച്ചെങ്കിലും ലാഭകരമല്ലെന്ന പേരില് നിര്‍ത്തലാക്കി. നിലവിലുള്ള ഓര്‍ഡിനറി ബസുകളാകട്ടെ രാത്രി ഏഴോടെ നിരത്തില് നിന്നു പിന്‍വലിയുകയാണ്. എല്ലാ ബസുകളും ഒമ്പതിനകം ഡിപ്പോകളില് സര്‍വീസ് അവസാനിപ്പിക്കാനാണ് നിര്‍ദേശം. സ്റ്റേ ബസുകളടക്കം ഓടിക്കുന്നില്ല. നിലവിലെ സര്‍വീസുകള് നഷ്ടമാണെന്നാണ് കെഎസ്ആര്‍ടിസിയുടെ വിശദീകരണം. ബസുകള് ഓടുന്നതിലൂടെ ഒരു ലാഭവുമുണ്ടാകുന്നില്ലെന്ന് പറയുന്നു. ശബരിമല സീസണിലും കെഎസ്ആര്‍ടിസിക്കു മെച്ചമുണ്ടായില്ല.\nകോവിഡ് കാല ലോക്ക്ഡൗണിനോടനുബന്ധിച്ച് ഏര്‍പ്പെടുത്തിയ നിയന്ത്രണങ്ങളില് ആരംഭിച്ച പരിഷ്‌കാരം ഇപ്പോഴും തുടരുകയാണ്. ബസുകള് ഓടാതായതോടെയാണ് യാത്രക്കാരും സ്വകാര്യ വാഹനങ്ങളെ കൂടുതലായി ആശ്രയിച്ചു തുടങ്ങിയത്.\nസ്വകാര്യ ബസുകളില് പകുതി പോലും ഇപ്പോഴും നിരത്തുകളില് ഇല്ല. ഓരോ മൂന്നുമാസം കൂടുമ്പോഴും സ്വകാര്യബസുകള് ജി ഫോം നല്‍കി കയറ്റിയിടുകയാണ്. ഇവ നിരത്തുകളിലേക്ക് ഇറക്കാന് ഉടമകള് തയാറാകുന്നില്ല. യാത്രക്കാരുടെ കുറവാണ് പ്രധാന പ്രശ്‌നം. ഇന്‍ഷ്വറന്‍സ് തുകയില് ഇളവ് അനുവദിക്കാതിരുന്നതും സര്‍വീസുകള് മുടക്കിയിടാന് കാരണമായി.\nവിദ്യാര്‍ഥികളടക്കം എത്തിത്തുടങ്ങിയതോടെ യാത്രക്കാരുടെ എണ്ണം കൂടിയിട്ടുണ്ട്. ബസുകള് കുറവായതോടെ ഓടുന്ന ബസുകളിലേക്ക് ആളുകള് തിരക്ക് കൂട്ടി കയറുന്നത് കോവിഡ് മുന്നറിയിപ്പുകളുടെ ലംഘനവുമാണ്. ഇത്തരത്തില് തിരക്ക് കാരണം യാത്രക്കാര് പലരും ബസ് യാത്ര ഒഴിവാക്കാനും നിര്‍ബന്ധിതരാകുന്നു. കോവിഡ്കാലത്തു വര്‍ധിപ്പിച്ച നിരക്കാണ് ഇപ്പോഴും ബസുകളില് ഈടാക്കുന്നത്. ഒറ്റപ്പെട്ട ഗ്രാമീണ റൂട്ടുകളിലാണ് യാത്രാദുരിതം ഏറെയുള്ളത്. ബസ് സര്‍വീസുകളെ മാത്രം ആശ്രയിച്ചിരുന്ന മേഖലകളിലേക്കുള്ള പല മേഖലകളും യാത്രാദുരിതത്തിലായി. ബസ് സര്‍വീസുകള് പുനരാരംഭിക്കുന്നതു സംബന്ധിച്ച യാതൊരു നിര്‍ദേശവും മോട്ടോര് വാഹനവകുപ്പും നല്‍കിയിട്ടില്ല. ഓരോ മൂന്നുമാസം കഴിയുന്തോറും ജി ഫോം നല്‍കുന്ന ബസുകളുടെ റൂട്ടുകളില് പുതിയ പെര്‍മിറ്റുകള് അനുവദിക്കണമെന്നാണ് യാത്രക്കാരുടെ ആവശ്യം.


ലോകകപ്പിലെ ആദ്യ മുഖാമുഖത്തില് ഇന്ത്യയെ വീഴ്ത്തിയ ബംഗ്ലാദേശ്; കടലാസിലെ കണക്കുകള് ഇങ്ങനെ | india vs bangladesh worldcup histrory – News18 Malayalam\nലോകകപ്പിലെ ആദ്യ മുഖാമുഖത്തില് ഇന്ത്യയെ വീഴ്ത്തിയ ബംഗ്ലാദേശ്; കടലാസിലെ കണക്കുകള് ഇങ്ങനെ\nലോകകപ്പില് ഇതുവരെ മൂന്ന് തവണയാണ് ഇന്ത്യയും ബംഗ്ലാദേശും നേര്‍ക്കു നേര് വന്നത്\nLast Updated : July 02, 2019, 15:20 IST\nബിര്‍മിങ്ഹാം: ബംഗ്ലാദേശുമായി ഇന്ത്യ ഇന്ന് ഏറ്റുമുട്ടുമ്പോള് 2007 ലെ ലോകകപ്പ് പോരാട്ടമാകും എല്ലാവരുടെയും മനസിലേക്കെത്തുക. അന്ന് ഇന്ത്യക്കെതിരെ അമ്പരപ്പിക്കുന്ന വിജയമാണ് ബംഗ്ലാദേശ് നേടിയത്. ലോകകപ്പില് ഇതുവരെ മൂന്ന് തവണയാണ് ഇന്ത്യയും ബംഗ്ലാദേശും നേര്‍ക്കു നേര് വന്നത്. ഇന്ത്യ രണ്ടുതവണയും ബംഗ്ലാദേശ് ഒരുതവണയും വിജയിച്ചു.\n2007 ലോകകപ്പില് ആദ്യ മുഖാമുഖത്തിലാണ് ബംഗ്ലാ കടുവകള് ഇന്ത്യയെ5വിക്കറ്റിന് തകര്‍ത്തത്. ഇന്ത്യയുടെ നോക്കൗട്ട് സാധ്യത തന്നെ ഇല്ലാതാക്കിയ മത്സരമായിരുന്നു അത്. കഴിഞ്ഞ ലോകകപ്പിലെ രണ്ടാം ക്വാര്‍ട്ടര് ഫൈനലിലാണ് ഇന്ത്യയും ബംഗ്ലാദേശും അവസാനം നേര്‍ക്കുനേര് വരുന്നത്. അന്ന് ടോസ് നേടി ബാറ്റിങ്ങിനിറങ്ങിയ ഇന്ത്യ നേടിയത്6വിക്കറ്റ് നഷ്ടത്തില് 302 റണ്‍സ്. രോഹിത് ശര്‍മയുടെ കന്നി ഏകദിനസെഞ്ച്വറിയും അന്നായിരുന്നു. 137 റണ്‍സാണ് താരം നേടിയത്. മറുപടി ബാറ്റിങ്ങിനിറങ്ങിയ ബംഗ്ലാദേശ് 193 റണ്‍സിന് ഓള്‍ഔട്ടായി.\nAlso Read: ബംഗ്ലാദേശിനെതിരെ ടോസ് നേടിയ ഇന്ത്യ ബാറ്റിങ്ങ് തെരഞ്ഞെടുത്തു; കാര്‍ത്തിക്കും ഭൂവിയും ടീമില്\nഈ ജയത്തിന് നാല് വര്‍ഷം മുമ്പ് 2011 ലോകകപ്പിലെ ഉദ്ഘാടന മത്സരം തന്നെ ഇന്ത്യയും ബംഗ്ലാദേശും തമ്മിലായിരുന്നു. ടോസ് കിട്ടി ഫീല്‍ഡ് ചെയ്ത ബംഗ്ലാദേശിനെ വിരേന്ദര് സെവാഗാണ് പ്രഹരിച്ചത്. 175 റണ്‍സ് താരം നേടി. വിരാട് കോഹ്‌ലി കൂടി സെഞ്ച്വറി നേടിയപ്പോള് ഇന്ത്യ4വിക്കറ്റിന് 370 എന്ന കൂറ്റന് സ്‌കോര് ഉയര്‍ത്തി. ബംഗ്ലാദേശിന് നേടാനായത് 283 മാത്രം.4വിക്കറ്റ് വീഴ്ത്തിയ മുനാഫ് പട്ടേലാണ് ബംഗ്ലാ ബാറ്റിങ്ങിനെ തകര്‍ത്തത്.\nഏകദിന ചരിത്രത്തില് 35 മത്സരങ്ങളാണ് ഇതുവരെ ഇരു രാജ്യങ്ങളും തമ്മില് കളിച്ചത്. 29 എണ്ണത്തിലും ഇന്ത്യ ജയിച്ചു.5എണ്ണത്തില് ബംഗ്ലാദേശും. ഒരെണ്ണത്തില് ഫലമുണ്ടായില്ല.\nFirst published: July 02, 2019, 15:15 IST


വെന്തുരുകി നഗരം | kozhikode nagaram\nപൊള്ളുന്ന വെയിലിൽ ലോറിസ്റ്റാൻഡ് റോഡിലൂടെ കത്തുകൾ വിതരണം ചെയ്യാനായി പോകുന്ന പോസ്റ്റ്‌വുമൺ ലതിക | ചിത്രങ്ങൾ: സാജൻ വി. നമ്പ്യാർ\n: വേനൽച്ചൂടിൽ വെന്തുരുകുകയാണ് നാടുമുഴുവൻ. രാവിലെ 9.30 ആകുമ്പോഴേക്കും നഗരത്തിൽ കനത്ത ചൂടാണ് അനുഭവപ്പെടുന്നത്. ഇത്തവണ ഫെബ്രുവരി അവസാനത്തോടെ ചൂട് കൂടിത്തുടങ്ങിയിരിക്കുന്നു. പല ദിവസങ്ങളിലും 30 ഡിഗ്രിക്കു മുകളിലാണ് നഗരത്തിൽ ചൂട്. നിർമാണത്തൊഴിലാളികൾ, വഴിയോര കച്ചവടക്കാർ, ട്രാഫിക് പോലീസുകാർ, ഓൺലൈൻ ഭക്ഷണ വിതരണക്കാർ, ലോട്ടറി വിതരണക്കാർ, പോസ്റ്റ്മാൻമാർ, ചുമട്ടുതൊഴിലാളികൾ, ഇരുചക്രവാഹന യാത്രക്കാർ തുടങ്ങിയവരൊക്കെ ചൂടിൽനിന്ന് രക്ഷതേടാനൊരു വഴിതേടുകയാണ്. കനത്തചൂടിൽ നഗരത്തിൽ പലയിടത്തും മാലിന്യങ്ങൾക്കും മറ്റും തീപിടിക്കുന്നുമുണ്ട്.\n‘‘വേനലിലെ ചൂടിൽനിന്ന് രക്ഷപ്പെടാൻ കുടതന്നെയേ രക്ഷയുള്ളൂ. രാവിെല 11 മുതൽ 3.30 വരെയാണ് പുറത്തുപോകേണ്ടത്. ആ സമയങ്ങളിൽ വെള്ളം കരുതാൻ ശ്രദ്ധിക്കാറുണ്ട്’’- ഹെഡ്പോസ്റ്റോഫീസിലെ പോസ്റ്റ്‌വുമൻ ലതിക പറയുന്നു. ‘‘മാനാഞ്ചിറ, എ.ജി. റോഡ്, ചെറൂട്ടി റോഡ്, കോർട്ട് റോഡ് എന്നിവിടങ്ങളിലാണ് ദിവസവും പോവേണ്ടിവരിക. എല്ലായിടത്തേക്കും നടന്നുതന്നെയാണ് പോകാറുള്ളത്. കത്തുകൾ അധികം ഉണ്ടെങ്കിൽ ചിലപ്പോൾ വെള്ളമെടുക്കാൻ സാധിക്കാറില്ല’’.\nഓൺലൈൻ ഭക്ഷ്യവിതരണക്കാരുടെ അവസ്ഥ കുറേക്കൂടെ മെച്ചപ്പെട്ടതാണ്. ഇവർക്കായി നൽകുന്ന യൂണിഫോമിന്റെ തുണി ഹണി കോംമ്പ് മെറ്റീരിയൽ ആണ്. ഇത് വിയർപ്പിനെ ഒപ്പിയെടുക്കാനും നനവുണ്ടായാൽ പെട്ടെന്ന് ഉണങ്ങാനും സഹായിക്കുതാണ്. കൂടാതെ ഇവർ പോകുന്ന ഹോട്ടലുകളിൽനിന്നും റെസ്റ്റോറന്റുകളിൽനിന്നുമെല്ലാം ആവശ്യമായ വെള്ളവും മറ്റും നൽകാനുള്ള സൗകര്യങ്ങളും ഏർപ്പെടുത്തിയിട്ടുണ്ടെന്ന് പോട്ടാഫോ ഭക്ഷ്യവിതരണ അധികൃതർ പറഞ്ഞു.\nഅതേസമയം റോഡ് നിർമാണ പ്രവൃത്തിയെടുക്കുന്നവരുടെ അവസ്ഥ പരിതാപകരമാണ്. ഇവർക്ക് കുടിവെള്ളമോ മതിയായ വിശ്രമമോ ലഭിക്കുന്നില്ല. ‘‘രാവിലെ എട്ടുമുതൽ അഞ്ചുവരെയാണ് ജോലിസമയം, കുടിക്കാനുള്ള വെള്ളം സമീപത്തെ പള്ളിയിൽ സ്ഥാപിച്ച പൊതു പൈപ്പിൽനിന്നാണ് എടുക്കാറുള്ളത്’’- മുതലക്കുളം പ്രസ് ക്ലബ്ബിന് സമീപം ഓവുചാലിന്റെ പണിയെടുക്കുന്ന തൊഴിലാളികൾ പറഞ്ഞു. നഗരത്തിൽ പലയിടത്തായി ഓവുചാൽ നിർമാണവും റോഡ് അറ്റകുറ്റപ്പണികളുമെല്ലാം നടക്കുന്നുണ്ട്. പലരുടെയും അവസ്ഥ സമാനമാണ്. വേനലിൽ നിർജലീകരണം തടയുന്നതിനായി ധാരാളം ശുദ്ധജലം കുടിക്കണം. അതുപോലും ഇല്ലാതെയാണ് പലരും പണിയെടുക്കുന്നത്.\nവെയിലിൽ പൊരിഞ്ഞ് പോലീസുകാർ\nട്രാഫിക് പോലീസുകാരുടെ അവസ്ഥയും സമാനമാണ്. കനത്ത വെയിലിലും കുടപോലും ചൂടാൻ ആവാതെയാണ് ഇവർ ജോലിയെടുക്കുന്നത്. സായി ഗ്രൂപ്പിന്റെ സഹായത്തോടെ ട്രാഫിക് പോലീസുകാർക്ക് ദിവസവും സംഭാരവും വെള്ളവും വിതരണം ചെയ്യുന്നുണ്ട്. രണ്ടുവർഷം മുമ്പ് ട്രാഫിക് പോലീസിനായി പച്ച ഷീറ്റ് മുകളിൽ വലിച്ചുകെട്ടിയിരുന്നു. ഈ വർഷം വേനൽ കൂടുതൽ നേരത്തേ ആയതിനാൽ ഇത്തരം മുൻകൂർ ക്രമീകരണങ്ങളൊന്നും ഉണ്ടായിട്ടില്ല\nജീവനക്കാർ 2500-ൽ അധികം\nദിവസവും ആയിരക്കണക്കിനാളുകൾ ജോലിക്കും സേവനങ്ങൾക്കുമായി എത്തുന്ന കോഴിക്കോട് സിവിൽ സ്റ്റേഷനിൽ ആകെ കുടിവെള്ള സൗകര്യമൊരുക്കിയത് മൂന്നിടത്തുമാത്രം. 120 ഓഫീസുകളാണ് സിവിൽ സ്റ്റേഷനിലുള്ളത്. 2500-നു മുകളിൽ ജീവനക്കാർ. എന്നാൽ സിവിൽ സ്റ്റേഷനിലെ പ്രധാന കെട്ടിടത്തിലെ താഴെ നിലയിൽ, കളക്ടറുടെ മുറിക്കു മുന്നിൽ, താലൂക്ക് ഓഫീസ് എന്നിവിടങ്ങളിലാണ് കുടിവെള്ളം വെച്ചിട്ടുള്ളത്. പല ജീവനക്കാരും കുപ്പിയിൽ വെള്ളം കൊണ്ടുവരുന്നുണ്ട്.\nകോഴിക്കോട് കോർപ്പറേഷനിലും കുടിവെള്ളം വെച്ചിട്ടുണ്ട്. പൊതുജന സമ്പർക്കമുള്ള ഓഫീസുകളിൽ നിർബന്ധമായും കുടിവെള്ളവിതരണ സംവിധാനം ഒരുക്കണമെന്ന ആവശ്യവും ശക്തമാവുന്നുണ്ട്.\nയാത്രക്കാൾക്ക് ബസ്‌സ്റ്റാൻഡിൽ ദാഹമകറ്റാം\nവേനലിൽ യാത്രക്കാർക്ക് ആശ്വാസമായി പുതിയ ബസ്‌സ്റ്റാൻഡ് പരിസരത്ത് കുടിവെള്ളം വിതരണം ചെയ്യുന്നുണ്ട്. സ്റ്റാൻഡിനു സമീപത്തായുള്ള പഴക്കച്ചവടക്കാരാണ് സൗകര്യമൊരുക്കിയത്. പഴക്കച്ചവടക്കാരായ 25 പേർ ചേർന്ന് കഴിഞ്ഞ അഞ്ച് വർഷമായി ഇവിടെ കുടിവെള്ളം നൽകിവരുന്നുണ്ട്. ഇതുകൂടാതെ കെ.എസ്.ആർ.ടി.സി. ബസ്‌സ്റ്റാൻഡ്, എസ്.എം. സ്ട്രീറ്റ് എന്നിവിടങ്ങളിലെല്ലാം കുടിവെള്ള സൗകര്യം ഒരുക്കിയിട്ടുണ്ട്. 17 മുതൽ വലിയങ്ങാടി വ്യാപാരി ഏകോപന സമിതിയുടെ നേതൃത്വത്തിൽ സംഭാരവിതരണം ആരംഭിക്കും.\nപ്രതീക്ഷിച്ചതിലും മുന്നേ എത്തിയ വേനൽച്ചൂടിനെ പ്രതിരോധിക്കാൻ വലിയങ്ങാടി ചുമട്ടുതൊഴിലാളികൾക്ക് മേലാപ്പൊരുക്കിയത് ഏറെ ഗുണകരമാണ്. ഇപ്പോൾ ഒരുഭാഗത്തേയുള്ളൂ. ബാക്കി ഭാഗങ്ങളിൽക്കൂടി വ്യാപിപ്പിക്കണമെന്നും തൊഴിലാളികൾ പറയുന്നു. അതുപോലെത്തന്നെ മേലെ പാളയത്തും ഭാഗികമായി വ്യാപാരികൾ മേലാപ്പൊരുക്കിയിട്ടുണ്ട്. പാളയം മാർക്കറ്റിൽ വലിയ കുടകളും ഷീറ്റും വിരിച്ച് തൊഴിലാളികൾ താത്‌കാലിക ആശ്വാസം കണ്ടെത്തുന്നുണ്ട്.\nതുറന്നുനൽകുമോ ഈ തണലിടം\nവിയർത്തൊലിക്കുന്ന വേനലിൽനിന്ന് രക്ഷനേടാൻ കോഴിക്കോട് നഗരത്തിൽ പച്ചത്തുരുത്തുകൾ കുറവാണ്. നഗരത്തിൽ ആർക്കും പെട്ടെന്ന് എത്തിപ്പെടാൻ പറ്റിയ സ്ഥലം മാനാഞ്ചിറ മൈതാനമാണ്. എന്നാൽ ഉച്ചയ്ക്ക് 2.30-നു ശേഷമേ തുറക്കാറുള്ളൂ.\nനിലവിൽ മാനാഞ്ചിറയിൽ നവീകരണ പ്രവർത്തനങ്ങൾ നടക്കുകയാണ്. പ്രഭാതസവാരിക്കായി രാവിലെ മാനാഞ്ചിറ തുറന്നുനൽകാൻ അനുമതിയുണ്ട്. നവീകരണ പ്രവർത്തനങ്ങൾക്കുശേഷം രാവിലെമുതൽ രാത്രിവരെ തുറന്നിടുന്നതിനെക്കുറിച്ച് പരിഗണിക്കുമെന്നും പൊതുമരാമത്ത് സ്ഥിരംസമിതി അധ്യക്ഷ ടി.വി. ലളിതപ്രഭ പറഞ്ഞു.\nഗാന്ധി പാർക്ക്, സരോവരം ബയോ പാർക്ക് എന്നിവടങ്ങളിലും ഏറെ തണൽ മരങ്ങളുണ്ടെങ്കിലും പൊതുജനങ്ങൾക്ക് എത്തിപ്പെടാൻ പ്രയാസമാണ്. നഗരത്തിലെത്തന്നെ മാനാഞ്ചിറ ഡി.ഡി.ഇ. ഓഫീസിനു പിൻവശം ഒഴിഞ്ഞുകിടക്കുന്ന മൈതാനം ഇത്തരത്തിൽ ആളുകൾക്ക് വിശ്രമിക്കാനുള്ള കേന്ദ്രങ്ങളാക്കി മാറ്റാവുന്നതാണ്. ഒട്ടേറെ മരങ്ങളുള്ള ഇവിടെ ഏതുസമയവും തണലിന്റെ ആശ്രയമുണ്ട്. നഗരത്തിലെ ഇത്തരം സ്ഥലങ്ങൾ വിശ്രമ ഇടങ്ങളാക്കി മാറ്റേണ്ടതുണ്ട്.\nശ്രദ്ധിക്കാം ചില കാര്യങ്ങൾ\n1. പകർച്ചവ്യാധികൾ തടയാൻ വ്യക്തിശുചിത്വവും പരിസരശുചിത്വവും പാലിക്കുക.\n2. തിളപ്പിച്ചവെള്ളംമാത്രം കുടിക്കുക\n3. ദിവസവും രണ്ടുലിറ്റർ വെള്ളമെങ്കിലും കുടിക്കുക\n4. വഴിയോരങ്ങളിൽനിന്ന് ഭക്ഷണംകഴിക്കുമ്പോൾ തുറന്നിട്ട ഭക്ഷണങ്ങൾ കഴിക്കാതിരിക്കുക\n5.സൂര്യതാപം ദേഹത്ത് ഏൽക്കാതിരിക്കാൻ സഹായിക്കുന്ന വസ്‌ത്രങ്ങൾ ധരിക്കുക.\n6. പഴങ്ങളും പച്ചക്കറികളും ധാരാളം കഴിക്കുക.\nകുടിവെള്ളപ്രശ്നം കരാറുകാർ സമരത്തിൽത്തന്നെ\nനഗരത്തിന്റെ എല്ലാഭാഗങ്ങളിലും കുടിവെള്ളപ്രശ്‌നം രൂക്ഷമാണെന്നിരിക്കെ കരാറുകാർ പണി ഏറ്റെടുക്കണമെന്ന് ചീഫ് എൻജിനിയർ ഷാജഹാൻ നിർദേശിച്ചു. എന്നാൽ, കരാറുകാർ ഇതിന് തയ്യാറായിട്ടില്ല. മേയർ തോട്ടത്തിൽ രവീന്ദ്രനും വാട്ടർ അതോറിറ്റി ഉദ്യോഗസ്ഥരുമായി സംസാരിച്ചു. മന്ത്രിയുമായി സംസാരിച്ച് ഇക്കാര്യത്തിൽ എന്തെങ്കിലും നടപടിയെടുക്കാനാവുമോയെന്നാണ് നോക്കുന്നതെന്ന് മേയർ വ്യക്തമാക്കി.\nഊർജകിരൺ: ബോധവത്‌കരണ പരിപാടി സമാപിച്ചു\n: എനർജി മാനേജ്‌മെന്റ് സെന്റർ കേരളയുടെ നേതൃത്വത്തിൽ നിറവ് വേങ്ങേരി സർക്കാർ ജീവനക്കാർക്കുവേണ്ടി ..


ആഗോള രാഷ്ട്രീയ രംഗത്ത് നിന്നും ഒരു അടിപിടിക്കഥയിലേക്ക്…!\nജുനൈദ് അബൂബക്കറിന്റെ ഏറ്റവും പുതിയ നോവല്‍പ(ക.) -യ്ക്ക് പി.ജിംഷാർ എഴുതിയ വായനാനുഭവം\nആഗോളമാണ് ജുനൈദ് അബൂബക്കറിന്‍റെ ലോകം. TD രാമകൃഷ്ണന്‍റെ നോവലുകളിലെ ഫാന്‍റസിയെ ഒഴിവാക്കി റിയലിസ്റ്റിക്കായി ആഗോള വിഷയങ്ങള് അവതരിപ്പിക്കാറുള്ള ജുനൈദ് അബൂബക്കറിന്‍റെ ശൈലി എനിക്ക് ഇഷ്ടമാണ്. ലോകത്ത് പീഢിതരുടെ ഒരു ഐക്യമുന്നണി ഉണ്ടെന്ന് തന്‍റെ നോവലുകളില് ജുനൈദ് അബൂബക്കര് പ്രഖ്യാപിക്കുന്നുണ്ട്.\nആഗോള ഭീകരതയ്ക്ക് എതിരെയുള്ള യുദ്ധത്തിന്റെ പേരിൽ ബലിയാകേണ്ടിവരുന്ന ആഫ്രിക്കൻ ജീവിതങ്ങളുടെ കഥപറയുന്ന നോവല് പൊനോന് ഗോംബെയിലൂടെയാണ് ജുനൈദ് അബൂബക്കര് പ്രിയപ്പെട്ട എഴുത്തുകാരനാകുന്നത്. സോമാലിയയിലെ മത്സ്യബന്ധനതൊഴിലാളിയായ സുലൈമാൻ ഭീകരാക്രമണത്തിന്റെ പേരിൽ അമേരിക്കൻ പട്ടാളത്തിന്റെ തടവിലാകുന്നതും തുടർന്ന് നേരിടേണ്ടിവരുന്ന പീഡനപരമ്പരകളുമാണ് നോവലിൽ പറയുന്നത്. മലയാളി വായനക്കാർക്ക് തീർത്തും അപരിചിതമായ ഒരു പ്രദേശത്തെ ജീവിതത്തെയും സംസ്കാരത്തെയും രാഷ്ട്രീയത്തെയും ജുനൈദ് അബൂബക്കർ ഈ നോവലിലൂടെ അവതരിപ്പിച്ചിരിക്കുന്നു. പൊനോന് ഗോംബെയേക്കാള് ഇപ്പോള് വിപണിയിലെത്തിയ പ(ക.) എന്ന നോവലിനേക്കാള് പ്രിയപ്പെട്ട നോവലാണ് സഹറാവീയം. മനുഷ്യബന്ധങ്ങൾക്ക് കുറുകെ കെട്ടിപ്പൊക്കിയ വിഭജനത്തിന്റെ ഏറ്റവും വലിയ മതിലാണ് ബേം എന്നും ലോകത്തിലെ രണ്ടാമത്തെ വലിയ മതിലിനപ്പുറവും ഇപ്പുറവും ചിന്തുന്ന ചോരയെ കുറിച്ചറിഞ്ഞത്, മണ്ണും അസ്ഥിതവും ജീവിതവും നഷ്ടപ്പെട്ട സഹറാവികളെ ഓര്‍ത്ത് എനിക്ക് കരച്ചില് വന്നതും ഏതാനം നാള് ഉറക്കം പോയതു കൊണ്ടുമാണ് ആ ഇഷ്ടക്കൂടുതല്. നാല് പതിറ്റാണ്ടായി ചെകുത്താന്റെ പൂന്തോട്ടമെന്ന മരുഭൂമിയിൽ അഭയാർത്ഥികളായി കഴിയുന്ന സഹറാവികളെ അന്വേഷിച്ചുള്ള ജെസീക്ക ഒമർ എന്ന യുവതിയുടെ സാഹസിക യാത്രയിലൂടെയാണ് നോവൽ മുന്നേറുന്നത്. സ്വാതന്ത്ര്യത്തിനുവേണ്ടി സഹറാവികൾ നടത്തിയ ഖദീം ഇസിക് പ്രക്ഷോഭത്തെ അറബ് വസന്തത്തിന്റെ തുടക്കം എന്നാണ് നോം ചോസ്‌കി വിശേഷിപ്പിച്ചിട്ടുള്ളത്. യാത്രയിൽ ജസീക്കയെ കാത്തിരിക്കുന്ന അപകടം പതിയിരിക്കുന്ന ഇടങ്ങളും അവൾ പരിചയപ്പെടുന്ന മിസ്റ്റിക് കഥാപാത്രങ്ങളുമൊക്ക ചേർന്ന് വായനയെ പലയിടങ്ങളിലും ഉദ്വേഗപ്പെടുത്തുന്നുണ്ട്. മൊറോക്കോ, പടിഞ്ഞാറൻ സഹാറ, തിന്ദൗഫ് മരുഭൂമി തുടങ്ങിയ ഇടങ്ങളിലൂടെ മുന്നേറുന്ന സത്യാത്മകമായ അന്വേഷണം ഒടുവിൽ തന്നെത്തന്നെ കണ്ടെത്താനുള്ള നിമിത്തമായി മാറുന്നുവെന്ന് ജസീക്ക തിരിച്ചറിയുന്നു. മലയാളി വായനക്കാരന് പ്രായേണ പരിചിതമല്ലാത്ത രണ്ട് നോവലുകള്‍ക്ക് ശേഷം വരുന്ന നോവല് എന്ന കാരണത്താല് തന്നെ വാങ്ങി വായിച്ചതാണ് പ(ക.). Fernando Ferreira Meirelles ന്‍റെ City of God എന്ന സിനിമയുടേയും ലിജോ ജോസ് പെല്ലിശ്ശേരിയുടെ അങ്കമാലി ഡയറീസും പോലൊരു അടിപിടിക്കഥയാണ് ചുരുക്കത്തില് പ(ക.). ഇത്തവണ ജുനൈദ് അബൂബക്കര് ആഫ്രിക്കയുടേയും മൊറോക്കയുമൊന്നുമല്ല തെരഞെടുത്തിട്ടുള്ളത്, വര്‍ഷങ്ങള്‍ക്ക് മുമ്പുള്ള പാതിപ്പാടമെന്ന ഗ്രാമമാണ്. മധ്യകേരളത്തിന് തെക്കോട്ട് എവിടെ വേണമെങ്കിലുമാകാം പാതിപ്പാടം. വെള്ളിലയെന്ന ഒരു ഗ്രാമസുന്ദരിയ്ക്ക് ചുറ്റും സഞ്ചരിക്കേണ്ടി വന്നതിനാല് ബച്ചുവിനും സുഹൃത്തുക്കള്‍ക്കും പട്ടിക്കമ്പനി എന്ന ഗ്യാങ്ങായി മാറേണ്ടി വന്നതിന്‍റെ കഥയാണ്, പ(ക.)യില് രേഖപ്പെടുത്തുന്നത്. പാതിപ്പാടത്ത് പട്ടിക്കമ്പനി ഉദയം ചെയ്യുന്നതും ശക്തിപ്രാപിക്കുന്നതും തളരുന്നതും ഇല്ലാതാകുന്നതും ഒരു ത്രില്ലര് സിനിമയുടെ തിരക്കഥയിലെന്നവണ്ണം ജുനൈദ് അബൂബക്കര് ആവിഷ്ക്കരിച്ചിട്ടുണ്ട്. എബിച്ചന്, കോന്തിയാശാന്, അമ്പിളി ബാര്‍ബര് എല്ലാ കഥാപാത്രങ്ങളും വ്യക്തിത്വം നിലനിര്‍ത്തിക്കൊണ്ടുള്ള കാരികേച്ചര് രൂപങ്ങളാണ്. പ(ക.)യുടെ ക്ലൈമാക്സ് ഭരതന്‍റെ കേളി എന്ന സിനിമയെ ഓര്‍മപ്പെടുത്തി. മാര്‍ത്താണ്ഡന് മുതലാളിയില് കേളി സിനിമയിലെ ഇന്നസെന്‍റിന്‍റെ ലാസര് മുതലാളിയുടെ ഛായ അനുഭവപ്പെട്ടത് കൊണ്ടാകാം!..ഇതുപോലെ കണ്ടുമറന്ന പലസിനിമകളേയും ഓര്‍മപ്പെടുത്തുന്ന സിനിമാറ്റിക്കായ നോവലാണ് പ(ക.). പുതുമയുള്ളൊരു സിനിമ കണ്ട ഫീലില് പ(ക.) വായിച്ചു തീര്‍ക്കാം.\nഈ കവലയില് നമ്മെ നാമായ് മാറ്റും\nഇനി കേവലമൊരു ചെറുഗ്യാങ്ങല്ല…” അബ്ബാസ് എന്ന കഥാപാത്രം കെട്ടിയുണ്ടാക്കിയ പാട്ടിലും ടൈറ്റിലിലുമുണ്ട് പ(ക.)എന്ന നോവലിന്‍റെ മൂഡ്. ത്രില്ലര് കഥകളും നോവലും ഇഷ്ടപ്പെടുന്നവര്‍ക്ക് പ(ക.) ഇഷ്ടമാകും. പ(ക.)യ്ക്ക് കാരണക്കാരിയായ വെള്ളിലയെ ആരാധിക്കുന്നു പ്രണയിക്കുന്നു. സഹറാവീയത്തിലെ ജെസീക്ക പ്രിയപ്പെട്ടവളായ പോലെ പ(ക.)യിലെ വെള്ളിലയും പ്രിയപ്പെട്ടവളാകുന്നു.\nനോവലും കഥാപാത്രങ്ങളും ഹൃദയത്തില് കുടിയിരുത്തുന്ന ജുനൈദ് അബൂബക്കറിന്‍റെ അടുത്ത നോവലും വ്യത്യസ്തമാകും എന്നുകൂടി പ(ക.) ഉറപ്പ് തരുന്നു.\nപ(ക.) ഒരു മികച്ച ത്രില്ലര് നോവലാണ്, അത്തരം വായന ഇഷ്ടപ്പെടുന്നവര് തീര്‍ച്ചയായും വായിക്കുക\nസത്യത്തെ സ്നേഹിക്കുക, തെറ്റിനെ…


പ്രതിസന്ധിയ്ക്കിടെ മറ്റൊരു 'ഓണക്കാലം'; ചില ജനപ്രിയ ഓണ സിനിമാ പാട്ടുകള് ഇതാ.. | some cinema onam songs in malayalam\nKochi, First Published Jul 31, 2021, 8:27 PM IST\nകൊവിഡ് മഹാമാരിയുടെ രണ്ടാം തരംഗത്തിനിടെ മറ്റൊരു ഓണക്കാലം കൂടി വരവായ്. മലയാളികൾക്ക് ഗൃഹാതുരത്വം തേടിയുള്ള ഒരു യാത്രയാണ് ഓണം. എന്നാൽ ഈ പ്രതിസന്ധിക്കാലത്ത് ഉറ്റവരെയും ഉടയവരെയും കാണാതെ ഓരോരുത്തരും അവരവരുടെ വീടുകളിൽ ഓണം ആഘോഷിക്കാൻ ഒരുങ്ങുകയാണ്. പഴമയുടെ ഓര്‍മ്മപുതുക്കലും കൂട്ടായ്മയും നിറഞ്ഞു നിൽക്കുന്ന ഓണക്കാലത്ത് ഓണപാട്ടുകൾക്കും പ്രാധാന്യം ഏറെയാണ്. വാമൊഴിയായി പൂര്‍വ്വികര് സമ്മാനിച്ച ഓണപാട്ടുകൾ നിരവധിയാണെങ്കിലും മലയാളിയുടെ ഗൃഹാതുരത്വം നിറഞ്ഞ ഓണ ഓര്‍മ്മകളില് നിറയുന്നത് സിനിമാ പാട്ടുകള് തന്നെയാണ്. അത്തരം ചില ജനപ്രിയ ഓണ സിനിമാ പാട്ടുകളെ പരിചയപ്പെടാം.\n1955 ല് പുറത്തിറങ്ങിയ 'ന്യൂസ് പേപ്പര് ബോയ്' എന്ന ചിത്രത്തിലെ 'മാവേലി നാടുവാണീടും കാലം മാനുഷരെല്ലാരുമൊന്നുപോലെ' എന്ന പരമ്പരാഗത പാട്ടാണ് സിനിമയിലൂടെ ആദ്യമായി കേള്‍ക്കുന്ന ഓണപ്പാട്ട്. എ.വിജയനും എ. രാമചന്ദ്രനും ഈണം നല്‍കി കമുകറ പുരുഷോത്തമനും ശാന്ത പി. നായരും ചേര്‍ന്നാണ് ഗാനം ആലപിച്ചിരിക്കുന്നത്.\n'പൂവേ പൊലി പൂവേ പൊലി പൊലി പൂവേ, തുമ്പപ്പൂവേ പൂത്തിരളേ നാളേക്കൊരുവട്ടി പൂ തരണേ'.1972 ല് ചെമ്പരത്തി എന്ന ചിത്രത്തില് മാധുരി പാടിയ ഈ ഗാനം വയലാര്-ദേവരാജൻ കൂട്ട് കെട്ടിന്റെ അനശ്വര സഷ്ടിയാണ്. മലയാളിയുടെ ഓണപാട്ടുകളിൽ എന്നും മുൻപന്തിയിലാണ് ഈ ഗാനം.\n1973 ആയപ്പോഴേക്കും മലയാളത്തിൽ ശ്രീകുമാരന് തമ്പി- എം കെ അര്‍ജുനന് കൂട്ടുകെട്ട് വന്നു. 'പൂവണിപ്പൊന്നും ചിങ്ങം വിരുന്നു വന്നു പൂമകളേ' എന്ന ഗാനം ഏറെ ശ്രദ്ധിക്കപ്പെട്ടു, പഞ്ചവടി എന്ന ചിത്രത്തിലെ ഗാനം ആലപിച്ചിരുന്നത് യേശുദാസായിരുന്നു.\n1975ല് പുറത്തിറങ്ങിയ തിരുവോണം എന്ന ചിത്രത്തിലെ 'തിരുവോണപ്പുലരിതന് തിരുമുല്‍ക്കാഴ്ച വാങ്ങാന്' എന്ന ഗാനം ശ്രീകുമാരൻ തമ്പിയുടെ ഹിറ്റ് ഗാനങ്ങളിൽ ഒന്നാണ്. വാണി ജയറാം പാടിയ ഗാനം ഇന്നും ചാനലുകളില് ആഘോഷിക്കുന്നു.\nയേശുദാസ്-സലിൽ ചൗധരി-ഓഎൻവി കൂട്ട് കെട്ടിൽ പിറന്ന ഗാനമായിരുന്ന 'ഓണപ്പൂവേ ഓണപ്പൂവേ' എന്ന ഗാനം ഇന്നത്തെ തലമുറക്ക് പരിചയമുള്ള ഓണപ്പാട്ടുകളില് ഒന്നാമതാണ്.\nശ്രീകുമാരന് തമ്പിയും സലിൽ ചൗധരിയും ഒന്നിച്ച വിഷുക്കണി എന്ന ചിത്രത്തിലെ 'പൂവിളി പൂവിളി പൊന്നോണമായി' എന്ന ഗാനം ഇന്നും ഹിറ്റാണ്.\nLast Updated Jul 31, 2021, 8:31 PM IST\n'പുത്തരിയൂൺ'ചടങ്ങടക്കം വിപുലമായ ആഘോഷം; ഓണമുണ്ണാൻ ശശി തരൂർ പാലക്കാട്ട്


വിവാഹസമ്മാനമായി ഭാര്യാമാതാവ് വരന് നല്‍കിയത് എകെ 47 തോക്ക്; വൈറലായി വിഡിയോ – Chandrika Daily\nBy web desk3Saturday November 28, 2020 15:51 pm\nവിവാഹസമ്മാനമായി ഭാര്യാമാതാവ് വരന് നല്‍കിയത് എകെ 47 തോക്ക്; വൈറലായി വിഡിയോ\nതോക്ക് കണ്ടതോടെ ആദ്യം അമ്പരന്ന വരന് പിന്നീട് ചിരിയോടെ അതേറ്റുവാങ്ങി\nകല്യാണാഘോഷങ്ങള്‍ക്കിടെ മരുമകന് എകെ47 തോക്ക് വിവാഹസമ്മാനമായി നല്‍കി ഭാര്യയുടെ മാതാവ്. വധുവും വരനും ഇരിക്കുന്ന വേദിയിലേക്ക് കടന്നെത്തി വരന്റെ തലയില് ചുംബിച്ച ശേഷമാണ് എകെ47 തോക്ക് സമ്മാനമായി നല്‍കിയത്. തോക്ക് കണ്ടതോടെ ആദ്യം അമ്പരന്ന വരന് പിന്നീട് ചിരിയോടെ അതേറ്റുവാങ്ങി.\nഎകെ 47 വരന് സമ്മാനമായി നല്‍കുന്ന വീഡിയോ സോഷ്യല് മീഡിയയില് വൈറലായി കഴിഞ്ഞു. ഒരു സത്രീ പുതുമണവാളന് സമീപമെത്തി എകെ 47 സമ്മാനമായി നല്‍കുന്നതാണ് വിഡിയോയില്. 30 സെക്കന്റുള്ള വിഡിയോയില് ചിരിച്ചുകൊണ്ട് സമ്മാനം വാങ്ങുന്ന വരനെയും കാണാം. എകെ 47 ആണ് കൈയിലേറ്റുവാങ്ങുന്നുവെന്നതിന്റെ ഞെട്ടല് വരന്റെയും വധുവിന്റെയും മുഖത്ത് കാണുന്നുമില്ല.\nAnd you thought shagan ka lifaafa was enough? Gifting #Pakistan style 😀 https://t.co/NYFiNNWuY8\n— Smita Prakash (@smitaprakash) November 26, 2020\nപാക്കിസ്ഥാനില് നിന്നാണ് വിഡിയോ എന്ന് പറയുമ്പോഴും കൃത്യമായ സ്ഥലമോ തിയതിയോ വിഡിയോയില് ഇല്ല. പാക്കിസ്ഥാനില് നിന്നുള്ള മാധ്യമപ്രവര്‍ത്തകനാണ് ഈ വിഡിയോ ട്വിറ്ററില് പങ്കുവച്ചത്. പിന്നീട് ഒട്ടേറെ പേര് ഈ വിഡിയോ ട്വിറ്ററില് ഷെയര് ചെയ്തു.


ഒമാനിലേക്ക് അധ്യാപകരുടെ സൗജന്യ റിക്രൂട്ട്‌മെന്റ് – Pravasi Corner\nസലാലയിലെ പ്രമുഖ ഇന്ത്യന് സിബി.എസ്.സി സ്‌കൂളില് സീനിയര് സെക്കണ്ടറി വിഭാഗത്തില് മാത്തമാറ്റിക്‌സ്, ഇംഗ്ലീഷ് വിഷയങ്ങളില് അധ്യാപകരുടെ ഒഴിവുകളിലേക്ക് യോഗ്യരായവരെ ഒ.ഡി.ഇ.പി.സി മുഖേന നിയമിക്കുന്നു.\nയോഗ്യത – മാത്തമാറ്റിക്‌സ്/ഫിസിക്‌സ്/ഇംഗ്ലീഷ് ബിരുദാന്തര ബിരുദവും ബി.എഡും. സി.ബി.എസ്.ഇ/ഐ.സി.എസ്.ഇ സ്‌കൂളില് ഹയര് സെക്കണ്ടറി വിഭാഗത്തില് കുറഞ്ഞത് മൂന്ന് വര്‍ഷത്തെ അധ്യാപന പരിചയം.\nപരാമവധി പ്രായം 45 വയസ്. ആകര്‍ഷകമായ ശമ്പളം (ടാക്‌സ് ഫ്രീ), സൗജന്യ താമസം, സൗജന്യ യാത്ര, എയര് ടിക്കറ്റ്, മെഡിക്കല് അലവന്‍സ്, ഗ്രാറ്റുവിറ്റി തുടങ്ങിയ ആനൂകൂല്യങ്ങള്.\nതാത്പര്യമുള്ള ഉദ്യോഗാര്‍ത്ഥികള് വിശദമായ ബയോഡേറ്റ [email protected] എന്ന ഇ-മെയില് വിലാസത്തിലേക്ക് മെയ് പത്തിനകം അയയ്ക്കണം.\nകൂടുതല് വിവരങ്ങള്‍ക്ക് ഫോണ് 0471-2576314/19, വെബ്‌സൈറ്റ് -www.odepc.kerala.gov.in.\nഎഞ്ചിനീയറിംഗ് എന്.ആര്.ഐ ക്വാട്ടയില് അപേക്ഷിക്കാം


പിണറായി വിജയനെ കാണുമ്പോള് നിങ്ങള് ശരണം വിളിച്ചത് ഓര്‍മ്മയില്ലേ; അര്‍ജുനന്റെ പുനര്‍ജന്മമാണ് അദ്ദേഹം; കണ്ണൂര് കണ്ണന്റെ നാടാണെന്നും അന്നത്തെ ധര്‍മക്ഷേത്രമാണ് ഇന്നത്തെ ധര്‍മ്മടമെന്നും നിങ്ങള് അറിയണം; കുറിപ്പുമായി സന്ദീപാനന്ദഗിരി ⋆ Third Eye News Live\nപിണറായി വിജയനെ കാണുമ്പോള് നിങ്ങള് ശരണം വിളിച്ചത് ഓര്‍മ്മയില്ലേ; അര്‍ജുനന്റെ പുനര്‍ജന്മമാണ് അദ്ദേഹം; കണ്ണൂര് കണ്ണന്റെ നാടാണെന്നും അന്നത്തെ ധര്‍മക്ഷേത്രമാണ് ഇന്നത്തെ ധര്‍മ്മടമെന്നും നിങ്ങള് അറിയണം; കുറിപ്പുമായി സന്ദീപാനന്ദഗിരി\nകൊച്ചി: 99 സീറ്റുമായി ഭരണത്തുടര്‍ച്ച നേടി പിണറായി വിജയന്റെ നേതൃത്വത്തില് എല്.ഡി.എഫ്. സര്‍ക്കാര് പുതുചരിത്രമെഴുതിയപ്പോള് പ്രതികരണവുമായി സ്വാമി സന്ദീപാനന്ദഗിരി. അയ്യപ്പനോടൊപ്പമുള്ള ദേവഗണങ്ങളുടെ സംഖ്യയും9തന്നെ.9നോട്9ചേരുമ്‌ബോള് അതായത് അയ്യപ്പനും ദേവഗണങ്ങളും ചേര്‍ന്നാല് 99.\nസമൂഹ മാധ്യമത്തിലെഴുതിയ കുറിപ്പില് അദ്ദേഹം പറയുന്നു. സന്ദീപാനന്ദഗിരിയുടെ കുറിപ്പിന്റെ പൂര്‍ണരൂപം;\nനിറവാര്‍ന്ന 99 ന്റെ രഹസ്യം.\nപൗരാണിക ഭാരതീയ സങ്കല്‍പ്പത്തില്9ബ്രഹ്മസംഖ്യ എന്നാണ് അറിയപ്പെടുന്നത്.\nഓങ്കാര പൊരുളായ അയ്യപ്പന്റെ സംഖ്യയും9തന്നെ. അയ്യപ്പനോടൊപ്പമുള്ള ദേവഗണങ്ങളുടെ സംഖ്യയും9തന്നെ.9നോട്9ചേരുമ്‌ബോള് അതായത് അയ്യപ്പനും ദേവഗണങ്ങളും ചേര്‍ന്നാല് 99.\n9നോട്9കൂട്ടിയാല് 18 എന്ന മറ്റൊരു ആധ്യാത്മിക സംഖ്യ രൂപംകൊള്ളും. അയ്യപ്പന്റെ 18 പടികള് അതിനെ സൂചിപ്പിക്കുന്നു.\nമഹാഭാരത യുദ്ധത്തില് ഭഗവാന് ശ്രീകൃഷ്ണന് വിജയന്റെ രഥം ഓടിച്ചത് 18 ദിവസമായിരുന്നു. 18 ദിവസം നീണ്ടുനിന്ന യുദ്ധത്തില് 18 അക്ഷൗഹിണി പടകളായിരുന്നു അണിനിരന്നത്. ഇതെല്ലാം വിസ്തരിച്ച് 18 പര്‍വ്വങ്ങളിലായി വ്യസന് എഴുതിയ ഗ്രന്ഥമാണ് മഹാഭാരതം. ആ മഹാഭാരതത്തിന്റെ കേന്ദ്രമായ ഭഗവത്ഗീത 18 അദ്ധ്യായങ്ങളോടു കൂടിയതാണ്. കൂടാതെ വ്യസന് 18 മഹാപുരാണങ്ങളും 18 ഉപ പുരാണങ്ങളും രചിച്ചു.\nമിത്രങ്ങളെ ഇനി നിങ്ങളോട് ഒരു രഹസ്യം പറയാം, ഈ പിണറായി വിജയനുണ്ടല്ലോ അര്‍ജുനന്റെ പുനര്‍ജന്മമാണെന്ന് നിങ്ങളറിയണം. നിങ്ങള് കേട്ടിട്ടില്ലേ ഗീതയില് പറഞ്ഞ യദാ യദാഹി ധര്‍മസ്യ ..\nധര്‍മത്തിന് നാശം വരുത്തുന്ന അധര്‍മികളെ ഉന്മൂലനം ചെയ്യാനായി ഞാന് അവതരിക്കുമെന്ന്. കണ്ണൂരിനെ കണ്ണന്റെ ഊര് ശ്രീകൃഷ്ണന്റെ നാട് എന്നും അന്നത്തെ ധര്‍മക്ഷേത്രമാണ് ഇന്നത്തെ ധര്‍മടമെന്നും നിങ്ങള് അറിയണം. ധര്‍മടത്ത് പാര്‍ഥന് വിജയനായി അവതരിക്കുമെന്ന് ഭവിഷ്യപുരാണത്തിലും കൃത്യമായ സൂചനയുണ്ട്.\nകലിയുഗത്തില് വിജയനു തുണയായി ഭഗവാന് ശ്രീകൃഷ്ണന് അയ്യപ്പനായി അവതരിച്ചുവെന്നും നിങ്ങളറിയണം. ശകുനിയെപ്പോലുള്ളവര് കലികാലത്ത് സമുദായ നേതാക്കളായി അവതരിച്ചുവെന്നും അറിയണം. കൂടെ അവതരിച്ച വാവരുസ്വാമി ഷാജി നിഗ്രഹണത്തിനും ജലീല് സംരക്ഷണത്തിനും വേണ്ടി ആയിരുന്നുവെന്നും മനസിലാക്കണം.\nമിത്രങ്ങളേ, നിങ്ങളോടു മറ്റൊരു രഹസ്യവും പറയാം നിങ്ങള് ശ്രദ്ധയോടെ കേള്‍ക്കണം.\nവിജയനെ കാണുമ്‌ബോള് നിങ്ങള് ശരണം വിളിച്ചത് ഓര്‍മയില്ലേ. നിങ്ങളെക്കൊണ്ട് അയ്യപ്പനും വിജയനും ചെയ്യിപ്പിച്ചതാണ് അതെല്ലാം. നിങ്ങളിലടിഞ്ഞുകൂടിയ പാപം തീരുന്നതിനായിരുന്നു അതെല്ലാം.\nഎടപ്പാളോട്ടവും ഇതുപോലെ പാപ വിമോചനത്തിനായുള്ള കൂട്ടയോട്ടമായിരുന്നുവെന്ന് അറിയണം.നിങ്ങളുടെ കേസുകള് പിന്‍വലിച്ചത് അയ്യപ്പസ്വാമിയുടേയും വിജയന്റെയും കൃപാ കടാക്ഷമായി കരുതണം.\nഅക്കൌണ്ട് പൂട്ടണം എന്ന അയ്യപ്പ സ്വാമിയുടെ കര്‍ശന നിര്‍ദ്ദേശം വിജയന് നടപ്പാക്കി എന്നറിയുക.\nഅവിടെ കൂടിയതിന്റെ ഒരംശമാണ് ഇവിടെ കൂടിയത് അങ്ങനെ നോക്കിയാല് ഇവിടെ കൂടുകയല്ല കുറയുകയാണു ചെയ്തതെന്ന് നിങ്ങളിലൊരാള് വെളിവില്ലാതെ പറഞ്ഞത് അയ്യപ്പന്റ മായാവിലാസങ്ങളെന്നറിയണം.\nമല കയറാന് പോയവന് പവിത്രമായ ഇരുമുടികെട്ട് താഴെയിട്ടതിനും അയ്യപ്പന്റെ പവിത്ര പൂങ്കാവന ഭൂമിയില് ഹാന്‍സ് തിരുകിയതിനുള്ള ശിക്ഷയായിരുന്നു പൂജ്യത്തിനായുള്ള തെക്ക് വടക്ക് നെട്ടോട്ടമെന്നും അറിയണം. അറിവും പൊരുളും തന്ന് കാത്തു രക്ഷിക്കുകയാണെന്ന് കരുതിയാല് എല്ലാം ശുഭകരം.\nPrevious articleതേര്‍ഡ് ഐ ന്യൂസിന്റെ ഹര്‍ജിയിന്മേല് കൃത്യമായ നടപടി; വോട്ടെണ്ണല് ദിവസം ഒറ്റയാളും റോഡില് ഇറങ്ങിയില്ല; തലവേദന ഒഴിഞ്ഞ സന്തോഷത്തില് കേരളാ പൊലീസ്\nNext articleനന്ദികേടിന്റെ മറ്റൊരു പേരാണ് ചങ്ങനാശ്ശേരി; മേഴ്‌സി ഒട്ടും ഇല്ലാത്തയാളാണ് മേഴ്‌സിക്കുട്ടിയമ്മ; കോണ്‍ഗ്രസിന്റെ അധപ്പതനത്തില് ദുഃഖമുണ്ട്; സമുദായത്തിന്റെ അടിസ്ഥാനത്തിലായിരുന്നു കോണ്‍ഗ്രസ് സ്ഥാനാര്‍ത്ഥി നിര്‍ണയം; ബാബുവിന്റെത് ദൈവകാരുണ്യം കൊണ്ട് മാത്രമുള്ള വിജയമാണ്; ഇടത് വിജയത്തിന് പിന്നാലെ സുകുമാരന് നായരെയും മന്ത്രിമാരെയും വിമര്‍ശിച്ച് വെള്ളാപ്പള്ളി നടേശന്.


വാട്ട്സാപ്പിൽ ഇനി ക്രിക്കറ്റ് സ്റ്റിക്കറും! എങ്ങനെ ഡൗൺലോഡ് ചെയ്യാം? | good news to whatsapp users whatsapp released cricket stickers for android know how to download it – News18 Malayalam\nHome » photogallery » money » TECH GOOD NEWS TO WHATSAPP USERS WHATSAPP RELEASED CRICKET STICKERS FOR ANDROID KNOW HOW TO DOWNLOAD\nടെക്സ്റ്റുകളേക്കാൾ സ്റ്റിക്കറുകൾ വഴി മെസേജ് അയയ്ക്കാൻ കൂടുതലായി താൽപര്യപ്പെടുന്നവരാണ് കൂടുതൽ പേരും\n| April 30, 2019, 11:21 IST\nവാട്ട്സാപ്പിൽ ഇനി ക്രിക്കറ്റ് സ്റ്റിക്കറുകൾ നിറയും. ഐപിഎല്ലുമായി ബന്ധപ്പെട്ട സ്റ്റിക്കറുകളാണ് വാട്ട്സാപ്പ് ആൻഡ്രോയ്ഡ് ഉപയോക്താക്കൾക്ക് ലഭ്യാകുക. വാട്സപ്പിൽ ഐപിഎൽ ക്രിക്കറ്റ് സ്റ്റിക്കറുകൾ ലഭ്യമാകണമെങ്കിൽ ആദ്യം വാട്ട്സാപ്പ് അപ്ഡേറ്റ് ചെയ്യണം.\nGoogle PlayStore- ലേക്ക് പോയി Whatsapp മെസഞ്ചർ തുറന്ന് അത് അപ്ഡേറ്റ് ചെയ്യുക. വാട്ട്സാപ്പ് പതിപ്പ് 2.19.115 അപ്ഡേറ്റ് ചെയ്യുന്നവർക്കാണ് ക്രിക്കറ്റ് സ്റ്റിക്കറുകൾ ഉപയോഗിക്കാൻ കഴിയുക.\nചാറ്റ് തുറന്ന് ചാറ്റ് വിൻഡോയിൽ ക്ലിക്ക് ചെയ്യുക. സ്മൈൽ ഐക്കണിൽ സ്റ്റിക്കർ ഇമോജി, ഗിഫ്റ്റ്, സ്റ്റിക്കർ ഐക്കണുകൾ എന്നിവയിൽ ക്ലിക്കുചെയ്യുക. സ്റ്റിക്കർ ഐക്കണിൽ ക്ലിക്കുചെയ്യുക.\nഇതിനകം ഡൗൺലോഡുചെയ്ത സ്റ്റിക്കറുകളുടെ പട്ടികയ്ക്ക് അടുത്തായി ദൃശ്യമാകുന്ന + ചിഹ്നത്തിൽ ക്ലിക്കുചെയ്യുക. ALL STICKERS വിഭാഗത്തിലും ക്രിക്കറ്റ് സ്റ്റിക്കറുകൾ ഉണ്ടാകും. ക്രിക്കറ്റ് സ്റ്റിക്കറുകൾ ഡൗൺലോഡ് ചെയ്യുന്നയാൾക്ക് അത് മറ്റൊരാൾക്ക് അയയ്ക്കാൻ കഴിയും.\nകഴിഞ്ഞ ഒക്ടോബർ മുതലാണ് വാട്ട്സാപ്പിൽ സ്റ്റിക്കർ ഫീച്ചർ ലഭ്യമായിത്തുടങ്ങിയത്. വാട്ട്സാപ്പ് സ്റ്റിക്കറുകൾക്ക് നല്ല ഡിമാൻഡാണ്. ടെക്സ്റ്റുകളേക്കാൾ സ്റ്റിക്കറുകൾ വഴി മെസേജ് അയയ്ക്കാൻ കൂടുതലായി താൽപര്യപ്പെടുന്നവരാണ് കൂടുതൽ പേരും. ഓണം, ക്രിസ്മസ്, വിഷു, ദീപാവലി തുടങ്ങിയ അവസരങ്ങൾക്കായുള്ള പുതിയ പുതിയ സ്റ്റിക്കറുകൾ ലഭ്യമാണ്.


മുന് സര്‍ക്കാറിന്റെ ഭരണ നേട്ടങ്ങളല്ലാതെ ഈ സര്‍ക്കാറിന് അവകാശപ്പെടാനായി ഒന്നുമില്ല: മുനവ്വറലി തങ്ങള് – Chandrika Daily\nBy web desk3Saturday September 7, 2019 21:19 pm\nമുന് സര്‍ക്കാറിന്റെ ഭരണ നേട്ടങ്ങളല്ലാതെ ഈ സര്‍ക്കാറിന് അവകാശപ്പെടാനായി ഒന്നുമില്ല: മുനവ്വറലി തങ്ങള്\nപാല: പാലായിലെ യു.ഡി.എഫ് സ്ഥാനാര്‍ത്ഥി ജോസ് ടോമിന് ചിഹ്നം ലഭിച്ചു കഴിഞ്ഞ ഈ സാഹചര്യത്തില് യു.ഡി.എഫ് ശതമായ പ്രചാരണ പരിപാടികളുമായി മുന്നോട്ട് പോകുമെന്ന് യൂത്ത് ലീഗ് സംസ്ഥാന…\nപാല: പാലായിലെ യു.ഡി.എഫ് സ്ഥാനാര്‍ത്ഥി ജോസ് ടോമിന് ചിഹ്നം ലഭിച്ചു കഴിഞ്ഞ ഈ സാഹചര്യത്തില് യു.ഡി.എഫ് ശതമായ പ്രചാരണ പരിപാടികളുമായി മുന്നോട്ട് പോകുമെന്ന് യൂത്ത് ലീഗ് സംസ്ഥാന പ്രസിഡന്റ് പാണക്കാട് സയ്യിദ് മുനവ്വറലി ശിഹാബ് തങ്ങള്.\nപാലായിലെ തെരഞ്ഞെടുപ്പ് കമ്മിറ്റി ഓഫീസില് പ്രവര്‍ത്തകരെ അഭിസംബോധന ചെയ്ത് സംസാരിക്കുകയായിരുന്നു അദ്ദേഹം.\nകേന്ദ്രസംസ്ഥാന സര്‍ക്കാറുകള് സമ്പൂര്‍ണ പരാജയമാണ്. കാര്‍ഷിക മേഖലയെ പാടെ അവഗണിച്ചിരിക്കുകയാണ്. കര്‍ഷകര്‍ക്ക് പ്രത്യേക പാക്കേജുകളോ പദ്ധതികളോ ആവിഷ്‌കരിക്കുന്നില്ല. രാജ്യം ഇന്ന് വലിയ സാമ്പത്തിക മാന്ദ്യത്തിലേക്കാണ് കൂപ്പുകുത്തിക്കൊണ്ടിരിക്കുന്നത്. രാഷ്ട്രീയ പകപോക്കലുകളുടെ വേദിയായി ഇരു സര്‍ക്കാറുകളുടെയും ഭരണം മാറിയിരിക്കുന്നു. യു.ഡി.എഫ് സര്‍ക്കാറിന്റെ കാലത്തുണ്ടാക്കിയ ഭരണ നേട്ടങ്ങളല്ലാതെ ഈ സര്‍ക്കാറിനായി അവകാശപ്പെടാനായി ഒന്നുമില്ല. വകുപ്പുകള്‍ക്കിടയിലെ ഏകോപനമില്ലായ്മ കാരണം അടിസ്ഥാന സൗകര്യങ്ങള് പോലും വികസിപ്പിക്കുന്നതില് അനിശ്ചിതത്വം തുടരുകയാണ്. ഉദ്യോഗസ്ഥ ഭരണമാണ് കേരളത്തില് നടക്കുന്നത്.\nപാലായിലെ തെരഞ്ഞെടുപ്പ് കമ്മിറ്റി ഓഫീസില് പാണക്കാട് സയ്യിദ് മുനവ്വര് അലി ശിഹാബ് തങ്ങള് പ്രവര്‍ത്തകരെ അഭിസംബോധന ചെയ്യുന്നു\nരണ്ട് മഹാപ്രളയത്തിന് കേരളം സാക്ഷ്യം വഹിച്ചിട്ടും ഇരകള്‍ക്ക് അര്‍ഹമായ പരിഗണന പോലും നല്‍കിയില്ല. സഹായം വിതരണം പോലും എങ്ങുമെത്തിയില്ല.കാശ്മീരിലും അസമിലും കാണുന്ന കാഴ്ചകള് നമ്മെ ഏറെ ഞെട്ടിക്കുന്നതാണ്. രാജ്യത്തിന്റെ പുരോഗതിക്ക് വലിയ തോതിലുള്ള തൊഴിലവസരങ്ങള് സൃഷ്ടിച്ച് യുവാക്കളെ അതിന്റെ ഭാഗമാക്കി മാറ്റണം.\nകെ.എം.മാണിയില്ലാത്ത പാലായിലെ ആദ്യ തെരെഞ്ഞെടുപ്പിന്റെ പ്രചാരണം ചൂടുപിടിച്ച് കഴിഞ്ഞിരിക്കുന്നു. കേരള രാഷ്ട്രീയത്തില് മാണിയെ പോലെ തലയെടുപ്പുള്ള ഒരു നേതാവ് ചുക്കാന് പിടിച്ച ഈ മണ്ഡലം യു.ഡി.എഫിന്റെ ശക്തി ദുര്‍ഗ്ഗമായി തന്നെ തുടരും. കഴിഞ്ഞ ലോക് സഭാ തെരെഞ്ഞെടുപ്പിലുണ്ടായ ജനവിധിയുടെ ആവര്‍ത്തനം തന്നെയാണ് പാലായെ കാത്തിരിക്കുന്നതെന്നും തങ്ങള് പറഞ്ഞു.\nപാലായിലെ വിവിധ പരിപാടികളില് അദ്ദേഹം പങ്കെടുത്തു.സ്ഥാനാര്‍ത്ഥി ജോസ് ടോം, റോഷി അഗസ്റ്റിന് എം.എല്.എ, ലീഗ് ജില്ലാ സെക്രട്ടറി സി.പി. ബാസിത്, ഫിലിപ്പ് കുയികുളം, കെ.പി. മറിയുമ്മ, അസീസ് കുമാരനല്ലൂര്, കെ.എ. മാഹിന്, സാജന് തൊടുകയില്,ഫിലിപ്പ് കുഴികുളം, അനസ് കണ്ടത്തില്, രാജേഷ് എന്നിവര് പങ്കെടുത്തു.\nCategories: Culture, More, News, Views Tags: election, pala, panakkad munavarali shihab thangal


'Sapthamashree Thaskaraha' Review Round up: Opens to Positive Reviews - Malayalam Filmibeat\nനിരൂപണം: സപ്തമശ്രീ തസ്‌കര, ക്രിയേറ്റീവ് പീപ്പ്ള്‍സിന്റെ ഒന്നിച്ചുള്ള പ്രകടനം\n| Updated: Wednesday, September 10, 2014, 11:58 [IST]\nസപ്തമശ്രീ തസ്‌കര, അനില് രാധാകൃഷ്ണ മേനോന് സംവിധാനം ചെയ്ത ചിത്രത്തിന്റെ ആദ്യ ട്രെയ്‌ലര് സാധാരണക്കാരെ കൊണ്ട് ഈ പേര് പറയിപ്പിക്കുക എന്നതായിരുന്നു. പറയാന് പാടാണ്. എന്നാല് പേരിലെ സങ്കീര്‍ണത സിനിമയില് ഇല്ലെന്ന് ഒരു സന്ദേഹവുമില്ലാതെ പറയാം. പേര് പോലെ ഐശ്വര്യമുള്ള ഏഴ് കള്ളന്മാര്, അഥവാ ഐശ്വര്യമുള്ള സിനിമ!.\nകോമഡി ത്രില്ലര് എന്ന ഗണത്തില് പെടുത്തി വിശകലനം തുടങ്ങാം. ഏത് പ്രേക്ഷകനെയും ആദ്യാവസാനം വരെ രസിപ്പിക്കുന്ന, ചിരിപ്പിക്കുന്ന, ത്രില്ലടിപ്പിക്കുന്ന സിനിമ. പലകാരണങ്ങളാല് ജയിലില് എത്തേണ്ടി വരുന്ന ഏഴുപേര്. അവര് ഒരുമിച്ച് ഒരു ദൗത്ത്യത്തിന് ഇറങ്ങിത്തിരിക്കുന്നതാണ് പ്രമേയം. എന്നാല്, ഇതിനപ്പുറമാണ് കഥ. മനോഹരമായി പറയുമ്പോള് എന്തിനും ഒരു ഭംഗിയുണ്ടാകും എന്ന് പറയുന്നത് ഇതാണ്.\nപൃഥ്വിരാജ് എന്ന ഒറ്റ നടനെ മാത്രം കേന്ദ്രീകരിക്കുന്ന സിനിമയല്ല ഒരിക്കലും സപ്തമശ്രീ തസ്‌കര. ഓരോ കഥാപാത്രങ്ങള്‍ക്കും അവസരങ്ങളുണ്ട്, വ്യക്തിത്വമുണ്ട്. അഭിനേതാക്കള് മാത്രമല്ല, സംവിധായകനും ഛായാഗ്രഹകനും എഡിറ്ററും സംഗീത സംവിധായകനും എന്നു തുടങ്ങി സിനിമയുടെ മുന്നിലും പിന്നിലും നിന്ന ഓരോരുത്തര്‍ക്കുമുള്ള പങ്ക് സ്‌ക്രീനില് പ്രകടമാണ്.\nനല്ല തിരക്കഥ, നന്നായി സംവിധാനം ചെയ്തു, വെട്ടിയും ചുരുക്കിയും ആവശ്യമുള്ളത് മാത്രം പ്രേക്ഷകരിലെത്തിച്ചു. സാഹചര്യത്തിനനുസൃതമായ പശ്ചാത്തല സംഗീതം. മൊത്തത്തില് സിനിമയില് പറയുന്നതുപോലെ 'ക്രിയേറ്റീവ് പീപ്പ്ള്‍സിന്റെ ഒന്നിച്ചുള്ള പ്രകടനം'. അനില് രാധാകൃഷ്ണ മേനോന് തന്നെയാണ് ചിത്രത്തിന് തിരക്കഥ എഴുതിയതും. മനോജ് കണ്ണോത്തിന്റെതാണ് എഡിറ്റിങ്. റക്‌സ് വിജയന് സംഗീത സംവിധാനം നിര്‍വഹിച്ച ചിത്രത്തിന് ക്യാമറ ചലിപ്പിച്ചത് ജയേഷ് നായരാണ്.\nഇനി അഭിനേതാക്കളില് ഓരോരുത്തരെ എടുത്തു പറഞ്ഞാല്, സാത്വികനായ കൃഷ്ണനുണ്ണിയായാണ് പൃഥ്വിരാജ് ചിത്രത്തിലെത്തുന്നത്. അനുകരണമോ ആവര്‍ത്തനമോ മുന് ചിത്രങ്ങിലേതെന്നപോലെ പൃഥ്വിയ്ക്ക് ഇതിലുമില്ല. പരുക്കനായ ഷബാബിനെ ആസിഫ് ഗംഭീരമാക്കി. സാള്‍ട്ട് ആന്റ് പെപ്പര് എന്ന ചിത്രം ബാബു രാജിന് ബ്രേക്ക് നല്‍കിയെങ്കില് ഈ ചിത്രം ഏറ്റവും കൂടുതല് ഗുണം നല്‍കുന്നത് ചെമ്പന് വിനോദിനായിരിക്കും.\nനെടുമുടി വേണു, റീനു മാത്യൂസ്, സനുഷ, നീരജ് മാധവ്, സലാം ബുക്കാരി, സുധീര് കരമന, ജോയ് മാത്യു തുടങ്ങിയവരും കഥാപാത്രങ്ങളോട് പൂര്‍ണമായും നീതി പുലര്‍ത്തി. പറയാനാണെങ്കില് ചെറിയ ചില പാകപ്പിഴകള് എവിടെയോ സംഭവിച്ചിരിക്കാം. എന്നാല് സിനിമയുടെ ഒഴുക്കിനനുസരിച്ച് ഇരുന്ന് ആസ്വദിക്കുകയാണെങ്കില് കണ്ടില്ലെന്ന് നടിക്കാവുന്നതേ അതിലുള്ളൂ. രണ്ടര മണിക്കൂര് നഷ്ടമായി എന്ന തോന്നലുണ്ടാകില്ല.\nMalayalam film 'Sapthamshree Thaskaraha:' has opened in theatres to positive reviews.


കോട്ടയം മെഡിക്കൽ കോളജ് വളപ്പിലെ കൊലപാതകം: പ്രതി അറസ്റ്റിൽ | 4PM News\nകോട്ടയം: മെഡിക്കൽ കോളേജ് ആശുപത്രി വളപ്പിൽ ലോട്ടറി വിൽപനക്കാരി തൃക്കൊടിത്താനം കോട്ടശേരി പടിഞ്ഞാറേപറന്പിൽ പൊന്നമ്മ (55) കൊല ചെയ്യപ്പെട്ട കേസിലെ പ്രതിയെ പോലീസ് അറസ്റ്റ് ചെയ്തു. കോഴഞ്ചേരി നാരങ്ങാനം തോട്ടുപാട്ട് വീട്ടിൽ പൊടിക്കുട്ടിയുടെ മകൻ സത്യൻ (45) ആണ് അറസ്റ്റിലായത്. കൊല്ലപ്പെട്ട പൊന്നമ്മയുമായി ബന്ധമുണ്ടായിരുന്ന സത്യൻ നിരീക്ഷണത്തിലായിരുന്നു. കഴിഞ്ഞ രാത്രി 12.30നാണ് അറസ്റ്റ് രേഖപ്പെടുത്തിയത്. പ്രതി കുറ്റം സമ്മതിച്ചതായി ഗാന്ധിനഗർ എസ്.എച്ച്.ഒ അനൂപ് ജോസ് പറഞ്ഞു. നേരത്തേ പൊന്നമ്മയുമായി സത്യന് അടുപ്പമുണ്ടായിരുന്നു. എന്നാൽ മൂന്നുമാസമായി ഇരുവരും തമ്മിലുള്ള ബന്ധം അകൽച്ചയിലായിരുന്നു. സത്യനെ പൊന്നമ്മ ഒഴിവാക്കാൻ ശ്രമിച്ചു. രണ്ടുതവണ പൊന്നമ്മ സത്യനെ ഉപദ്രവിക്കുകയും ചെയ്തു. ഈയൊരു വിരോധമാണ് കൊലപാതകത്തിന് കാരണമെന്ന് പോലീസ് പറഞ്ഞു.\nശനിയാഴ്ചയാണ് പൊന്നമ്മയുടെ അഴുകിയ മൃതദേഹം മെഡിക്കൽ കോളേജ് ക്യാൻസർ വാർഡിനു പിന്നിലെ കാട്ടിൽ കണ്ടെത്തിയത്. തുടർന്ന് ഗാന്ധിനഗർ പോലീസ് നടത്തിയ പരിശോധനയിൽ സംഭവം കൊലപാതകമാണെന്ന് കണ്ടെത്തുകയായിരുന്നു. സംഭവത്തെക്കുറിച്ച് പോലീസ് പറയുന്നതിങ്ങനെ:\n12 വർഷമായി പ്രതി സത്യൻ മെഡിക്കൽ കോളേജ് ഭാഗത്ത് എത്തിയിട്ട്. ലോട്ടറി വിൽപ്പന നടത്തിവന്ന ഇയാൾ മറ്റൊരു ലോട്ടറി വിൽപ്പനക്കാരിയായ പൊന്നമ്മയുമായി അടുത്തു. ഇരുവരും മെഡിക്കൽ കോളേജിലെ ഫിസിക്കൽ മെഡിസിൻ വിഭാഗത്തിലെ ഒഴിഞ്ഞ വരാന്തയിലാണ് അന്തിയുറങ്ങിയിരുന്നത്. എന്നാൽ മൂന്നുമാസം മുൻപ് സത്യനെ പൊന്നമ്മ ഒഴിവാക്കി. തന്നെ വിട്ട് മറ്റു ചിലരുമായി അടുപ്പം കാണിക്കുന്നതിനെ ചൊല്ലി ഇരുവരും പലപ്പോഴും വാക്കുതർക്കവും വഴക്കും ഉണ്ടാക്കാറുണ്ട്. ഒരിക്കൽ സത്യനെ ഹോളോബ്രിക്സ് ഉപയോഗിച്ച് പൊന്നമ്മ തലയ്ക്കടിച്ചു. മറ്റൊരു പെണ്ണുമായി സത്യന് അടുപ്പമുണ്ടെന്ന് ആരോപിച്ചായിരുന്നു അടിപിടി.\nരണ്ടാഴ്ച മുൻപ് കാലിന് വെട്ടിപ്പരിക്കേൽപിച്ചു. ഇതെല്ലാം പൊന്നമ്മയോടുള്ള വൈരാഗ്യത്തിന് കാരണമായി. എട്ടാം തീയതി രാത്രി ഒൻപതോടെ ക്യാൻസർ വാർഡിന്‍റെ പിൻവശത്ത് ഇരുവരും തമമിൽ വഴക്കുണ്ടായി. വഴക്ക് മൂത്തതോടെ സത്യൻ കന്പിവടിക്ക് പൊന്നമ്മയുടെ തലയ്ക്കടിച്ചു. അടികൊണ്ട് പൊന്നമ്മ ഓടി ഒരു കുഴിയിൽ വീണു. അവിടെ വച്ച് വീണ്ടും രണ്ടുതവണ തലയ്ക്കടിച്ചു. ഇതോടെ രക്തം വാർന്ന് കുഴിയിൽ കിടന്നു മരിച്ചു. കൊല്ലാനുപയോഗിച്ച കന്പിവടി കാട്ടിലേക്ക് എറിഞ്ഞു കളഞ്ഞതായി പ്രതി പോലീസിന് മൊഴി നൽകി. പൊന്നമ്മയുടെ രണ്ടു പവന്‍റെ ആഭരണം പ്രതി കൈക്കലാക്കി. ഇത് എവിടെയാണെന്ന് കണ്ടെത്തിയിട്ടില്ല. ലോട്ടറിയും 40 രൂപയുമാണ് പൊന്നമ്മയുടെ പക്കലുണ്ടായിരുന്നത്. പൊന്നമ്മയെ മരിച്ച നിലയിൽ കണ്ടെത്തിയപ്പോൾ തന്നെ അവരുടെ ഒപ്പമുണ്ടായിരുന്നവരെയാണ് പോലീസ് സംശയിച്ചത്. സത്യനെ ശക്തമായ നിരീക്ഷണത്തിലാക്കി. ഇയാൾ ഒളിവിൽ പോകാതിരിക്കാനുള്ള മുൻകരുതലും പോലീസ് സ്വീകരിച്ചു. ഗാന്ധിനഗർ എസ്.എച്ച്.ഒ അനൂപ് ജോസിന്‍റെ നേതൃത്വത്തിൽ എസ്.ഐ പി.ഐ റെനീഷ്, എ.എസ്.ഐമാരായ അജിമോൻ പി.കെ, അജി എം.പി, നോബിൾ, സി.പി.ഒമാരായ സന്തോഷ്, ഗിരീഷ്, അംബിക കെ.എൻ, ഷിജ എന്നിവരാണ് കേസ് അന്വേഷിച്ചത്.


ഒരുപാട് നന്ദി, നിങ്ങളെപോലെ എനിക്കും നടനാകണം; ഗിന്നസ് പക്രുവിനെ നേരില്‍കാണമെന്ന് ക്വാഡന് - 24 TIME MEDIA ഒരുപാട് നന്ദി, നിങ്ങളെപോലെ എനിക്കും നടനാകണം; ഗിന്നസ് പക്രുവിനെ നേരില്‍കാണമെന്ന് ക്വാഡന് - 24 TIME MEDIA\nകൊച്ചിയിലൊരു ഹോട്ടലിൽ കൊറോണരോഗപ്രതിരോധത്തിനു ഇമ്മ്യൂണിറ്റിബൂസ്റ്റ് അപ്പ്ഡ്രിങ്ക് സൗജന്യം\nകറുപ്പിൽ സുന്ദരിയായി മലയാളികളുടെ പ്രിയതാരം നിമാ ചന്ദ്രൻ.!! താരത്തിന്റെ പുതിയ ഫോട്ടോഷൂട്ട് ഏറ്റെടുത്ത്...\nഒരുപാട് നന്ദി, നിങ്ങളെപോലെ എനിക്കും നടനാകണം; ഗിന്നസ് പക്രുവിനെ നേരില്‍കാണമെന്ന് ക്വാഡന്\nby 24 Web Desk2years ago2years ago\nmarakkar arabikadalinte simham art director\nഉയരം കുറഞ്ഞു പോയതിന് തുടർന്ന് ഒരുപാട് വിമർശനങ്ങളും അധിക്ഷേപങ്ങളും നേരിടേണ്ടി വന്ന വ്യക്തിയാണ് ക്വാഡന് ബൈൽസ്. ഇദ്ദേഹത്തിന്റെ അവസ്‌ഥ കണ്ടതിന് ശേഷം സമൂഹ മാധ്യമങ്ങളിലൂടെ നടൻ ഗിന്നസ് പക്രു അടുത്തിടെ ശക്തമായ പിന്തുണ നൽകുകയുണ്ടായി.ഗിന്നസ് പക്രുവിന്റെ വാക്കുകൾ സമൂഹ മാധ്യമങ്ങളിൽ ഏറെ ശ്രദ്ധ നേടുകയും ചെയ്തിരുന്നു. താരത്തിന് ഇപ്പോൾ നന്ദി അറിയിച്ചുകൊണ്ട് ക്വാഡന് വന്നിരിക്കുകയാണ്. ഓസ്‌ട്രേലിയൻ മാധ്യമമായ എസ്ബിഎസ് മലയാളം വഴിയാണ് ക്വാഡന് പക്രുവിന്റെ പിന്തുണയ്ക്ക് നന്ദി അറിയിച്ചത്. ഗിന്നസ് പക്രുവിനെ പോലെ ഒരു നടൻ ആകണമെന്നും അദ്ദേഹത്തിന്റെയൊപ്പം ഒരു വീഡിയോ കോൾ ചെയ്ത് സംസാരിക്കാൻ ആഗ്രഹമുണ്ടെന്ന് ക്വാഡന് വ്യക്തമാക്കി.\nഗിന്നസ് പക്രുവിന്റെ ജീവിതകഥ തന്നെ ഏറെ സ്വാധീക്കുകയും സന്തോഷിപ്പിക്കുകയും ചെയ്തിട്ടുണ്ടെന്ന് ക്വാഡന് പറയുകയുണ്ടായി. ഇനി ഇന്ത്യയിൽ സന്ദർശിക്കുമ്പോൾ പക്രുവിനെ കാണാൻ വരുമെന്നും ഉറപ്പ് നൽകിയിട്ടുണ്ട്. ഗിന്നസ് പക്രുവിനെ എത്രെയും പെട്ടന്ന് കാണാൻ സാധിക്കും എന്ന പ്രതീക്ഷയിലാണ് ക്വാഡന്. കുറച്ചു നാൾ മുമ്പ് സഹപാഠികളിൽ നിന്ന് വളരെ ക്രൂരമായ അധിക്ഷേപങ്ങളാണ് ക്വാഡന് നേരിടേണ്ടി വന്നത്. തന്നെ എങ്ങനെയെങ്കിലും കൊന്ന് തരുമോ എന്ന് അപേക്ഷിച്ച് വാ തോരാതെ കരയുന്ന ദൃശ്യങ്ങൾ സമൂഹ മാധ്യമങ്ങളിൽ ഏറെ ശ്രദ്ധ നേടിയിരുന്നു. ഇങ്ങനെയാണ് ക്വാഡന് ലോകശ്രദ്ധ തന്നെ നേടിയത്. നിന്നെപ്പോലെ ഈ ഏട്ടനും ഒരിക്കൽ കരഞ്ഞിട്ടുണ്ടെന്നും ആ കണ്ണീരാണ് പിന്നീടുള്ള യാത്രയ്ക്ക് ഇന്ധനം ആയതെന്ന് കുറിച്ചുകൊണ്ടാണ് ഗിന്നസ് പക്രു പിന്തുണയുമായി വന്നത്.\nUncategorized, Film News\nby 24 Web Desk 1 month ago 1 month ago


കൗതുകമായി ബൈക്കുള മൃഗശാലയിലെ പെൻഗ്വിൻ; പോറ്റാൻ ഭാരിച്ച ചെലവ്; വിമർശനവുമായി ബിജെപി – Media Mangalam\nമുംബൈ: പെൻഗ്വിനുകളുടെ പരിപാലനത്തിന് ബി.എം.സി. കോടികൾ ചെലവിടുന്നത് സംബന്ധിച്ച വിവാദത്തിനിടെ രണ്ട് പെൻഗ്വിൻ കുഞ്ഞുങ്ങളെ ബൈക്കുള വീരമാതാ ജീജാബായ് ഉദ്യാൻ വരവേറ്റു.\nമേയ് ഒന്നിനും ഓഗസ്റ്റ് 19 നുമാണ് കുഞ്ഞതിഥികൾ എത്തിയതെന്ന് മുംബൈ മേയർ കിഷോരിപെഡ്നേക്കർ അറിയിച്ചു. ബൈക്കുള മൃഗശാലയിലെ പെൻഗ്വിനുകളുടെ അടുത്ത മൂന്ന് വർഷത്തെ പരിപാലനത്തിനായി 15.26 കോടിയുടെ ടെൻഡർ ബി.എം.സി. വിളിച്ചതിനെതിരേ കോൺഗ്രസും ബി.ജെ.പി.യും രംഗത്തുവന്നിരുന്നു. ശിവസേനയാണ് ബി.എം.സി. ഭരിക്കുന്നത്.\nഇപ്പോൾ മന്ത്രിയായ ആദിത്യതാക്കറെ പ്രത്യേക താത്പര്യം എടുത്താണ് 2016 ൽ ദക്ഷിണ കൊറിയായിലെ സിയോളിലെ കോക്സ് അക്വേറിയത്തിൽനിന്ന് മൂന്ന് ആണും അഞ്ച് പെണ്ണും അടക്കം എട്ട് പെൻഗ്വിനുകളെ ബൈക്കുള മൃഗശാലയിലേക്ക് കൊണ്ടുവന്നത്. ഇതിൽ ഒരെണ്ണം പിന്നീട് ചത്തു.\n1800 ചതുരശ്രയടി സ്ഥലത്ത് പ്രത്യേകമായി താപനില ക്രമീകരിച്ചാണ് ഇവയെ പാർപ്പിച്ചിരിക്കുന്നത്. ഭാരിച്ച ചെലവാണ് ഇതിനുള്ളത്. പെൻഗ്വിനുകൾ വെള്ളാനയായി മാറിയിരിക്കുകയാണെന്ന വിമർശനങ്ങളെ ബി.എം.സി.യും ശിവസേനയും എതിർത്തിട്ടുണ്ട്.\nപെൻഗ്വിനുകളുടെ വരവിന് ശേഷം മൃഗശാലയുടെ വരുമാനം അവയ്ക്കായി ചെലവഴിച്ച പണത്തേക്കാൾ കൂടുതലാണെന്ന് ബി.എം.സി. കമ്മിഷണർ ഇഖ്ബാൽ ചാഹൽ പറയുന്നു. എന്നാൽ മൃഗശാലയുടെ വരുമാനം കൂടിയത് പെൻഗ്വിനുകൾ വന്നിട്ടുമാത്രമല്ലെന്നും സന്ദർശക ഫീസ് 10 രൂപയിൽനിന്ന് 50 രൂപയായി വർദ്ധിപ്പിച്ചത് കൊണ്ട് കൂടിയാണെന്നും ബി.ജെ.പി. പറയുന്നു.\nഹംബോൾട്ട് പെൻഗ്വിനുകളാണ് ബൈക്കുള്ളയിലുള്ളത്. ഇവ മൂന്നര വയസ്സ് ആകുന്നതോടെ ഇണ ചേരും. ഒന്നരമാസത്തിനുള്ളിൽ മുട്ടയിടും. ആണും പെണ്ണും ചേർന്ന് അടയിരുന്ന് വിരിയിക്കും.\nbaikkula bjp criticism penguin zoo


മുഖംമിനുക്കാൻ ഒരുങ്ങി ഇന്ത്യയിലെ കോന ഇലക്‌ട്രിക്; ഫെയ്‌സ്‌ലിഫ്റ്റ് മോഡൽ വിപണിയിലേക്ക് - Malayalam DriveSpark\nPublished: Wednesday, January 27, 2021, 10:16 [IST]\nകഴിഞ്ഞ വർഷം അവസാനത്തോടെ ഹ്യുണ്ടായി തങ്ങളുടെ ജനപ്രിയ ഇലക്‌ട്രിക് എസ്‌യുവിയായ കോനയ്ക്ക് ഒരു ഫെയ്‌സ്‌ലിഫ്റ്റ് പതിപ്പ് സമ്മാനിച്ചു. എന്നാൽ വിദേശ വിപണികളിൽ മാത്രം സാന്നിധ്യമറിയിച്ച ഈ മോഡൽ ഇന്ത്യയിലേക്കും എത്തുകയാണ്.\nനിലവിൽ മാന്യമായ വിൽപ്പനയാണ് ഹ്യുണ്ടായി കോന ഇവി സ്വന്തമാക്കുന്നത്. അതിനാൽ തന്നെ ഇത് നിലനിർത്താൻ പുതിയ മാറ്റങ്ങൾ കമ്പനിയെ അനുവദിക്കും. ICE എഞ്ചിനുള്ള പുതിയ കോനയുടെ രൂപകൽപ്പനയ്ക്ക് അനുസൃതമയാണ് ഇലക്ട്രിക് വേരിയന്റും ഒരുങ്ങിയിരിക്കുന്നത്.\nഇതേ ഡിസൈനും സ്റ്റൈലിംഗും തന്നെയാകും ഇന്ത്യൻ വിപണിക്കായി എത്തുന്ന കോന ഇലക്‌ട്രിക്കിനും ഉണ്ടായിരിക്കുക. ഇത് സാധാരണ മോഡലിൽ നിന്ന് വ്യത്യസ്തമാകാൻ സഹായിക്കും. പുറംമോടിയിലെ പരിഷ്ക്കാരങ്ങൾക്ക് പുറമെ പുതിയ സവിശേഷതകൾ ഉൾ‌പ്പെടുത്തുന്നതിനും കമ്പനി ശ്രമിച്ചിട്ടുണ്ട്.\nഅതിൽ ഒന്നാമതായി 2021 ഹ്യുണ്ടായി കോന ഇലക്ട്രിക് പുതിയ എൽഇഡി ഡേടൈം റണ്ണിംഗ് ലൈറ്റുകളും ട്രിപ്പിൾ അറേ എൽഇഡി ഹെഡ്‌ലാമ്പുകളും വഹിക്കും. ഫ്രണ്ട് ഗ്രിൽ പാനലിന്റെ അഭാവം പെട്രോൾ പവർ കോനയുമായി താരതമ്യപ്പെടുത്തുമ്പോൾ സുഗമമായി ഒഴുകുന്ന ഫ്രണ്ട് എൻഡായിരിക്കും ഇവി പതിപ്പിനുണ്ടായിരിക്കുക.\nലോവർ എയർ ഇന്റേക്കുകൾ, ബോൾഡ് ബോണറ്റ് ലൈനുകൾ, ബ്ലാക്ക് റൂഫ് റെയിലുകളുള്ള ഡ്യുവൽ-ടോൺ മേൽക്കൂര, ആക്രമണാത്മക ക്രീസുകൾ എന്നിവയും വാഹനത്തിലേക്ക് ഇടംപിടിക്കും.\nഇന്റീരിയറിനെ സംബന്ധിച്ചിടത്തോളം ആഗോളതലത്തിൽ ഓപ്‌ഷണൽ 10.25 ഇഞ്ച് ടച്ച്‌സ്‌ക്രീൻ ഇൻഫോടെയ്ൻമെന്റ് സംവിധാനവുമായാണ് എസ്‌യുവി വരുന്നത്. സ്റ്റാൻഡേർഡായി 10.25 ഇഞ്ച് ഡിജിറ്റൽ ഇൻസ്ട്രുമെന്റേഷൻ അവതരിപ്പിക്കുമ്പോൾ എട്ട് ഇഞ്ച് ടച്ച്‌സ്‌ക്രീനായിരിക്കും ഇന്ത്യയിൽ വാഗ്ദാനം ചെയ്യുക.\nഅതോടൊപ്പം ഹീറ്റഡ് സീറ്റുകളും പിൻ യാത്രക്കാർക്കുള്ള യുഎസ്ബി പോർട്ടും, നവീകരിച്ച ബ്ലൂലിങ്ക് കണക്റ്റിവിറ്റി ഓപ്ഷനുകൾ, വോയ്‌സ് കൺട്രോൾ, വിദൂര ചാർജിംഗ്, ബ്ലൈൻഡ് സ്പോട്ട് അസിസ്റ്റൻസ്, റിയർ ക്രോസ് ട്രാഫിക് അസിസ്റ്റൻസ്, സേഫ് എക്സിറ്റ് വാർണിംഗ് തുടങ്ങിയവയാണ് ഇന്റീരിയറിലെ മറ്റ് പ്രധാന മാറ്റങ്ങൾ.\n39.3 കിലോവാട്ട്സ് ബാറ്ററി പായ്ക്കും 136 bhp കരുത്തും ഉത്പാദിപ്പിക്കാൻ ശേഷിയുള്ള ഇലക്ട്രിക് മോട്ടോറുമാണ് കോന ഇവിയിൽ വാഗ്‌ദാനം ചെയ്യുന്നത്. പൂർണ ചാർജിൽ ARAI അംഗീകരിച്ച 452 കിലോമീറ്റർ മൈലേജാണ് ഇലക്‌ട്രിക് എസ്‌യുവിയെ വ്യത്യസ്തമാക്കുന്നത്. അതിനാൽ തന്നെ യാന്ത്രിക മാറ്റങ്ങളൊന്നും വാഹനത്തിൽ ഉണ്ടായിരിക്കില്ല.\nപൂജ്യം മുതൽ 100 കിലോമീറ്റർ വരെ വേഗത വെറും 9.7 സെക്കൻഡിനുള്ളിൽ കൈവരിക്കാൻ ഹ്യുണ്ടായിയുടെ ഈ ഇലക്‌ട്രിക് എസ്‌യുവിക്ക് സാധിക്കും എന്നതും ശ്രദ്ധേയമാണ്. സാധാരണ എസി ചാർജറിലൂടെ ആറ് മണിക്കൂർ 10 മിനിറ്റിനുള്ളിൽ കോനയിലെ ലിഥിയം അയൺ പോളിമർ ബാറ്ററി പൂർണമായും ചാർജ് ചെയ്യാം.\nഎന്നാൽ ഒരു ഡിസി ഫാസ്റ്റ് ചാർജർ ഉപയോഗിക്കുകയാണെങ്കിൽ 80 ശതമാനം വരെ ചാർജ് ചെയ്യാൻ 57 മിനിറ്റ് മാത്രം മതിയാകും. നിലവിൽ 23.85 ലക്ഷം രൂപ മുതൽ 24.11 ലക്ഷം രൂപ വരെയാണ് കോന ഇലക്ട്രിക്കിന്റെ വില. പുതിയ മോഡലിലേക്ക് പ്രവേശിക്കുമ്പോൾ വില ഉയരാനും സാധ്യതയുണ്ട്.\nHyundai To Launch New 2021 Kona Electric Facelift In India Soon. Read in Malayalam\nStory first published: Wednesday, January 27, 2021, 10:16 [IST]


ക്രിസ് ഗെയ്‌ലിന്റെ വെടിക്കെട്ടിന് മുന്നിൽ പഞ്ചാബ് വീണു - ഇ വാർത്ത | evartha\nക്രിസ് ഗെയ്‌ലിന്റെ വെടിക്കെട്ടിന് മുന്നിൽ പഞ്ചാബ് വീണു\nബെംഗലൂരു: ക്രിസ് ഗെയ്‌ലിന്റെ വെടിക്കെട്ട് ബാറ്റിംഗിന്റെ സഹായത്തോടെ പഞ്ചാബിനെതിരെ ബാംഗ്ലൂരിന് 138 റണ്‍സിന്റെ തകര്‍പ്പന് ജയം. ബാംഗ്ലൂരിന്റെ 226 റണ്‍സിനെതിരെ പഞ്ചാബ് 13.3 ഓവറില് 88 റണ്‍സിന് ഓള് ഔട്ടായി. ടോസ് നേടിയ പഞ്ചാബ് ബാംഗ്ലൂരിനെ ബാറ്റിങ്ങിന് അയയ്ക്കുകയായിരുന്നു. ബാംഗ്ലൂരിന്റെ മുന്‍നിര ബാറ്റ്‌സ്മാന്‍മാരുടെ തകര്‍പ്പന് പ്രകടനമാണ് കൂറ്റന് സ്‌കോര് സമ്മാനിച്ചത്. ഓപ്പണര് ക്രിസ് ഗെയ്ല് (57 പന്തില് 117), ക്യാപ്റ്റന് വിരാട് കോഹ്ലി (30 പന്തില് 32), എബി ഡിവില്ല്യേഴ്‌സ് (24 പന്തില് 47) എന്നിവരാണ് ബാംഗ്ലൂര് നിരയില് തിളങ്ങിയത്.\nമറുപടി നൽകാൻ ഇറങ്ങിയ പഞ്ചാബ് ബാറ്റിങ് നിരയെ നാല് വിക്കറ്റ് വീതമെടുത്ത മിച്ചല് സ്റ്റാര്‍ക്കും ശ്രീനാഥ് അരവിന്ദുമാണ് തകര്‍ത്തത്. സ്റ്റാര്‍ക്ക് 15 റണ് വഴങ്ങി നാല് വിക്കറ്റ് വീഴ്ത്തിയപ്പോള് അരവിന്ദ് 27 റണ്‍സ് വിട്ടുകൊടുത്താണ് ഇത്രയും വിക്കറ്റുകള് വീഴ്ത്തിയത്. ഹര്‍ഷല് പട്ടേലും യുസ്വീന്ദ്ര ചാഹലും ഓരോ വിക്കറ്റ് വീതം വീഴ്ത്തി.\nപഞ്ചാബ് നിരയില് ഓള്‍റൗണ്ടര് അക്‌സര് പട്ടേലിന് മാത്രമാണ് പിടിച്ചു നില്‍ക്കാനായത്. 21 പന്തില് അഞ്ച് ബൗണ്ടറിയും രണ്ട് സിക്‌സുമടിച്ച അക്‌സര് കളിയവസാനിക്കുമ്പോള് 40 റണ്‍സുമായി പുറത്താകാതെ നിന്നു.


ജ്യൂസ് «eപത്രം – Food – പാചകം – ePathram.com\nഎനിക്ക് മില്‍ക്ക് ഷെയ്ക്കുകള് വല്യ താല്‍പ്പര്യം ഇല്ലാ. ജ്യൂസ് ആണ് ഇഷ്ടം. കഴിഞ്ഞ ദിവസം വിശന്നു വീട്ടില് എത്തിയപ്പോള് അതാ കുറച്ചു ചിക്കു മേടിച്ചത് നന്നായി പഴുത്ത് ഇരിക്കുന്നു. ഫ്രിഡ്ജില് ‘സ്കിംഡ് മില്‍ക്കും’. പഞ്ചസാരയ്ക്ക് പകരം അല്പം തേന് ഒഴിക്കാം. ഒരു ഷെയ്ക്ക് അടിച്ചു നോക്കിയാലോ.. ചിക്കുവിനെ കൂടാതെ ഒരു പഴവും കൂടെ അടിക്കാം.. :) അങ്ങനെ നോടിയിടയ്ക്കുള്ളില് എന്റെ ‘ദുബായ് ഷെയ്ക്ക്’ റെഡി ആയി. വലിയ ഡിമാന്‍ഡ് കാരണം എനിക്ക് അല്പം മാത്രമേ കിട്ടിയുള്ളൂ. എന്തായാലും നല്ല സ്വാദ് ഉണ്ടായിരുന്നു.\nചിക്കു (സപ്പോര്‍ട്ട) നന്നായി പഴുത്തത് –2എണ്ണം\nചെറുപഴം നന്നായി പഴുത്തത് – 1 എണ്ണം\nപാല് –2ഗ്ലാസ്\nതേന് – 1 ടേബിള്‍സ്പൂണ്\nവാനില എസ്സെന്‍സ് – കാല് ടീസ്പൂണ്\nചിക്കുവും ചെറുപഴവും ചെറുതായി അരിഞ്ഞു മിക്സിയില് അര ഗ്ലാസ് പാല് ചേര്‍ത്ത് അടിക്കുക. ഇതിലേക്ക് തേനും, വാനില എസ്സെന്സും ബാക്കിയുള്ള പാലും ചേര്‍ത്ത് വീണ്ടും അടിക്കുക. മധുരം കൂടുതല് വേണമെങ്കില് അല്പം പഞ്ചസാരയും ചേര്‍ത്ത് അടിക്കാം. നീണ്ട ഗ്ലാസുകളില് ഒഴിച്ച് മുകളില് അല്‍പ്പം തേന് ചുറ്റിച്ച് ഒഴിച്ച് അലങ്കരിച്ചു വിളമ്പുക.\nകുറിപ്പ് : വാനില എസ്സെന്സിനു പകരം 1-2 ഏലയ്ക്ക പൊടിച്ചത് ചേര്‍ത്താലും നന്നായിരിക്കും.\nവായിക്കുക: desserts, vegetarian, ജ്യൂസ്, പഴം, പാനീയം, ലിജി\nപാഷന് ഫ്രൂട്ട് മാങ്കോ പഞ്ച്\nഎന്റെ വീട്ടില് ഒരു പുളിമരത്തിന്മേല് പാഷന് ഫ്രൂട്ട് പടര്‍ന്നു കയറിയിരുന്നു. വേനല്‍ക്കാലത്ത് സമൃദ്ധമായി വിളഞ്ഞിരുന്ന ഈ പഴം നല്ല കാറ്റടിക്കുമ്പോള് താഴേക്കു പൊട്ടി വീണിരുന്നു. പക്ഷെ കടുത്ത ചവര്‍പ്പ് കാരണം ആരും ഇതിനു വല്യ വില കല്‍പ്പിച്ചിരുന്നില്ല. എന്നാല് കാറ്റിലും മഴയിലും കിണറ്റിന് കരയില് നില്‍ക്കുന്ന നാട്ടു മാവിന് ചുറ്റും നല്ല തെരക്കായിരിക്കും. കാരണം മാങ്ങക്കു നല്ല മധുരം ആണല്ലോ.. ഏതായാലും ഇയ്യിടെയാണ് പാഷന് ഫ്രൂട്ടും മാങ്ങയും ചേര്‍ന്നാല് ഒരുഗ്രന് പാനീയം ആകും എന്ന് മനസ്സിലായത്. വീട്ടില് ഒരു പാഷന് ഫ്രൂട്ട് ചെടിയുണ്ടായാല് പുതുമയോടെ “ഗാര്‍ഡന് ഫ്രഷായ ജ്യൂസ് കുടിക്കാം..\nധാരാളം വൈറ്റമിന് ഉള്ള ഒരു ഫലമാണ് പാഷന് ഫ്രൂട്ട്. ഇതിനു പുറമേ കാര്‍ബോ ഹൈഡ്രേറ്റ്, മാംസ്യം, ഫോസ്ഫറസ്, കാല്‍സ്യം, പൊട്ടാസ്യം, സോഡിയം, ഇരുമ്പ് എന്നിവയും അടങ്ങിയിരിക്കുന്നു. ഔ‍ഷധമേന്‍മയും ഈ ഫലത്തിനുണ്ട്. ഇതിലുള്ള ഘടകങ്ങള്‍ക്ക് ഉറക്കമില്ലായ്മ, മന:സംഘര്‍ഷം എന്നിവയെ കുറക്കാനാവും. പാഷന് ഫ്രൂട്ട് ജ്യൂസ് പുരാതന കാലം മുതല് ഉറക്കകുറവിനുള്ള ഔ‍ഷധമായി ഉപയോഗിക്കുന്നു.\nപാഷന് ഫ്രൂട്ട് :2എണ്ണം\nമാങ്ങാ : ഒരെണ്ണം\nപഞ്ചസാര : 1/2 കപ്പ്,\nസോഡാ : 200 ml\nവെള്ളം : ഒരു ഗ്ലാസ്\nതേന്:3ടീസ്പൂണ്\nപാഷന് ഫ്രൂട്ടില് നിന്നും കാമ്പ് എടുക്കുക. ഇത് ഒരു സ്പൂണ് കൊണ്ട് നന്നായി ഉടക്കുക. വെളുത്ത തൊലി ഉള്ളത് നീക്കം ചെയ്യണം. കുരു മാത്രം നീരോട് കൂടി എടുത്തു വയ്ക്കുക. നന്നായി പഴുത്ത മാങ്ങ മിക്സിയില് ഇട്ടു പഞ്ചസാരയും വെള്ളവും ചേര്‍ത്ത് അടിച്ചു എടുക്കണം. ഇത് എടുത്തു വച്ചിരിക്കുന്ന പാഷന് ഫ്രൂട്ട് ജ്യുസിലേക്ക് ചേര്‍ത്ത് ഇളക്കുക. ഇതിലേക്ക് സോഡാ ചേര്‍ക്കുക. ഗ്ലാസുകളില് ഒഴിച്ച് മുകളില് ഒരു ടീസ്പൂണ് തേന് ചേര്‍ത്ത് വിളമ്പുക. മധുരം ആവശ്യാനുസരണം കൂട്ടുകയോ കുറയ്ക്കുകയോ ചെയ്യാം.\nവായിക്കുക: ജ്യൂസ്, പഴം, പാനീയം, ലിജി\n« മിക്സ്ഡ് വെജിറ്റബിള് ആന്‍ഡ് ഫ്രൂട്ട് സലാഡ്\nതക്കാളി മോര് കറി »